ފިރިމީހާގެ ހައްޤުގައި (22) – Esfiya\nހިތާމަ ލޯބި February 14, 2017\nފިރިމީހާގެ ހައްޤުގައި (22)\nޖެހިގެން އައި ދުވަހުގެ ހެނދުނު ޑިއުޓީއަށް ގޮސް މެހެކް މަސައްކަތް ކުރަމުން ދިޔައީ ކިޑްނީ ބަދަލުކުރުމާ ބެހޭ މަޢުލޫމާތު ހޯދުމަށެވެ. އެފަރުވާއަށް އެންމެ އެކަށޭނެ ތަންތަން އޭނާ ބެލިއެވެ. އަދި އެކަމަށް ދާނެ ޚަރަދު ރަނގަޅަށް ބަލާ ޔަޤީންކުރިއެވެ. މުޅި ޝައުގުވެރިކަން ކުރިމަތީގައި ހުރި ލެޕްޓޮޕަށް ގެއްލުވާ ލައިގެން އޭނާ އިނީ ޑިއުޓީގައެވެ.\nހުރިހާ ތައްޔާރީތަކެއް އެންމެ ފުރިހަމަ ގޮތުގައި ވަމުން ދާ ކަމުގެ އުފާވެރި އިޚްސާސް އޭނާގެ ހިތުތެރޭގައި ހިނގަމުން ދިޔައެވެ. އެކަމުގައި ވެވުނުހާ ޤުރުބާނީއެއް އޭނާ އެދަނީ ލޯބިވާ ފިރިމީހާގެ ހައްޤުގައި ވަމުންނެވެ. އެތައް ހަމަޖެހުމަކާއި އަރާމަކުން މަހްރޫމްވެގެންނެވެ.\nސިކުނޑިއަށް ލުޔެއް ލިބުނީ ހިތްހަމަޖެހޭވަރަށް މަޢުލޫމާތު ހޯދުމުންނެވެ.\nމެހެކްއަށް އެންމެ ހިތްހަމަޖެހޭ ތަނަކަށް ވީ އިންޑިއާގެ ބެންގަލޫރެވެ. އެހިސާބުގައި ބޭސް ފަރުވާ މޮޅެވެ. އޭގެ އިތުރުން އޭނާ އެތާގައި ފަސް އަހަރު ވެއަތު ކޮއްފައިވާތީ އެތަން އޭނާއަށް އެތައް ގޮތަކުން ފަސޭހަވާނެއެވެ. ޝިޔާމައްތަ މެންގެ އެހީތެރިކަންވެސް ލިބޭނެއެވެ. އެއީ އެންމެ ފަހުގެ ނިންމުން ކަމަށް ނިންމާފައި މެހެކް ލެޕްޓޮޕް ލައްޕާލިއެވެ. ދެން ހަމަޖެހުމުގެ ނޭވާއެއް ދޫކޮއްލިއެވެ.\nއެކަން އިވާން އާއި ހިއްސާކޮއްލަން މެހެކް ބޭނުންވިއެވެ. އިވާންގެ ނަންބަރަށް ގުޅާލުމާއެކު މާ ގިނައިރެއް ނުވެ ފޯން ނެގިއެވެ.\n” ހެލޯ. ޔެސް މެހެކް”.\n“އިވާން އަހަރެން ކަމެއް ހިއްސާކޮއްލަން ކަމަށް”. މެހެކް މަޑުމަޑުން ބުނެލިއެވެ.\n” މިވަގުތު ވަރަށް ބިޒީ. މިހުރީ މާލޭގަ. ބައްޕަގެ އޮފީހުގައި. ލަންޗް ބްރޭކްގައި ދިމާވަމާ”. އިވާން ބުނެލިއެވެ.\nމެންދުރުގެ ވަގުތެވެ. މެހެކް އަށް ބްރޭކްވާން ފަސްވަރަކަށް މިނެޓަށް ވެފައި ވަނިކޮށް އިވާން ގުޅަންފެށިއެވެ.\n” ކޮންތާކަށް ދާންވީ؟” އިވާން އަހާލިއެވެ.\n” އައި.ޖީ އެމް އެޗްގެ ކެންޓީން އޯކޭ އެއްނު”.\nދެމީހުން ބައްދަލު ކުރީ އައި.ޖީ.އެމް.އެޗް ކެންޓީނުންނެވެ. އެތަނުގެ ބޭރުގައި ބަހައްޓާލެވިފައި ހުރި މޭޒެއްގައި ދެމީހުން އިށީއިނދެލިއެވެ. ކިޑްނީ ބަދަލު ކުރުމުގައި ދާ ހުރިހާ ޚަރަދަކާއި އެކަމަށް އެންމެ އެކަށޭނެ ތަންތަނުގެ މަޢުލޫމާތު މެހެކް އިވާން އާއި ހިއްސާކުރިއެވެ.\n” ހާދަ ރަނގަޅަށް މަޢުލޫމާތު ހޯދާލާފަ އެބަހުއްޓޭ ދޯ”. ހިނިތުންވެލާފައި ލޮލުގައިވި ކަޅުކުލާގެ އަވިއައިނު އިވާން ނަގާލިއެވެ.\n” އަހަރެން ބޭނުންވަނީ އާހިލް އަށް އެންމެ ފުރިހަމަ ގޮތުގައި ފަރުވާ ލިބެން”. މެހެކް ގެ މޫނުމަތިން ފެނުނީ އުންމީދުން ފުރިފައިވި ހިނިތުންވުމެކެވެ.\nއެދުވަހުގެ ޑިއުޓީ ނިންމާލުމަށް ފަހު، ގެއަށް އައިސް މެހެކް އުޅުނީ ގޭތެރެ ސާފު ކުރުމުގައެވެ. އޭރު އާހިލް އުޅެނީ ފާހާނާގައެވެ. މިއަދު މެހެކް ގެއަށް އައި ފަހުން އާހިލް މެހެކް އާއި ދައްކަނީ ކޮންމެހެން ދައްކަން ޖެހިއްޖެ ވާހަކައެކެވެ. އެއީ މިހާރަކަށް އައިސް ބައެއް ފަހަރު އާހިލްގެ އާދަތައް ހުންނަ ގޮތެވެ. އެކަމަށް ކެތްކޮއްލައިގެން މެހެކް ހުންނަނީއެވެ. ޝަކުވާއެއް އޭނާ ނުކުރެއެވެ.\nޝަކުވާއެއް ކުރެވޭނީވެސް ކިހިނަކުން ހެއްޔެވެ؟ އާހިލްއަށް ދިމާވެފައި އެވަނީ އެފަދަ ގޮތަކަށް ކަންތައް ހުންނަ ކަހަލަ ހާލަތެކެވެ.\nއެފިކުރުތަކަށް ގެއްލިފައި ހުރެގެން މެހެކް ވަނީ ކޮޓަރިއަށެވެ. އަދިވެސް އާހިލް ފާހާނާއަކުން ނުނިކުމެއެވެ. މިހާރު އާހިލް ފާހާނާ އަށް ވަންތާ ބައިގަޑިއިރުވީއެވެ.\nމެހެކް މަޑުމަޑުން ފާހާނާގެ ދޮރާއި ކައިރިވެލިއެވެ. އޭރު ފާހާނާތެރެއިން މަޑުމަޑުން އާހިލްގެ ގިސްލުމުގެ އަޑު އިވިއިވި ހުއްޓެވެ. އެއަޑު އިވި ހިތަށް ކުރި އަސަރުން އިޚްތިޔާރަކާ ނުލާ މެހެކްގެ ލޮލުން ކަރުނަ ހިލުނެވެ. އޭނާ އިންތިހާ އަށް ބިރުވެސް ގަތެވެ.\nއަނެއްކާ އާހިލްއަށް މިއަދު މާ އުނދަގޫވަނީ ބާއެވެ؟ ހަށިގަނޑުގައި އަޅާވޭނެއް ދުވަހަކުވެސް އޭނާ، ހިއްސާއެއް ނުކުރާނެއެވެ. އެއީ އޭނާގެ މިޒާޖެވެ. އޭނާއަކީ ބަސްމަދު، ޝަކުވާމަދު ކެތްގަދަ ފިރިހެނެކެވެ.\n” އާހިލް”. ތަންކޮޅެއް ބާރަށް ގޮވާލި ނަމަވެސް އެއަޑުގައި ވަނީ އޯގާތެރިކަމެވެ.\nއާހިލް އެއްވެސް ޖަވާބެއް ނުދިނުމުން މެހެކް ހާސްވާން ފެށިއެވެ.\nކުޑައިރުކޮޅެއްފަހުން އާހިލް ދޮރު ހުޅުވާލިއެވެ. އޭނާ ހުރީ ތުވާލި އަނދެލައިގެންނެވެ. ތެމިފައި ހުރި އިސްތަށިގަނޑު ހުރީ އެއްކޮން މައްޗަށް ނަގާލާފައެވެ. މުޅި ދެ ލޯ ވަނީ ރަތްވެފައެވެ. މޫނުމަތިވަނީ އެއްކޮށް މިލާފައެވެ. ބަލާބެލުމަށް ހީވަނީ ވަރަށް ބޮޑަށް ވަރުބަލިވެފައި ހުރިހެންނެވެ.\nމެހެކްގެ މޫނަށް ބަލަން އިރުކޮޅަކު އާހިލް ހުރީއެވެ. ދެން ފާހާނާ ދޮރު ލައްޕާލިއެވެ. ތަންކޮޅެއް ބާރަށެވެ. އާދަޔާ ޚިލާފަށް އާހިލް ހިތްހަމަނުޖެހިފައި ހުރިހެން މެހެކް އަށް ހީވިއެވެ. ނަމަވެސް ވާ ގޮތް އެސިކުންތުގައި އޭނާއަށް ވިސްނުނެވެ. އާހިލްގެ ލޭ މަތިވަނީއެވެ. ފިރުކުތައް މާ ގިނަވަނީއެވެ. ލޭމަތިވާ މީހުން އަބަދު ކަންކަމާއި ވިސްނާ ފިކުރުކޮށް ހަދާ ކަމުގައިވާ ނަމަ އެބަލި ބޮޑުވާނެއެވެ. އެކަމުގެ ސަބަބުން ކިޑްނީއަށް ކުރާ އަސަރު އިންތިހާއަށް ބޮޑުވާނެއެވެ.\n” އާހިލް ކިހިނެއް ވީ ލޯބީ؟ މާ ހިތްހަމަ ނުޖެހިފަ ކީއްވެ؟”\n“ނޫން ހިތްހަމަނުޖެހިފަކާ ނޫން”. އާއްމުކޮށް ގޭގައި އުޅޭއިރު ލާ ސޯޓުބުރި ލަމުން އާހިލް ޖަވާބު ދިނެވެ.\n” ކަމެއްވަނީތަ؟” އަނެއްކާވެސް މެހެކް ވަރަށް މަޑުމަޑުން އަހާލިއެވެ. ނަމަވެސް އެ ސުވާލަކަށް އާހިލް އެއްވެސް ޖަވާބެއް ނުދިނެވެ. އެހަމަހިމޭން ކަމުން އާހިލްއަށް ކޮންމެވެސް ކަމެއްވަނީކަން މެހެކް އަށް ދެނެގަނެވުނެވެ. އޭނާގެ ހިތަށް ބިރުވެރިކަން ވަނެވެ. މުޅިމީހާ ފިނިވިއެވެ. އާހިލްއަށް ދެރަގޮތެއް ނުވުމަށް އެދި ހިތާހިތުން ދުޢާކޮއްލެވުނެވެ.\nއެ ހަފްތާ ފާއިތުވެ ދިޔައެވެ. ފައިސާ ލިބެން އެއް ހަފްތާ އަށް ވިއެވެ. ފުރާ ދުވަސް ކައިރިވަމުން ދިޔަވަރަކަށް ހިތަށް ލިބޭ ހަމަޖެހުމަށްވުރެ އާހިލްގެ އުޅުން ހުންނަ ގޮތުން ހިތުގައި އަޅާވޭން ބޮޑުވަމުން ދިޔައެވެ.\nއެހެންގޮސް އެއްދުވަހެއްގެ ހެނދުނުގެ ވަގުތެވެ. ގަޑިން އަށެއް ޖެހީއެވެ. ސޯފާގައި އާހިލް އިނީ ފޯނާކުޅެލަކުޅެލައެވެ. ކުރިމަތީގައި ހުރި ކުޑަ މޭޒަށް ދެފައި އަރުވައިގެންނެވެ. އެނޫން ގޮތަކަށް އިނދެފިނަމަ، ގިނައިރުވާ ވަރަކުން އާހިލްގެ ފައި ދުޅަވެއެވެ.\nމޭޒުމައްޗަށް ސައި ހަދަމުން ދިޔައިރު އިރުއިރުކޮޅުން މެހެކް އާހިލްގެ ހަރަކާތް ތަކަށް ބަލާލައެވެ.\nސައިހަދާ ނިމުމުން މެހެކް ގޮސް ގާތުގައި އިށީ އިނދެލިއެވެ. އެއާއެކު އާހިލް ސޯފާ މަތީގައި ފޯން ބާއްވާލިއެވެ.\n” މެހެކް..”. ދުރަށް ނަޒަރު ހިންގާލަމުން އާހިލް ގޮވާލިއެވެ. އޭރު މެހެކް އިނީ އާހިލްގެ އަތުގައި ފިރުމާލަ ފިރުމާލައެވެ.\n” މެހެކް އަހަންނަށް މަޢާފް ކުރޭ”. ކުއްލިއަކަށް އާހިލް ބުނެލިއެވެ.\n” އެއީ ކީއްވެ އާހިލް؟” މެހެކް ހައިރާންވެފައި އަހާލިއެވެ.\n” މެހެކް…އަހަންނަށް އެނގޭ މިހާރު އަހަންނަށް މެހެކް އަށް އެއްވެސް އުފަލެއް ނުދެވޭކަން.. އަހަރެން މީ ވަރަށް ބަލި މީހެއް. ނިކަމެތި މީހެއް”.\n” އާހިލް…އަބަދު ތިގޮތަށް ވިސްނަނީ ކީއްވެ؟. ވަރަށް ވަރަށް އަވަަހަށް އާހިލް ރަނގަޅުވާނެ އިރާދަކުރެއްވިއްޔާ”. އެހެން ބުނިއިރު މެހެކް އަށް ހަމަ ރަނގަޅަށް ވެސް ރޮވިއްޖެއެވެ. އާހިލް އަބަދުވެސް އެކަހަލަ ކަންކަމާ ވިސްނާ ފިކުރުކުރާތީއެވެ.\n” ލޭ މައްޗަށް ދިއުމަކީ މިހާ ބޮޑު ވޭންތައް ތަޚައްމަލް ކުރަންޖެހޭ ބައްޔެއްތަ؟” އަނެއްކާވެސް އާހިލް ސުވާލު ކުރިއެވެ.\nއެވަގުތު މެހެކް ބަސް ހުއްޓުނެވެ. އޭނާ ބުނާނީ ކީކޭ ހެއްޔެވެ؟\n” ކުރިން އާހިލް ލޭމަތިކަން ނޭނގުނީމަ އެހެން އެވީ”. އާދައިގެ މަތިން އާހިލް ހިތް ހަމަޖައްސުވައިދެވޭ ތޯ މެހެކް މަސައްކަތް ކުރިއެވެ.\n“އާހިލް ޕްލީޒް ދެން އެވަރަށް ނުވިސްނަބަލަ. ވަރަށް އަވަހަށް ރަނގަޅުވާނެ މަގޭ ލޯބި އިރާދަކުރެއްވިއްޔާ. މެހެކް އާހިލްގެ ކޮނޑުމަތީގައި ބޯ އަޅާލިއެވެ. އޭރު އޭނާގެ ހިތް ބާރުބާރަށް ތެޅެމުން ދިޔައެވެ. އާހިލްއަށް ވަމުން ދާ ގޮތާއި ކުރިމަތި ކުރުވަމުން އެދާ ސުވާލުތަކުން މެހެކްގެ ސިކުނޑި ބަރުވާން ފެށިއެވެ. ވިސްނެމުން ދިޔަވަރަކަށް ބޮލުގެ ނާރުތަކަށް ވާންވަމުން ދިޔައެވެ.\n” ހިނގާބަލަ މިއަދު އާޓިފިޝިއަލް ބީޗަށް ގޮސްލަން. އެއީ އެންމެ ފުރަތަމަ އަހަރުމެން ދިމާވި ތަނެއްނު. ވަރަށް މަޖާކޮށް ދޯ އަހަރުމެން ދިމާވީ؟ “. ކުރީގެ ހަނދާންތައް އާ ވުމުން މެހެކްގެ ތުންފަތަށް ވެރިވީ ލުއި ހިނިތުންވުމެކެވެ.\nހަވީރު ގެ ވަގުތެވެ. ދެމީހުން ތިބީ އާޓިފިޝަލް ބީޗް ސަރަހައްދުގައެވެ. އެތާގައި ހުރި ހިލަގޮނޑިއެއް މަތީގައި އިށީއިނދެލައިގެންނެވެ. އެހެން އިނދެފައި އިރުއިރުކޮޅުން، އާހިލް މޫދާ ދިމާއަށް ގާ ކޮޅެއް އެއްލައެވެ. އޭރުވެސް ހުއްޓާނުލާ މެހެކް ދައްކަމުން ދިޔައީ އެދެމީހުން އެތަނުން ދިމާވި ދުވަހުގެ ވާހަކައެވެ. އެދުވަހުގެ މަޖާކަމުގެ ވާހަކައެވެ.\n” ހިނގާ މަންމަމެން ގެއަށް ގޮސްލަން”. އެތާގައި ތިއްބައި، އިރުއޮއްސެން ގާތްވާން ފެށުމުން އާހިލް ބުނެލިއެވެ.\n” މިހާރު އެގެއަށް އަހަންނަށް ނުވެސް ދެވޭ ދޯ”.\nއިރުކޮޅަކު އެތާގައި ތިބެލާފައި، ދެމީހުން މިސްރާބު ޖެހީ ބޮޑުބޭބެމެން ގެއާއި ދިމާއަށެވެ. ކޮންމެ ތަނަކަށްވެސް ދަނީ ކާރުގައެވެ. ގިނައިރު ހިނގާނަމަ އާހިލްގެ ފައި ދުޅަވެދާނެތީ ވިސްނަން ޖެހެއެވެ.\nއެގެއަށް ދިޔައިރު އެންމެންތިބީ ޓީވީ ބަލާށެވެ. މެހެކްމެން ފެނުމާއެކު މަންމަ ހިނިތުންވެލިއެވެ. އެވަގުތުވެސް މަންމަގެ ކުރިމަތީގައި އާހިލް އާއި އިވާން އަޅާކިޔާލެވުނު ކަހަލައެވެ.\nސޯފާގައި ޓެބް ހިފާލައިގެން ގޭމް ކުޅެން ޝައުގުވެރިވެފައި އިން ޝަހަފް މެހެކްމެން ވަނުމާއެކު ދުވެފައި އައިސް ކައިރީގައި ހުއްޓިލިއެވެ. އެވަގުތު އާހިލް ޝަހަފްއަށް ގަނެގެން ގެނައި ހަދިޔާ ދިއްކޮއްލިއެވެ. އެއީ ބޮޑު ފަންސޫރު ކުލަ ފޮއްޓެކެވެ. ޝަހަފް އިރުކޮޅަކު އެއަށްބަލަން ހުރީއެވެ. ދެން ކުއްލިއަކަށް ހިނިތުންވެލިއެވެ. ހީވީ ކޮންމެވެސް ކަމެއް ހަނދާންވިހެންނެވެ.\n” މެހެކް ދައްތާ” ޝަހަފް ގޮވާލުމާއެކު މެހެކް ހިނިތުންވަމުން ޝަހަފްގެ ގާތަށް ގުދުވެލިއެވެ. އޭރު އާހިލް ވެސް ހުރީ ހެވިލާފައެވެ.\n” ކޮބާ އިވާން ބޭބެ؟” ކުއްލިއަކަށް ޝަހަފް އަހާލިއެވެ. ” ބުންޏެއްނު އަޅުގަނޑަށް ގިފްޓެއް ގެންނާނަމޭ”.\nމެހެކް އަށް ހީވީ އޭނާގެ މޭގަނޑު އަނގައަށް އައިހެންނެވެ. ކުއްލިއަކަށް ބިރުންގޮސް އޭނާގެ އަތްފައި ފިނިވެ ތުރުތުރު އަޅަން ފެށިއެވެ. އެއަޑު އާހިލްއަށް އިވޭކަށް އޭނާ ބޭނުމެއް ނޫނެވެ. ނަމަވެސް އާހިލްއަށް އިވޭނެކަން ޔަޤީނެވެ.\n” މީވަރަށް ރީތި ކުލަފޮއްޓެއް. ހިނގާބަ ކުލަ ޖައްސާލަން. ދޭބަލަ ފޮތެއް ހިފައިގެން އަންނަން”. އަވަސް އަވަހަށް މަޢުލޫޢު ބަދަލު ކުރެވޭތޯ މެހެކް މަސައްކަތް ކުރިއެވެ. ބޯ ޖަހާލާފައި ޝަހަފް ކޮޓަރިއަށް ދިޔައެވެ. އެވަގުތު މެހެކް ކުޑަކޮށް އާހިލްގެ މޫނަށް ބަލާލިއެވެ. އޭރު އާހިލް ހުރީ ޓީވީއަށް ނަޒަރު ހުއްޓާލައިގެންނެވެ. އިރުއޮއްސެންގާތް ވެފައިވާތީ ޓީވީއިން އަންނަމުން ދަނީ ޤުރުއާނެވެ.\nމެހެކް އަށް ފުންނޭވާއެއް ދޫކޮއްލެވުނެވެ. އާހިލް އަށް އެއަޑު އިވުނުހެނެއް ހިއެއް ނުވެއެވެ. މަޑު ހިނގުމެއްގައި ދެމީހުން އެކީގައި ގޮސް ސޯފާގައި އިށީއިނދެލިއެވެ.\n” އާހިލް ސައިބޮމާ”. އާދައިގެ ގޮތަކަށް މަންމަ އަހާލިއެވެ.\n” ނޫން. އިރުކޮޅަކުން ގެއަށް ދާންވީ. މަންމަމެން ނުފެންނާތި ދުވަސް ވެގެން ދެކެލަން މިއައީ”. އާހިލް މަންމަ އާއި ދިމާއަށް ބަލާލަމުން ހިނިތުންވެލިއެެވެ.\n” އެހެންތަ؟” ލުއި ހިނިތުންވުމެއްގައި އިނދެ މަންމަ ވެސް ބުނެލިއެވެ.\nއިރުކޮޅަކު އެގޭގައި ތިބެލާފައި މަޢުރިބް ނަމާދު ވަގުތު ދިއުމުގެ ކުރިން ދެމީހުން އައީ ގެއަށެވެ.\nއެގޮތުގައި ދުވަސްތައް ގުނެމުން ދިޔައެވެ. މިހާރު އާހިލް އޭނާގެ ބައްޔާ މެދު މާ ބޮޑަށް ވިސްނާހެން މެހެކް އަށް ހީވެއެވެ. މެހެކް، އާހިލް ހިތްހަމަޖެއްސުމަށްޓަކައި ދައްކާ ވާހަކަތަކަށް އާހިލް އިތުބާރު އެކުރަނީ މެހެކް ޑޮކްޓަރަކަށް ވާތީއެވެ. ނަމަވެސް ހަޤީޤަތް ހާމަ ކުރެވޭނީ އަދި ހަފްތާއެއް ހައި ދުވަސް ފަހުންނެވެ. ހުރިހާ ކަމެއް ހަމަޖެހި ފައިސާ އަތަށް ލިބެންދެން މެހެކް ހިތްވަރު ކުރަނީއެވެ.\nނުނިދިފައި އެ ފިކުރުތަކުގައި މެހެކް އިނެވެ. އަރާމު ނިދި އޭނާ އަށް ނުލިބޭތާ މިހާރު ކޮން ދުވަހެއް ހެއްޔެވެ؟ ފޯން ނަގާ ގަޑި ބަލާލިއިރު ދޭއް ޖެހީއެވެ. ދެން އޭނާ ބަލާލީ އާހިލް އާއި ދިމާއަށެވެ. ދެފައި ގަޔާއި ކައިރިކޮއްލައިގެން މެހެކް އަށް ފުރަގަހަށް ވާ ގޮތަށް އާހިލް އޮތެވެ. ހީވާ ގޮތުން އޭނާ ހީކަރުވަނީއެވެ.\nއާހިލްގެ ގައިމަތީގައި އޮތް ބެޑްޝީޓް މެހެކް އެއްވަރުކޮއްލިއެވެ.\nފިނިވެފައިވާ ދެއަތް ދެއަތާ ޖޯޑު ކުރަމުން މެހެކް ނުކުމެލީ ބެލްކަންޏަށެވެ. މަގުމައްޗަށް އޭނާ ނަޒަރު ހިންގާލިއެވެ. ދަންވެފައިވާތީ ކާރޫބާރޫ ބޮޑު މަގުމަތިވަނީ ކޮންމެވެސް ވަރަކަށް ހިމޭން ވެފައެވެ. ޖެހެމުން ދިޔަ ފިނިރޯޅިތައް ގައިގައި ބީހިލުމުން މެހެކް އަށް ފުންނޭވާއެއް ދޫކޮއްލެވުނެވެ. ހީވީ އޭނާ އަށް އުނދަގޫ ކުރަމުން އައި ހުރިހާ ޚިޔާލެއް ފަޒާގެ ތެރެއަށް ދޫކޮއްލި ހެންނެވެ. ހަމަޖެހުން ގެއްލިފައިވާ ހިތުގެ މައްޗަށް ބާރުފޯރުވަން މެހެކް މަސައްކަތް ކުރިއެވެ. މާތް ރަސްކަލާނގެ މަތިން ހަނދުމަ ކުރަމުންނެވެ. އާހިިލް އަށް ދެރަގޮތެއް ނުވެ އަވަހަށް ފަރުވާ ދެއްވުމަށް އެދި ކެނޑުނޭޅި އޭނާ ދުޢާ ކުރެއެވެ.\nޖެހިގެން އައި ދުވަހުގެ ހެނދުނު މެހެކް އިވާން އަށް ގުޅިއެވެ. އިވާންގެ ޚަބަރެއް ކުރީ ދުވަހުގައި ނުވީމައެވެ. ކޮންމެ ދުވަހަކުވެސް އާހިލްގެ ހާލް ބަލަން އިވާން މެހެކް އަށް ގުޅާލައެވެ. އިވާންގެ ޚަބަރެއް މެހެކް ބަލާލަން ބޭނުންވީ އެހެންވެއެވެ.\n” ހެލޯ މެހެކް ކިހިނެއް ހާލް؟” ފޯން ނެގިގޮތަށް އިވާން އަހާލިއެވެ.\n” އަލްޚަމްދްﷲ. އިވާން ކިހިނެތް؟”\n” ހަމަ ގްރޭޓް. މިއުޅެނީ މިއަދު މާލޭގަ ނޫރީންގެ ބާރތްޑޭ ފާހަގަ ކުރަން. މިތާ ނޫރީންގެ ހުރިހާ ފްރެންޑްސް ވެސް އުޅެނީ. ދެން ހުޅުމާލެއަށް މިއަދު ނާދެވޭ ކުދިންވެސް ތިބީމަ. އެއީ އޭނަ އަބަދުވެސް ވަރަށް ލޯބި ކުރާ ކަމެއް”. އިވާން ބުނެލިއެވެ.\n” މެހެކް އަށް ތަންކޮޅެއް ފަހުން ގުޅާލަން މަޑުކޮއްގެން މިހުރީ. މިކަން ސެލެބްރޭޓް ކޮއްލަން އަހަރުމެންނާއެކު ބައިވެރިވެލުމަށް މެހެކް އަށް ދަޢުވަތު އަރުވަން. ވަރަށް ކުޑަ ޕާޓީއެއް”. އިވާން ވަރަށް ހެވިލާފައި ވާހަކަ ދެއްކިއެވެ.\n” މެހެކް އިރޮޅަކު ވިސްނާލިއެވެ. ހަޤީޤަތުގައި މެހެކް އެއްވެސް ވަރަކަށް އެތަނަށް ދާ ހިތެއް ނުވިއެވެ. ނަމަވެސް ނޫނެކޭ ބުނާކަށް އޭނާއަކަށް ނުކެރުނެވެ. އެހާ ބޮޑު ހެޔޮކަމެއް ކޮއްދޭން އުޅޭމީހަކު ދިން ދަޢުވަތަކަށް ވުމުން އެކަން އޭނާ ޤަބޫލުކުރީއެވެ.\n” އޯކޭ. އަހަރެން ދާނަން. އިވާންމެންގެ ގޭގަތަ އޮތީ؟”. މެހެކް އަހާލިއެވެ.\n” ނޫން ގެއަކު ނޫން. މިއަދު މަންމަ ކުޑަކޮށް ބަލިވީމަ ގޭގަ ނެތް އެކަން ވާކަށް. މާބުލް ގެސްޓް ހައުސް ގަ”.\n“އެހެންވީމަ ޑިއުޓީ ނިންމާލާފަ އަހަރެން ގުޅާނަން”. ހިތާއި ދެކޮޅަށް މެހެކް ބުނެލިއެވެ.\n” އާހިލް އަހަރެން ތަންކޮޅެއް ލަސްވެދާނެ އިނގޭ ގެއަަށް ދެވޭލެއް ލޯބީ. އެކަމަކު އިރުއޮއްސުމުގެ ކުރިން ދާނަން އިރާދަކުރެއްވިއްޔަ. ކޮންމެވެސް ބޭސްކާތި އިނގޭ. ލަވް ޔޫ”. މެހެކް ވަރަށް ލޯބިން އާހިލް ގާތުގައި އެހެން ބުނެލުމަށް ފަހު ފޯން ކަނޑާލިއެވެ. ޕާޓީއަކަށް ދާ ވާހަކަ އޭނާ ނުބުނީ އާހިލް ދެރަވެދާނެތީއެވެ.\nހަވީރުގެ ވަގުތެވެ. ފާހާނާއަށް ވަދެ މޫނު ދޮވެލައި ކުޑަކޮށް ފްރެޝްވެލައިގެން، މެހެކް ބޭރަށް ނުކުމެލުމަށް ފަހު އިވާން އަށް ގުޅާލިއެވެ.\n” ހެލޯ މެހެކް”. އިވާންވާހަކަ ދައްކަމުން ދިޔައިރު އިވެމުން ދިޔަ މަޑު މިއުޒިކުގެ އަޑުން އެޕާޓީ ފެށިއްޖެ ކަން މެހެކް އަށް އެނގުނެވެ.\n” ދަންތަ ބަލާ؟” އިވާން އަހާލިއެވެ.\n” ނޫން އަހަރެން ހިނގައިދާނަން”. މެހެކް ފޯން ކަނޑާލިއެވެ.\nޓެކްސީ އަކަށް އަރައިގެން މެހެކް ދިޔައީ އެ ގެސްޓް ހައުސް އަށެވެ.\nތިރީގައި ހުރެފައި މެހެކް އަނެއްކާވެސް އިވާން އަށް ގުޅާލިއެވެ.\n“އަހަރެން މި ފައިބަނީ އިނގޭ”.\nއިރުކޮޅެއް ނުވެ އިވާން ހުރީ ތިރީގައެވެ.\nދެމީހުން އެކީގައި މައްޗަށް އެރިއެވެ. ދޮރު ހުޅުވާލިއިރު ކޮޓަރިތެރެ ފެނިފައި މެހެކް ހައިރާން ވިއެވެ. އެއީ ތަނަވަސް ރީތި ބޮޑު ކޮޓަރިއެކެވެ. ނަމަވެސް މުޅިތަނުގައި ވަނީ ކަރުދާހާއި އޭތި މީތި އަޅާފައެވެ. އޭރުވެސް އެތެރޭގައި ކޮންމެވެސް ބަޔަކު ސަކަރާތް ގަންނަމުން ދިޔައެވެ. ފިނި ގަދަ އޭސީގެ ސަބަބުން ކޮޓަރި ތެރޭގައި އެކި ކާ އެއްޗެހީގެ ވަހުގެ އިތުރުން ސެންޓްގެ މީރުވަސް ހިފާލާފައި ހުއްޓެވެ. އޭރު ކޮޓަރި ތެރެއިން އިވެމުން ދިޔައީ ހިތްގައިމު މަޑު މިއުޒިކެކެވެ.\n” އަހަރުމެން ނިމުނީ”. މެހެކް އާއި އިވާން އައިސް ވަނުމާއެކު އެތާނގައި ތިބި ތިން ކުދިން ނުކުންނަން ހިނގައި ގަތެވެ.\n” ހޭ މެހެކް ހައުސް ޔޫ؟ ކޮބާ ހަޒް ކިހިނެތް؟” ހެވިލާފައި މެހެކްގެ ކައިރިއަށް ހުއްޓިލަމުން ނޫރީން އަހާލިއެވެ.\n” ހަޒް ގޭގަވީ. ދެން ރަނގަޅު އަލްޚަމްދްﷲ”. މެހެކް ބުނެލިއެވެ.\n” ތޭންކްސް އައީތީ. ހިނގާ އަވަހަށް އެއްޗެއް ކާލަމާ. ބައެއް ޕްރެންޑްސް އެދިޔައީ. އަދި ބައެއް މީހުން ނާދޭ”. ކޮޓަރީގެ އެތެރޭގައި އޮތް ބަޔާ ދިމާއަށް ހިނގައި ގަންނަމުން ނޫރީން ބުނެލިއެވެ.\n” އާދޭ އިށީ އިނދެލަން. ކުރިމަތީގައި ހުރި ބޮޑު ސޯފާ އަށް އިވާން އިޝާރާތް ކޮއްލިއެވެ.\n“ބަލައިގެން އަންނާތި އިނގޭ. ސަކަރާތް ޖެހުމުގެ ތެރޭގައި އެމީހުން ވަރަށް ފާޑުފާޑު އެއްޗިހި އުކި މިތަނަށް”.\nމެހެކް މަޑުމަޑުން ސޯފާ އާއި ދިމާއަށް ހިނގައިގަތެވެ. ކުއްލިއަކަށް ކޮންމެވެސް އެއްޗަކަށް އޭނާ އަށް އެރުނުހެން ހީވިއެވެ. ކަހާލައިގެން ވެއްޓެން ދިޔަ ވަގުތު އެތާގައި ހުރި މޭޒުގައި ހިފަހައްޓަން ކުރި މަސައްކަތް ވީ ބޭކާރެވެ.\nބާރުބާރަށް އޭނާއަށް ހަޅެއް ލަވައިގަނެވުނު ވަގުތު ދުވަމުން އައިސް އިވާން މެހެކްގެ އަތުގައި ހިފެހެއްޓިއެވެ. ނަމަވެސް އިވާން އަށް ވެސް އެއެއްޗަކަށް އެރުނީއެވެ. މެހެކްގެ އަތުގައި ހިފާފައި ދަމައިގަން ވަގުތު އަރިއަޅާލައިގެންގޮސް މެހެކް އަށް ވުރެ ކުރިން އިވާން ތަޅުންގަނޑު މައްޗަށް ޖެހުނެވެ. އެވަގުތު މެހެކް ވެއްޓުނީ އިވާންގެ ގައި މައްޗަށެވެ. އިވާން އަށް ހިފަހައްޓާލެވުނީ މެހެކްގެ އުނަގަނޑުގައެވެ. އޭރު މެހެކްގެ ދިގު ފަން އިސްތަށިގަނޑު އޮތީ އިވާންގެ މޫނު މަތީގައެވެ. ނޭފަތް ހުރީ ކިރިޔާ އިވާންގެ ނޭފަތުގައި ނުޖެހިއެވެ.\n” ކިހިނެއްވީ؟”. ދުވަމުން ކަހަލަ ގޮތަކަށް އެތެރެބައިން ނޫރީން ނުކުތެވެ.\n” އައި އެމް ސޮރީ” މެހެކް އަވަސް އަވަހަށް އިވާންގެ ގައިމަތިން ތެދުވިއެވެ. އޭރު އޭނާ ހުރީ ލަދުން ގޮސް ރޮވެން ކައިރިވެފައެވެ. އަޑުވެސް ކޮންމެވެސް ވަރަކަށް ތުރުތުރު އަޅައެވެ.\nމުޅިފައިގައި ހުރީ އައިސިންކޭކެވެ. އޭނާ ވެއްޓުނީ ކޭކް ގަނޑަކަށް އެރިގެންކަން އެނގުނެވެ.\nމެހެކް ބޭނުންވީ އެތަނުން އަވަހަށް ނުކުމެގެން ދާށެވެ.\nއޭރު އިވާންވެސް ބޮލުގައި އަތް އަޅާލައިގެން މަޑުމަޑުން ތެދުވަނީއެވެ. ވެއްޓުނު ގޮތުން ޓައިލްސް މަތީގައި އިވާންގެ ބޯ ވަރަށް ބާރަށް ޖެހުނުހެން މެހެކް އަށް ހީވިއެވެ. ހެދިކާ އަޅާފައި ހުރި ތަށި އެނދުމަތީގައި ބަހައްޓާލުމަށް ފަހު އިވާންގެ އަތުގައި ނޫރީން ހިފަހައްޓާލިއެވެ.\n” އައި އެމް އޯކޭ. ވަރަށް ބޮޑަށް ސޮރީ މެހެކް. ސަކަރާތް ޖެހުމުގެ ތެރޭގައި އެމީހުން ކޭކްވެސް މިތަނަށް އުކި ކޮންމެވެސް ވަރަކަށް”. އެނދުމަތީގައި އިށީ އިނދެލަމުން އިވާން ބުނެލިއެވެ.\n” މެހެކް އަވަހަށް ކޮންމެވެސް އެއްޗެއް ކާލަން އުޅޭ”.\nއޭރު ނޫރީންގެ މޫނުމަތިން ފެންނަމުން ދިޔައީ ހިތް ހަމަ ނުޖެހުމުގެ އަސަރުތަކެވެ. އެއްޗެއް ކާން ނުބުނި ތާގައި މެހެކް އާއި ދިމާއަށް ބަލާވެސް ނުލިއެވެ. ހިނދުކޮޅެއް ކުރިން ހިތްހެޔޮ ހިނިތުންވުމަކުން ފުރިފައިހުރި މޫނު މިހާރު ހުރީ އެއްކޮށް ބަދަލު ވެފައެވެ. ނޫރީންގެ މޫނަށް ބަލަންވެސް މެހެކް އަށް އުނދަގޫވިއެވެ.\n” އަހަރެން..އަހަރެން ގެއަށް މި ގޮސްލަނީ”. މެހެކް އަވަސް އަވަހަށް ބުނެލިއެވެ. އޭރު އޭނާ ހުރީ ފެންކަޅިވެފައެވެ.\n“އަހަރެން ތިދެމަފިރިންގެ އެދުމަށް ހަމަ އައިސްލީ މިތަނަށް. އެއްޗެއް ކާކަށް ބޭނުމެއް ނޫން. ދެން ދަނީ. ނޫރީން އަހަރެން ދަނީ”. ގެނައި ގިފްޓް ނޫރީން އަށް ދިއްކޮއްލަމުން މެހެކް ބުނެލިއެވެ.\nއޭނާ އަވަސް އަވަހަށް އެތަނުން ނުކުން އިރު ދެލޮލަށް ޖަމާވެފައި ހުރި ކަރުނަތައް ފައިބައިގަތެވެ. މެހެކް އެހާ ބޮޑަށް ދެރައެވީ ނޫރީން ހިތް ހަމަ ނުޖެހުމަށް ވުރެ ބޮޑަށް އާހިލް ފިޔަވައި އެހެން ފިރިހެނެއްގައިގައި އެފަދަ ގޮތަކަށް ނަމަވެސް އޭނާ ޖެހުނީތީއެެވެ. ނަމަވެސް އެކަމުގައި އިވާންގެ ކުށެއްވެސް ނެތެވެ. އިވާން އުޅުނީ މެހެކް ސަލާމަތް ކުރާށެވެ.\nއަވަސްފިޔަވަޅު ތަކުގައި އެތަނުން ނުކުމެ ޓެކްސީއަކަށް އަރައިގެން މެހެކް އައީ ގެއަށެވެ.\nއިރު އޮއްސެން ގާތް ވަމުން ދާތީ ގޭތެރޭގައިވަނީ މަޑު އަނދިރިކަމެކެވެ. ގެއަށް ވަން ގޮތަށް ސިޓިންރޫމްގެ ލައިޓް މެހެކް ޖައްސާލިއެވެ. ކާފަ މިހާރުވާނީ މިސްކިތުގައެވެ. އަބަދުވެސް ވަގުތު ޖެހުމުގެ ކުރިން ކާފަ މިސްކިތައް ދާނެއެވެ. ކުރިން އާހިލްގެ އާދަތައް ވެސް ހުންނާނީ އެގޮތަށެެވެ. ނަމަވެސް މިހާރު ބަލި ހާލަތު ހުންނަ ގޮތުން ނަމާދު ކުރަނީ ގޭގައެވެ.\nކޮޓަރީ ދޮރު ހުޅުވާލިއިރު އާހިލް އެއް ނެތެވެ. ފާހާނާ އަކުވެސް ނެތެވެ. މެހެކް އަވަސް އަވަހަށް ނުކުމެލީ ބެލްކަންޏަށެވެ. އޭރު ފުރަގަހަށް ވާ ގޮތަށް ބެލްކަނީގެ ދަގަނޑުގައި ހިފަހައްޓާލައިގެން އާހިލް ހުއްޓެވެ.\nއާހިލް ފެނުމާއެކު ހިތަށް ލިބުނު ހަމަޖެހުމުގައި މެހެކް ގޮސް އާހިލްގެ ގައިގައި ބައްދައިގަތެވެ. އަރިއަކަށް ވާ ގޮތައް ބައްދާލިއިރު މެހެކް ގެ ނިއްކުރި އާހިލްގެ ދަތްދޮޅީގައި ޖެހުނެވެ. އެވަގުތު ނިއްކުރިއަށް ފިނިވެގެން ދިޔައެވެ. މެހެކް އިސް އުފުލާލާފައި އާހިލްގެ މޫނަށް ބަލާލިއެވެ. އޭރު އާހިލް ރޮނީއެވެ. ދިގު އެސްފިޔަތައް ތެމި ދެލޯ ރަތްވެފައި ހުރުމުން އާހިލް ރޯތާ އެތައް އިރެއް ވެއްޖެހެން މެހެކް އަށް ހީވިއެވެ. މެހެކްގެ ނިއްކުރީގައި ހޭކުނީ އާހިލްގެ ކަރުނައެވެ.\n” އާހިިލް” އެމޫނު ފެނި ހާސްވެގެން ގޮސް މެހެކް އަށް ރޮވުނެވެ.\n” އަހަރެން.. އަހަރެން ވަރަށް ވަރުބަލިވެއްޖެ”. ލޮލާއި މޫނުމަތި ދެއަތުން ފުހެލަމުން އާހިލް މަޑުނުކޮށް ގޭތެރެއަށް ހިނގައިގަތެވެ. މެހެކް އަށް ރޮވިފައި އާހިލްއާއި ދިމާއަށް ބަލަން ހުރެވުނީއެވެ.\nމިފާއިތުވެ ދިޔަ ދެ ހަފްތާއެއް ހައި ދުވަސް ތެރޭގައި އާހިލް ކުރިއަަށް ވުރެވެސް ބަސްމަދެވެ. އަނެއް ކަމަކީ ކެއިން ބުއިމާ ދުރުވިކަމެވެ. އެކަމުގެ ސަބަބުން އޭނާގެ ބިޔަ ހަށިގަނޑަށް ވަނީ ބަދަލުތަކެއް އައިސްފައެވެ. ގެއިން ނުކުންނަން ބޭނުން ނުވާ ކަމާއި އާދަޔާ ޚިލާފަށް ފާހާނާގައި ގިނައިރުވާ ކަން ވެސް ފާހަގަވެއެވެ. އަދިވެސް އާހިލް އެހުރީ ސަލާމުގައެވެ. އިރާދަކުރެއްވިއްޔާ އާހިލް ދެން އޮފީހަކަށް ނުކުންނާނީ އެބޮޑު ބައްޔަށް ފަރުވާ ލިބިގެންނެވެ.\nއަޒުމާއި ހިތްވަރު އާލާވުމުން ލޮލުން ފޭބި ކަރުނަތައް މެހެކް ފޮހެލިއެވެ. ދެން އޭނާވެސް ކޮޓަރިއާއި ދިމާއަށް މިސްރާބު ޖެހިއެވެ.\nމެހެކް ގެއަށް އައި ފަހުން އެތައް ފަހަރަކު ސޮރީގެ މެސެޖްތައް އިވާން ފޮނުވިއެވެ. ނަމަވެސް މަޢާފަށް އެދެން ޖެހޭނީ މެހެކް އެވެ. އޭނާ އަށް ވިސްނުނީ އެގޮތަށެވެ. އިވާން އެވަރަށް ބުނުމުން ވެސް އެތަނަށް ވަދެ ހިނގިއިރު ރަނގަޅަށް ނުބެލުނީ އޭނާ އަށެވެ.\nއެގޮތަށް ވިސްނިފައި މެހެކްވެސް އިވާން އަށް ސޮރީގެ މެސެޖެއް ފޮނުވިއެވެ.\nޖެހިގެން އައި ހަފްތާގެ އާދިއްތަ ދުވަހެވެ. ހެނދުނުވަގެތެވެ. މެހެކްގެ ފޯން ރިންގް ވާން ފެށުމުން އޭނާ އަވަސް އަވަހަށް ބަލާލިއެވެ. ލުއި ހިނިތުންވުމެއް އޭނާގެ މޫނު މައްޗަށް ވެރިވިއެވެ. އޭނާ އިންތިޒާރު ކުރިވަގުތު އައިސް ޖެހުނީއެވެ.\n” ހެލޯ މެހެކް ހުރިހާ ކަމެއް ހަމަޖެހުނީ. ތިން ލައްކަ ޑޮލަރު މެހެކްގެ ޑޮލަރު އެކައުންޓަށް ޖަމާކޮއްފިން މިހާރު. ދިމާވެލަމާ ދޯ”. ހިތްހެޔޮ ކަމާއެކު އިވާން ބުނެލިއެވެ.\nދެމީހުން ބައްދަލުކުރީ ސީހައުސް ރެސްޓޯރެންޓުންނެެވެ.\n” މިއޮތީ ފައިސާ ޖަމާކުރި ސްލިޕް”. އިވާން ހިނިތުންވަމުން ސްލިޕް ދިއްކޮއްލިއެވެ. އޭގައި ހިފިއިރު މެހެކް އިނީ ފެންކަޅިވެފައެވެ. އޭނާގެ ހިތް އުފަލުން ނަށާލި ކަހަލައެވެ. މޫނުމަތިން ފެންނަމުން ދިޔައީ ފިލާ ނުދާނެ ކަހަަލަ ރީތި ހިނިތުންވުމެކެވެ.\n” އިވާން އަހަރެން..އަހަރެން ކިހިނެއް ޝުކުރު އަދާކުރާނީ”. ކަރުނައިން ބަރުވެފައިވާ ދެލޮލުން މެހެކް އިވާން އާއި ހަތަރުކަޅި ހަމަކުރިއެވެ.\n” އަހަރެން މެހެކްއަށް ކޮންމެ ކަމެއްގައިވެސް މިގޮތަށް އެހީވެދޭނަން އިރާދަކުރެއްވިއްޔަ”. އިވާންގެ ތުންފަތުގައިވަނީ އޯގާތެރި ހިނިތުންވުމެކެވެ.\nކޮން ދުވަހަކުން ފުރާ ގޮތަށް ހަދާނީ؟”.\n” ފުރާނީ މި ހަފްތާގެ ބުރާސްފަތި ދުވަހު. އެހިސާބަށްް ދާއިރު ހުރިހާ ހަޤީޤަތެއް އެނގި އާހިލްވެސް ހުންނާނީ ހަމައަކަށް އެޅިފަ. ކާފަ އާއި މަންމަ މެންވެސް”.\nއިވާން އަށް އެތައް ފަހަރަކު ޝުކުރު އަދާ ކުރުމަށްފަހު މެހެކް އެތަނުން ނުކުތެވެ. އަވަސް ފިޔަވަޅުތަކުގައި އޭނާ ގޮސްވަނީ ހޮސްޕިޓަލުގެ އޮފީހަށެވެ. މެނޭޖަރާ ހުރިހާ ކަމެއް ހިއްސާ ކުރުމަށް ފަހު އޭނާ ތިރީސް ދުވަހުގެ ޗުއްޓީ ދުވަހުން ދުވަހަށް ހަމަޖެއްސިއެވެ. ނަސީބަކުން އެމަހަކީ އޭނާ ވަޒީފާއަށް ނުކުންނަތާ އެއްއަހަރުވީ މަހެވެ.\nމެހެކް ގެއަށް ދިޔައީ ކާރުގައެވެ. މިއަދަކީ އޭނާގެ ޚަޔާތަށް އައި އެންމެ އުފާވެރި ދުވަސް ހެން ހީވާ ކަހަލައެވެ. އޭނާ މާތްރަސްކަލާނގެއަށް ކުރަމުން އައި ދުޢާ އިޖާބަކުރެއްވީއެވެ. އެހާ ގިނަ ފައިސާ ލިބުނު ގޮތާއި މެދު އާހިލް ސުވާލު ކުރާނެކަން ޔަޤީނެވެ. ނަމަވެސް އެކަމަށްވެސް މެހެކްވަނީ ޖަވާބެއް ވިސްނާފައެވެ. އެއީ ހެޔޮއެދޭ ފަރާތަކުން އާހިލްއަށް ދިން ހަދިޔާއެއްކަމަށް އޭނާ ބުނާނީއެވެ.\nޚިޔާލުތަކުގައި އިނދެގެން އިރުއިރުކޮޅުން އޭނާ އެ ސްލިޕް ގެނެސް މޭގައި ޖައްސާލައެވެ. އޭގައި ބޮސްދެއެވެ. ދެން ހިނިތުންވެލައެވެ. އުފަލުންގޮސް އޭނާ މޮޔަވެދާން އުޅޭހެން ހީވެއެވެ. ވާނީވެސް އެހެންތާއެވެ. އެކަމަށްޓަކައި އެހާ ވަރަށް އޭނާ ރޮއިފިއެވެ. އޭނާގެ ހިތް އެތައް ފަހަރަކު މަރުވިއެވެ. ފިކުރުތަކުގައި ގުނީ ކިތައް ރޭ ހެއްޔެވެ؟\nކާރުއައިސް ގޭ ކައިރިއަށް މަޑުކޮއްލުމާއެކު އޭނާގެ ހިތުގެ ވިންދު ކުރިއަށް ވުރެ އަވަސްވިއެވެ. ކާރުން ފައިބައިގެން ސިޑިން މައްޗަށް އަރަމުން ދިޔައިރު ހިތުގެ ވިންދާއި އެއްވަރަށް އޭނާގެ ފިޔަވަޅުތައްވެސް އަވަސް ހެން ހީވެއެވެ.\nއެވާހަކަ ބުނުމުން އާހިލް ހާސްވެ ބިރުގަންނާނެ ވަރު ހިތަށް އަރާފައި މެހެކްގެ ހިތް ފިނިވިއެވެ. ނަމަވެސް ހަމަ އެސިކުންތުގައި އޭނާގެ ޒަމީރު އޭނާ އަށް ވިސްނައިދިނެވެ. އެބިރާއި އެކުވެސް އާހިލްގެ ބޭސްފަރުވާ ހަމަޖެހިފައިވާކަން އެނގުމުން އެހިތަށް ކިހާ ހަމަޖެހުން ލިބޭނެ ހެއްޔެވެ؟ ކިހާ އުފާ ވާނެ ހެއްޔެވެ؟ އާހިލް، މެހެކް އަށް ކިހާ ތަޢުރީފެއް ކުރާނެ ހެއްޔެވެ؟\nހާސްކަމުގެ ތެރެއިން ހިނިތުންވެފައި ހުރެގެން އޭނާ ކޮޓަރީއަށް ވަދެލިއެވެ. ނަމަވެސް ކުއްލިއަކަށް ފެނުނު މަންޒަރުން ބިރުވެރި އިހްސާސްތަކުން ހިތް ވަށާލިއެވެ. އޭރު އޭނާގެ މޫނުމަތީގައިވި ހިނިތުންވުން އެއްކޮށް ގެއްލިއްޖެއެވެ.\nohhh myyy me first varah salhiii\nThankxxxxxx shelly ?\nKihinehvbaa anehkaa deravey ebamihaaruvs next part konirakun up kohdeyny\nThankx Ely and shaa.. ❤❤\nE vy varah ehen kahala kameh.. balamaa.. next part v avahah up kuraanan in sha Allah..\nShafoo evarah aadeys kohkoh ohvaa aahil maraaly e.. ?\nHehe.. balamaa dhw rain.. thankx v bodah ?\nOmg.. Anekka aahila ah kihineh v?\nBalamaa aashoo.. thankx v bodah ?\nV bodah shukurihya mi paat dhigukoh genes dhineema. Jehigen in paat kiyaahithun mihaaru hurevenee eh noon\nUr welcom rozaina and thankx.. v avahah up kureveythw balaanan in sha Allah ❤\nohh kihinaii mi vyy\nBalamaa.. thank 404Error. ?\nMirey v beynun adhi eh part kiyaalan.vedhaanethr shafu.\nDear shaat.. vv bodah sorry ?.. miray alhugandah vaanehen hieh nuvey.. veehaa vx avahah veythw balaanan.. madama in sha Allah v masahkaiy kuraanan ingey.. thank v bodah ❤\nWowww.. varah reeethi ❤❤\nThank u petite.. ?\nDhen knirakun next part up kohlla dheynee\nThankx sham cham..? Mirey nuny madama in sha Allah\nAnehkka aahil maru vytha??? Maruviya nudhey thi mi stry liya kuhjja… V kada vaane ehen viyya ma nuvess kiyaanan ok dho heheh just kidding\nHehehe.. thankx inu.. ?\nC rias.Ahil maruvejjeyyaa hiyfalhaigendhaanee\nthankx kiyuntheriya.. ❤..\nMi storyga in photo ves varah salhi ingey pretty.. hama bunelaa hiyy vee mivaahaka ves.. waiting for the story.. ❤ ❤\nThankx petite ?.. haalataa gulhuvaalaafa. hehe..\nShaf. Aahil ah dhera goteh nahadhacheyyy….mehek fakeeru halaaku vedhaane……any w story hama habeys\nThankx ham always supporting me.. ?\nVaahaka kiyamun dhiyairu heeevany film eh balan hen mi idhevuny varah Delhi\nAslu mivahaka kiyanee vrh kiyaa hithun..aslu maumoon thibunee ragalhu vahaka manzaru sifa vey vahaka kiyaa iru..shafu plz mirey genes dheebah\nWaiting waiting… story reethikamun .. konirakun up kohdheynee??\nލޯބިން ލޯބިވާއޭ…. (3)\nހިތާމަ އެހެނިހެން ލޯބި September 14, 2018\nލޯބި January 28, 2020\nލޯބި November 3, 2016\nހިތް އެކީ ދެވިއްޖޭ…. 25


މިކޮމިޝަނުން ދޭ މަޢުލޫމާތާއި އެއްގޮތަށް ސީ.ސީ.ޓީ.ވީ މޮނިޓަރިންގ ސިސްޓަމްއެއް ސަޕްލައިކޮށްދޭނެ ފަރާތެއް ހޯދުމަށް ކުރެވުނު ނަންބަރު: (A)DC-2018/84 އިޢުލާނާއި ގުޅިގެން ހުށަހަޅާފައިވާ ބީލަންތައް ކޮމިޝަނުގެ ރިކުއަރމަންޓަށް ނުފެތޭތީ އެ ބީލަންތައް ބާޠިލްކޮށް، މިތަކެތި ސަޕްލައިކޮށްދޭނެ ފަރާތެއް ހޯދުމަށް އަލުން އިޢުލާނުކުރަމެވެ.\nބީލަމާ ގުޅޭ މައުލޫމާތު ކަރުދާސް މި އިޢުލާނާ އެޓޭޗް ކުރެވިފައިވާނެއެވެ. މި ޕްރޮޖެކްޓާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 ޖުލައި 24 ވާ އަންގާރަ ދުވަހުގެ 14:00 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\nބީލަން ހުޅުވުން އޮންނާނީ 2018 ޖުލައި 25 ވާ ބުދަ ދުވަހުގެ 14:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.


BREAKING: Kazakhstan Aai Kenya In Covid-19 Fenijje - Vaguthu\nކަޒިކިސްތާނާއި ކެންޔާ އިން ކޮވިޑް-19 ފެނިއްޖެ\nކަޒިކިސްތާނާއި ކެންޔާ އިން ކޮވިޑް-19 ފެނިއްޖެއެވެ.\nނޫސްތައް ބުނާގޮތުގައި ކެންޔާ އިން އެންމެ ފުރަތަމަ ކޮވިޑް-19 އަށް ފައްސި ވެފައި ވަނީ އިނގިރޭސިވިލާތާއި އެމެރިކާއަށް ދަތުރުކުރުމަށްފަހު އެޤައުމަށް އެނބުރި ދިޔަ މީހެކެވެ.\nކެންޔާގެ ހެލްތު މިނިސްޓްރީން ބޭއްވި ނޫސްވެރިންގެ ބައްދަލުވުމެއްގައި، އެޤައުމުގެ ހެލްތު މިނިސްޓަރު މިކަން ޔަޤީންކޮށްދެއްވާފައި ވާއިރު، އޭނާ ވިދާޅުވީ، އެޤައުމުން ފުރަތަމަ ފަހަރަށް މިވައިރަސް އަށް މީހަކު ފައްސިވީ އިއްޔެ ކަމަށެވެ.\nކެންޔާގެ އިތުރުން ކަޒިކިސްތާނުން ފުރަތަމަ ފަހަރަށް ކޮވިޑް-19 ފެނިފައި ވަނީ މިއަދު އެވެ. އެޤައުމުން މިއަދު ވަނީ ދެ މީހަކު މި ވައިރަސް އަށް ފައްސި ވެފައެވެ.\nކަޒިކިސްތާންގެ ހެލްތް މިނިސްޓަރ، ނޫސް ކޮންފަރެންސެއްގައި ވިދާޅުވެފައިވަނީ އެޤައުމުން ފުރަތަމަ މި ވައިރަސް އަށް ފައްސިވި ދެމީހުންނަކީ ޖާރުމަނަށް ދަތުރުކުރުމަށްފަހު އެނބުރި ޤައުމަށް ދިޔަ ދެމީހުން ކަމަށެވެ. މި ދެމީހުންވެސް މިހާރު ކަރަންޓީނުކޮށްފައިވާ ކަމަށް އިދާރާތަކުން ބުނެއެވެ.\nކަޒިކިސްތާނާއި ކެންޔާ އިން ކޮވިޑް-19 ފެނުމާއި އެކު މިހާތަނަށް ދުނިޔެއިން މި ވައިރަސް ފެނުނު ޤައުމުތަކުގެ އަދަދު 129 އަށް އެރީއެވެ. މިހާތަނަށް ދުނިޔޭގެ އެކި ކަންކޮޅުތަކުން 136388 މީހަކު ވަނީ މިވައިރަސް އަށް ފައްސިވެފައެވެ.\nމިހާތަނަށް މި ވައިރަސް ޖެހިގެން 4995 މީހަކު މަރުވެފައިވާއިރު، ވައިރަސް އިން 70437 މީހަކު ވަނީ ސަލާމަތް ވެފައެވެ.


ޗެއާޕާސަންގެ ބަޔާން – Maldivian Democratic Party\n01 ޖެނުއަރީ 2013\nދިވެހި ތާރީޚްގައި ރައްޔިތުން އެންމެ ބޮޑަށް ނިކަމެތިވެގެން ގޮސްފައިވާ އަހަރަކީ ހުސްވި 2012 ވަނަ އަހަރެވެ. ޤާނޫނު އަސާސީ އެއް އޮވެ ރައްޔިތުން އެޤާނޫން އަސާސީ ބަލައިގެން، އެމައްޗަށް ބަރޯސާވެ، އޭގެން މަންފާ ހޯދާ، ރައްޔިތުންގެ ވެރިކަމެއް ޤާއިމް ކުރީ ވަރަށް ފޮނި އުއްމީދާއެކުއެވެ. އެބައިމީހުންގެ އުއްމީދުތަކަކީ ސަރުކާރުން އަނިޔާ ނުކުރުމެވެ. ޢަދުލް އިންސާފު ޤާއިމް ކުރާނެ ފަނޑިޔާރުގެއެއް އޮތުމެވެ. ރައްޔިތުންނަށްޓަކައި ވެރިކަން ކޮށްދޭނެ ވެރިއަކާއި، ސަރުކާރެއް އޮތުމެވެ. މިކަންކަން ހަމަމަގުން ނެއްޓިދާނަމަ އެމީހުންގެ ބަސް ބުނާނެ މަޖިލީހެއް އޮތުމެވެ. ދިގު ޒަމާންތަކަކަށްފަހު ރާއްޖޭގެ ވެރިކަމަށް ބޮޑެތި ބަދަލުތަކެއް އައީ ވާދަވެރި ސިޔާސީ ފަރާތްތަކާއިއެކު ވޯޓު ފޮށިތަކަށް އެމީހަކު ބޭނުންވާ ގޮތަކަށް ވޯޓުލައިގެން އަޣުލަބިއްޔަތު ހޯދައިގެންނެވެ. މިއިންތިހާބުގާ މިޕާޓީން ބުނިބަސް ރައްޔިތުން އެހިއެވެ. އެބަސް ރައްޔިތުން އެހީ ރައްޔިތުންނަށް މިޕާޓީން އަނިޔާ ނުކުރާނެކަމަށް ބުނުމުންނެވެ. މިނިވަންކަމާއިއެކު ޚިޔާލު ފާޅުކުރާނެކަމާ އެބަޔަކަށް ބޮޑުވާކަމެއްގެ ޝުޢޫރު ފާޅުކުރުމަށް އެއްވެ އުޅެވޭނެކަމާއި، އެފަދަކަންކަމުގައި ރައްޔިތުންނަށް އަނިޔާނުކުރާނެ ވާހަކަ ބުނެ އެކަމުގެ ޔަޤީންކަން ރައްޔިތުންނަށް ދިނުމުންނެވެ.\nއިންތިޚާބުގައި ރައްޔިތުން ގާތު މިޕާޓީން ބުނި އެތައް ބައިވަރު ވާހަކަތަކެއް މިޕާޓީއަށް ވެރިކަން ލިބުމާއިއެކު ހަޤީގަތަކަށް ހެދުމަށް މަސައްކަތް ކުރީމެވެ. ދަތުރުފަތުރުގެ ފަސޭހަކަމާއި، ގެދޮރުގެ ތަނަވަސް ކަމާއި، މަސްތުވާތަކެތިިން ދަރިން ސަލާމަތްކޮށްދިނުމާއި، ތަކެތީގެ އަގު އަތްފޯރާފަށަށް ގެނައުމާ، ބޭސްފަރުވާއަށް ސަލާން ޖަހަން ނުޖެހި ތާހިރު ދިރިއުޅުމެއް އުޅުމަށް ރައްޔިތުން އެދޭކަންކަން 2008 ނޮވެމްބަރ 11 އިން ފެށިގެން މިޕާޓީގެ ސަރުކާރުން ގެންދިޔައީ ކުރަމުންނެވެ. މިގޮތުން، ލިބޭމީހުންގެ އަތުން ދައުލަތަށް ނެގޭ އެއްޗެއް އެފަރާތްތަކަށް ގެއްލުން ނުވާނެ ހަމައިން އިތުރުކޮށް ދައުލަތް ހިންގުމުގައި ވިޔަފާރިވެރިންގެ ބައިވެރިވުން ފުޅާކޮށް، ވިޔަފާރިވެރިންނަށް އިތުރު ފުރުސަތު ހުޅުވާލަ ދެވުނެވެ. އާމްދަނީ އިތުރުވެ ދައުލަތަށް ލިބޭ އެއްޗަކުން ރަށްރަށުގެ ތަރައްޤީގެ މަސައްކަތްތައް ބާރު ސްޕީޑުގައި ކުރާން ފެށުނެވެ. ރައްޔިތުންގެ އެދުންތައް ފުދުން އަވަސްވާން ފެށިކަމުގެ ފެހި ސިގްނަލް އެބައިމީހުންނަށް ލިބެން ފެށިއެވެ.\nއެމް.ޑީ.ޕީގެ ވެރިކަމަކީ ޑިމޮކްރެޓިކް ވެރިކަމަކަށް ވުމާއިއެކު ސިޔާސީ އިދިކޮޅު މީހުންގެ ދިމާކުރުންތައް ނުހަނު ފުޅާވަމުން ދިޔުމުގައި ސަރުކާރުގެ ވެރިންނާއި ޕާޓީ ފެންވަރުގައި އެކަމަށް ހުރަސްނާޅާ މިޕާޓީން ކެތްތެރިކަމާއ،ި ހިތްތިރިކަމާއިއެކު ސަރުކާރުގެ އެންމެހާ ކަންކަމުގާ ހަރަކާތްތެރިވީ ފަހަރެއްގައިވެސް7ފެބްރުއަރީގައި މިރާއްޖޭގެ ރައްޔިތުންނަށް ދިންފަދަ އަނިޔާއެއް ބަޔަކު ދީފާނެކަމަށް ކުޑަކޮށްވެސް ވިސްނައިގެނެއްނޫނެވެ. ކަންކަން ބަދަލުވަމުން ދިޔަ ސްޕީޑަށް ބަލާއިރު ފައިސާ ހުރެގެން ބައެއް މަހުޖަނުންނާއި ސިޔާސީ ވާދަވެރިންނާއި، ދައުލަތުގެ ކަންކަމުގެ ތެރެއަށްވަދެ ކަންކަމަށް ބާރު ފޯރުވީ އަދުލު އިންސާފުކުރާ ދާއިރާގެވެސް އިހުމާލުންނެވެ. މިނިވަން މުއައްސަސާތަކުގެވެސް އަޅާލުންކުޑަކަމުންނެވެ. ދިގު ޒަމާންތަކަކަށް ރާއްޖޭގެ ވެރިކަމުގައި ތިބި ފަރާތްތަކާއި އެފަރާތްތަކަށް ތާޢީދު ކުރާބަޔަކު ނައްތާލުމަކީ ނުވަތަ ސަރުކާރާ ދައުލަތުގެ މަޤާމްތަކުން ދުރުކުރުމަކީ މިޕާޓީގެ އުސޫލާއި މަގްސަދެއް ނޫނެވެ. މިޕާޓީން ދެކުނީ ސިޔާސީ ފިކުރު ތަފާތުވީ ކަމުގައިވިޔަސް އަނިޔާވެރިކަމާ ދުރުގައި ޤާނޫނީ އިމުގެތެރޭގައި މިދެންނެވިފަދަފަރާތްތައް އެބައިމީހުންގެ ޤާނޫނީ ވާޖިބު ޤައުމަށްޓަކައި އަދާކުރާނެކަމަށެވެ. ނަމަވެސް އާޚިރުގައި ކަންވެގެން މިދިޔައީ ހީކުރި ގޮތާއި ދިމާ އިދިކޮޅަށެވެ. ދިގު 30 އަހަރުގެ ބައެއް މަޤާމުތަކާއި ސަރުކާރުގައި އުޅުނު ބައެއް ފަރާތްތައްވެސް މިޕާޓިން ގެނައި ސަރުކާރުގެ އެކި ފެންވަރުގެ މަގާމް ތަކުގައި ތިބެގެންނާއި އަދި މިޕާޓީއަށް ނުލިބުނު ރައްޔިތުންގެ މަޖިލީހުގެ ގޮނޑިތައް ފުރަމުން ގެންދިޔަ ފަރާތްތައް، އިނދިކޮޅު ފިކުރުގެ މީހުންގެ ވާގިވެރިކަމާއި އެކު އާޤާނޫނު އަސާސީގެ ދަށުން އުފެދުނު ގިނަ މުވައްސަސާތަކަށް ހޮވި އެފަދަ ފަރާތްތައްވެސް އަޅުގަނޑުމެންގެ ސަރުކާރާއި ފިކުރާއި އިދިކޮޅުވުމުގެ އިތުރުން އެސަރުކާރު ނައްތާލާ އަޅުގަނޑުމެން ފަނާ ކޮށްލުމުގެ ފިކުރުގައި ސިޔާސީ ވާދަވެރިންނާއި އެކު މަސައްކަތް ފެށީއެވެ. ރައްޔިތުންގެ ތާއީދު ކިތަންމެބޮޑަށް މިޕާޓީއަށް އޮތަސް، ތިމާމެންގެ އަމިއްލަ އުސޫލުތަކަށް ކަންކަން ކުރުމުގެ ފިކުރުއިސްކޮށް ޑިމޮކްރަސީ އާއި ބީރަށްޓެހި ހުދުމުހުތާރު އުސޫލުތައް އަށަގަންނަވަން އިނދިކޮޅު ފަރާތްތަކުން ކުރާންފެށި މަސައްކަތުގެ ނަތީޖާގައި ބައެއް މީޑިޔާތައް ހިސޯރުކޮށް އަނިޔާއާއި އަމިއްލައެދުމަށް ތާއީދުކުރާ ސިޔާސީ ވެރިންނާއި އެކު އަތުގުޅައިގެން ފެށި މަސައްކަތަކީ ރައްޔިތުންގެ ގިނަބަޔަކަށް ކަމުގެ ހަގީގަތް އޮޅުވާލި މަސައްކަތަކަށް ވެގެން ދިޔައެވެ. މި ޕާޓީއާއި މިޕާޓީގެ ފަރާތުން ގައުމަށް އިސްކުރު ރައީސުލްޖުމްހޫރިއްޔާ އާއި ސަރުކާރުގެ ވެރިން ކުރަމުން ގެންދިޔަ ބުރަމަސައްކަތުގެ ނަތީޖާ އެއްގެ ގޮތުން ދައުލަތުގެ ސަލާމަތީ ބާރުތަކާއި ދައުލަތުގެ މުވައްސަސާތަކަށް އަޅުގަނޑުމެންދިން އިތުބާރުގެ ފެންވަރު ހާމަވެގެން ދިޔައީ 2012 ވަނަ އަހަރަށް ލަފާކުރި ދައުލަތުގެ ބަޖެޓް ފާސްކުރެވުމާއި ހަމައިންނެވެ. 2012 ވަނަ އަހަރު ރައްޔިތުންނަށް އަޅުގަނޑުމެން ކޮށްދޭނޭ ކަންކަން އިދިކޮޅު ސިޔާސީ ވެރިންނަށް ޔަގީންވުމާއި ހަމައިންނެވެ.\nމިޕާޓީ ސިޔާސީ މައިދާނުގައި ހަރަކާތްތެރިވާން ފެށީންސުރު ހުދުމުހުތާރު އުސޫލުތަކަށް ތާއީދުކުރާ އަޅުގަނޑުމެންގެ ވާދަވެރިން އަބަދުވެސް ގޮވާ އެއް ގޮވެއްޔަކީ މިޕާޓީއަކީ ލާދީނީ ފިކުރުގެ ޕާޓީއެކެވެ. މީގެ ހަގީގަތަކީ، މި ރާއްޖޭގައި ދިގު 30 އަހަރު ވެރިކަން ކުރި މީހަކީ މިސުރުން ދީން ކިޔަވައިގެން އައި މީހެއްކަމަށް ދައުވާކޮށް، ދިވެހިން އިސްލާމް ދީނަށްއޮތް ލޯތްބާއި، އިހުތިރާމަށްޓަކައި، ދީނުގެ ތަންދޮރު އެގެން ބޭނުންވާ އެތައް ބަޔެއްގެ ސިކުނޑިތައް ، ދީނުގެ ދަންމަރު ރޯކުރުމުގެ ނަމުގައި، ވެރިންނަކީ ކަލާނގެއާއި އެއްފަދަ ބަޔެއްކަމަށް ދައްކާ، އަޅުވެތިކޮށްފައިވާ މިގައުމުގެ ރައްޔިތުންކުރެ މިނިވަންކަމަށްގޮވި އެތައްބަޔަކު އެއީ މާތް ﷲ ދެއްވި ވެރިކަމާއި ދެކޮޅު ބަޔެއްކަމަށާއި މުރުތައްދުވެފައިވާ މީހުންކަމަށް އާއްމުކޮށް އިއުލާން ކުރުމަށްފަހު ޖަލުތަކަށްލާ ނުހަނު ލާއިންސާނީ އަނިޔާތައްކޮށް އެތައްބަޔަކު މެރުމެވެ.\nއެހެންވިޔަސް ހިތްވަރާއިއެކު މިޕާޓީގެ މީހުން ކުރިމަސައްކަތުން މިނިވަންކަމުގެ ހިތްވަރު ރައްޔިތުންނަށްދީ، މިނިވަންކަމުގެ ނަމުގައި ނިކުންނަ ކޮންމެ ބަޔަކަށް ދީނުގެ ނަމުގައި އަނިޔާ ކުރަނީ ޙައްގާއި އިންސާފުންނޫން ކަމަށް މިޕާޓީން ބުނެދިން ބަސް ރައްޔިތުން ގަބޫލުކޮށް ރައްޔިތުން މިޕާޓީއަށް ދިން ވެރިކަން އިދިކޮޅު އަނިޔާވެރިންގެ އަނިޔާވެރިކަމުން ހައްދުފަހަނައަޅާ ދިޔައީއެވެ. ކަންމިހެން ވުމާއި އެކު އެއުރެންދެން އަމާޒު ކުރީ ދަންނަ ބޭކަލުންގެ ތާޖު އަޅައިގެން ތިބި، ރަގަޅަށް އާޔަތްތައް ކިޔާ ހަދީޘްތައް ބުނެވޭ ވަރުގެ ބަޔަކު ލައްވާ މިކަން ކުރުމެވެ. މިގޮތުން 23 ޑިސެމްބަރު އިއްތިޙާދުގެ ނަމުގައި ޖަމާއަތެއް އުފައްދާ ދީނީ ބައެއްކަމަށް ދައުވާ ކުރާ ބަޔަކު ކުރިޔަށް ނެރެ ދިވެހި ސިފައިންނާއި ފުލުހުންނާއި އެހެންވެސް މީހުންނަށް ވިސްނާދިނީ މިޕާޓީއާ މިޕާޓީއަށް ތާއިދުކުރާ އެންމެންނަކީ މާތްވެގެންވާ އިސްލާމްދީން މިގައުމުން ފޮހެލަން އުޅޭ ބައެއްގެ ގޮތުގައެވެ. އަދި ޚާއްސަކޮށް ދިވެހި ސިފައިންނަށް އަމާޒުކޮށް ތަގުރީރުތައްދީ އެބައިމީހުންގެ ހިތްތަކުގައި ގާނޫނު އަސާސީއާ ގާނޫނުތަކުން އެމީހުން ހިމާޔަތް ކުރަން ލާޒިމްކޮށްފައިވާ ސަރުކާރުގެ ވެރިންނަށް ވުރެ ބޮޑަށް، މިގައުމު ޕޯޖުކީޒުންގެ އަތްދަށުން ސަލާމަތް ކުރިފަދަ ރޫހެއްގައި ގައުމަށްޓަކާ ދީނަށްޓަކާ ތެދުވަން ވެއްޖެކަން ސިފައިންނާއި ފުލުހުންގެ ހިތްތަކަށް ވައްދާދިނީއެވެ. މިކަން ފުޅާކޮށް ބޮޑުކުރަމުން ދިޔަވަރަކަށް ސަރުކާރަށް ބުރަބޮޑުވެ، އެންމެފަހުން އަނިޔާވެރި ބަޢާވާތް ފާޅުގައި ފެންމަތިވެ، ހުސްވި އަހަރުގެ ފެބްރުއަރީ7ވަނަ ދުވަހު މަޖުބޫރު ކުރުވައިގެން މިޕާޓީން ގައުމަށް ގެނެސްދިން ވެރިމީހާ އެމަގާމުން ދުރުކުރުވީއެވެ. ދިވެހި ތާރީޚަށް ބަލާއިރު ސަމްސުއްދީން ރަދުންގެ ވެރިކަމުގެ ހަޔާތަކީވެސް ގުޅަކުޅޭ ފަސްގަނޑުން ވެރިކަން ނިމިދާން ދިމާވެފައިވީ ތާރީޚެކެވެ.\nދިވެހިރާއްޖޭގެ ފުރަތަމަ ރައީސް އަމީންދީދީގެ ވެރިކަމަކީވެސް އަނިޔާވެރިކަމާއެކު ސަލާމަތީ ބާރުތައް ފަހަތުގައި އޮވެ ސިޔާސީ ދެތިން އަނިޔާވެރިއަކު އިސްކޮށްތިބި ނިންމާލި ވެރިކަމެވެ. އެއަށްފަހު އިބްރާހިމް ނާސިރުގެ ވެރިކަމާ ދެކޮޅަށް ހަވަރު އެއްވި ކޮންމެ ފަހަރަކު އެކަމުގައި އެންމެ އިސްކޮށް އުޅޭބަޔަކު ދެނެގަނެ އިބްރާހިމް ނާސިރު އެބަޔަކު ޖަލުގައި ތޭރިތަކުގެ ފުރަގަހަށް ފޮނުވާލައެވެ. އަދި ކިތަންމެ ވަރަކަށް ބަނޑޭރިގޭން އާދޭސްކުރުމަށް ފަހުވެސް ބަނޑޭރިގެއަށްގޮސް އެތާގައި ތިބޭ ޖެނެރަލުންގެ އަތްދަށުވެފައި ނެތެވެ. މައުމޫނުގެ ވެރިކަމުގައި ކޮންމެ ރިޔާސީ އިންތިޚާބަކާ ދިމާކޮށް އެތައްބަޔަކު ޖަލަށްލާ އެތައްބަޔަކު އަރުވާލައެވެ. އަދި ނަމެއްގަ ލާ ވޯޓަކުން އެ ވެރިކަން 99 ޕަސެންޓުން ކާމިޔާބު ކުރާކަން އިއުލާން ކުރެއެވެ.\nނަމަވެސް މިޕާޓީ ސިޔާސީ ގޮތުން ރަޖިސްޓްރީ ނުވިއެއްކަމަކު މިޕާޓީއަށް އަޅުގަނޑާއެކު މަސައްކަތްކުރި ބަޔަކާއެކު9ޖޫން 2004ގައި އޭރުގެ ރައީސް މައުމޫންގެ އަގައިން ބޭރުކޮށްލި ޖުލްމައަކާއެކު އަޅުގަނޑުމެން މިނިވަން ބަހުސްގެ ނަމުގައި ސިޔާސީ ވާހަކަ ދައްކަންފެށީމެވެ. އެކަން ފުޅާކޮށް ބޮޑުކުރަމުންގޮސް މައުމޫންގެ އެއަނިޔާވެރި ކަމުގެތެރޭން އަޅުގަނޑުމެންގެ ރޭވުމާއެކު ޖުމްހުރީ މައިދާނަށް މިހާރުގެ ގުޅަކުޅޭ ފަސްގަނޑަށް ރައްޔިތުން އެއްވިއެވެ.\nއެހިސާބުން މައުމޫނު ނިންމީ އޭނާ ވީތަނެއްގައި ފިލާއޮންނާށެވެ. ހަމަ އެހިނދު އޭނާގެ ސަރުކާރުގާ ވެރިކަމަށް ދަހިވެތިވެފައި ތިބި ހުރިހާ އިސް ވަޒީރުން ބަނޑޭރިގެއަށް ފޮނުވިއެވެ. ނަތީޖާއަކަށް ވެގެންދިޔައީ ޑިމޮކްރަސީގެ ޚިޔާލުގައި ސިފައިންގޭގައި އޭރުތިބި ބަޔަކަށް ސަރުކާރާދެކޮޅަށް ކުޑަވެސް ބަހެއް ނުބުނިތާގައި ވެރިކަމުގައި އާރާބާރު ދިފާއުކުރުމުގެ ނަމުގައި ޖުމްހޫރި މައިދާނުގައި ތިބި ރައްޔިތުން ތަޅާރޯނާކޮށް މާލެތެރެއަށް ފަހާދުވެ 500އަށްވުރެ ގިނަ މީހުން ޖަލުތަކަށް ލާ ހައްޔަރު ކުރީއެވެ. ގުޅަކުޅޭ ފަސްގަނޑުން މައުމޫނުގެ ވެރިކަން ވެއްޓޭކަށް ޖާގައެއް ނެތެވެ. ސިފައިން ބޭނުންވިޔަސް ނުވިޔަސް ހިތާދެކޮޅަށް ރައްޔިތުން ތަޅާ މެރީއެވެ.\nނަމަވެސް އޭގެ ހިތި އަނިޔާވެރިކަމާއެކު އެކަން ކުރިމީހުންނަށް ޒަހަރައްވެ 2008ވަނަ އަހަރު އެއްކަލަ މިޕާޓީގެ މީހުން ވެރިކަމަށް އެރީ ވޯޓުން ކާމިޔާބުކޮށްގެންނެވެ.\nއޮގަސްޓް 12، 13ގައި އަޅުގަނޑުމެން ގުޅަކުޅޭ ފަސްގަނޑުން ބަލިވިޔަސް އަޅުގަނޑުމެންވެސް ސިޔާސީ މައިދާނުގާ ބޭނުން ކަންކަން ކުރީމެވެ. މައުމޫނުގެ ލާއިންސާނީ އަނިޔާވެރިކަމާ ހުދުމުހްތާރު އުސޫލުތަށް ދުނިޔެއަށް ހާމަ ކުރީމެވެ. ގާނޫނު އަސާސީއެއްގެ ހިޔާވަހިކަން ހޯދީމެވެ. ވެރިކަމުގެ ދައުރު ކަނޑައެޅީމެވެ. އެކަމަށް މުއްދަތެއްވެސް ދިނީމެވެ. 18 އަހަރުން މަތީގެ މީހުންނަށް ވޯޓްލުމުގެ ޙައްގު ހޯދައިދިނީމެވެ. ޚިޔާލު ފާޅުކުރުމާ އެއްވެއުޅުމުގެ މިނިވަންކަން ރައްޔިތުންނަށް ހޯދާދިނީމެވެ. ދައުލަތުގެ ބާރުތައް ވަކިކޮށް ސަރުކާރާ ދައުލަތުގެ ޚިދުމަތްތެރީން ނުފޫޒުތަކުން ވަކިވެ މިނިވަންކަމާއެކު މަސައްކަތް ކުރެވޭނެ މާހައުލެއް ހޯދާދިނީމެވެ. ގާނޫނު އަސާސީގެ2ވަނަ ބާބުގައި އެހެރީ ތިޔަ ރައްޔިތުންނަށްޓަކާ މިޕާޓީން ހޯދާދިން މިނިވަން ޙައްގުތަކެވެ.\nއެންމެ ފަހުން މައުމޫނު އެއްމެ ފައިވިއްދި ކަންތައް ކަމުގައިވާ ސިޔާސީ ޕާޓީވެސް ރާއްޖޭގައި އުފެއްދީމެވެ. އަދި އެތަށް ޒަމާނެއްވަންދެން ރާއްޖޭގެ ސިޔާސީ މައިދާނުގައި ހަރަކާތްތެރިވަމުން ދިޔަ ފަރާތްތަކުގެ ތެރެއިން މިގައުމުގެ އަނިޔާވެރިކަމާ ހުރެ އަމިއްލަޔަށް އަރުވާލެވިގެން ތިބި މީހުން ރާއްޖެއަށް ގެނައުމުގެ ދޮރު ހުޅުވާދީ އެމީހުން މިފަސްގަނޑަށް އައިސް އެންމެ އެކުވެ މައުމޫނުގެ އަނިޔާވެރި ވެރިކަން ބަދަލުކުރީމެވެ.\nނަމަވެސް 2012 ވަނަ އަހަރު ނިމި ދިޔައީ ކުރީންވެސް މިގައުމުގެ ތާރީހުގެ ސޮފްހާތަކުން ފެންނާން އޮތްފަދަ ހާދިޘާއެއްގެ ތެރޭގައި އޮވެއެވެ. އެއީ މިޕާޓީން އިނގިލީގެ ކުރީގައި ހިފައިގެން ނެރުނު ވެރިކަމަށް ދަހިވެތި ސިޔާސީ މީހެއްކާއި ހެދިއެވެ. އަޅުގަނޑުމެންގެ ރައީސުލްޖުމްހޫރިއްޔާގެ ނާއިބު މުހައްމަދު ވަހީދު ހަސަން މަނިކުގެ އަނިޔާވެރިކަމާ، ވެރިކަމަށް ހުރި ދަހިވެތިކަމެއްގެ ސަބަބުން ދިވެހި ވެރިކަން ފޭރިގަނެ އެތައް ބަޔަކަށް ލާއިންސާނީ އަނިޔާދީ އެތައް ބައެއްގެ ލޭއޮހޮރުވާ އެތައް ފުރާނައެއް ދުނިޔެ ދޫކޮށް އެތައް ބައެއްގެ ވަޒީފާ ގެއްލި އެތައް ބައެއް ކާންބޯން ކުރި މަސައްކަތްތައް ބަރުބާދުވެ، އަވައްޓެރި ޤައުމުތަކާއި ޖެހި އެތައް އެތައް ގެއްލުމެއް މިޤައުމަށް ދިނުމަށް ފަހު އެވެ.\nމިފަދަ އަނިޔާވެރިކަމާއި ބިރުވެރިކަމުގެ ތެރޭގައި ކެތްތެރިކަމާ އެކު ތިބި މިޕާޓީގެ އެންމެހާ މެމްބަރުންނެވެ. ކެތްތެރި ކަމާއި ސާބިތު ކަމާއިއެކު ތިއްބަވާށެވެ. މާތް ﷲ އިރާދަ ކުރެއްވިއްޔާ މިފެށޭ 2013 ވަނަ އަހަރަކީ އަޅުގަނޑުމެންގެ އަހަރު ކަމުގައި ހަދާނަމެވެ. މާތް ﷲގެ އިރާދަފުޅުން މިޕާޓީގެ މެމްބަރުން އިތުރު ކުރާނަމެވެ. މާތް ﷲގެ އިރާދަފުޅުން އަނެއްކާވެސް އިންތިޚާބުތަކުން ކާމިޔާބު ހޯދާނަމެވެ. ފޭރިގަތް ވެރިކަން މާތް ﷲގެ އިރާދަފުޅުން އަނބުރާ ހޯދާނަމެވެ. މާތް ﷲގެ އިރާދަފުޅުން އިންސާފުގެ ކުރިމައްޗަށް ބާޣީން ގެންނާނަމެވެ. ޕާޓީއަށްޓަކައި އަތުކުރި އޮޅާލައްވާށެވެ. ޤައުމަށްޓަކައި ފަހަތައް ޖެހިވަޑައި ނުގަންނަވާށެވެ. ދަރީންނާއި ދަރީންގެ ދަރީންނަށްޓަކައި ފަސްއެނބުރި ނުބަލާށެވެ. މާތްވެގެންވާ އިސްލާމް ދީނަށްޓަކައި މިއަނިޔާވެރިކަމުން ސަލާމަތްވުމުގެ އަޒުމް ކަނޑައަޅާށެވެ. އެމްޑީޕީއަކީ މީހެއްގެ ނުވަތަ މީހުންތަކެއް ނޫނެވެ. މިއީ ފިކުރެކެވެ. މިޕާޓީއާއި ދުރުގައި ތިބި އަޅުގަނޑުމެންގެ ޒަމާންވީ ބައިވެރިން އަދިވެސް އަންނާށެވެ. ތިޔަ ހުރިހާ ބޭފުޅުންނަށް މިޕާޓީ އަބަދުވެސް މަރުޙަބާ ކިޔާނަމެވެ. އަޅުގަނޑު މިޕާޓީގެ ޗެއާރޕާސަންއެއްގެ ގޮތުގައި ހުރެ މިޕާޓީ އޮޔާދާކަށް ޖާގައެއް ނުދެވޭނެއެވެ. ޕާޓީގައި އެމީހެއްގެ ޙައްޤު މަޤާމުގައި އެމީހަކަށް ހުރެވޭނެއެވެ. ކުރިމަތިން ނަގަމުން އަންނަ ސިޔާސީ ވިލާގަނޑުގައި ގަދަވަޔާއި ވިއްސާރަ އެބަހުއްޓެވެ. ޙަޤީޤަތަށް ތިލަކޮށް ބުނާނަމަ ކޮންމެ ގޮތަކަށް ޕީޕީއެމްގެ ރިޔާސީ ކެންޑިޑޭޓްގެ ނަން ޕާޓީ ތެރެއިން އިއުލާން ވިޔަސް ރަސްމީ ކެންޑިޑޭޓްގެ ނަން އޮންނާނީ އެމީހެއްގެ ސަބަބުން އަހަރުމެންގެ މުޅި ޙަޔާތް ބަރުބާދުވެ ދިޔަ މީހާގެ ނަމެވެ. އޭނާއަށް ޙަޤީޤީ މާނާގައި ދެވަނަ ފަހަރަށް ވެރިކަން ލިބިގެން ސަލާމަތުން މިޤައުމުގައި އޮންނާނެ އިދިކޮޅު ފިކުރުގެ އެކަކުވެސް ނުހުންނާނެއެވެ. 2008 ގައި ގެއްލުނު ބައިގެ ބަދަލު ހިފުން އެއީ އޭނާގެ ފުރަތަމަ ވަޢުދެވެ. ޢަޒުމެވެ. މިޕާޓީގެ ރިޔާސީ ކެންޑިޑޭޓްގެ ހިތްވަރެއް ދެރައެއް ނުވާނެއެވެ. އަޅުގަނޑު މެންނަކީ ހުރިހާ ކަނޑަކަށްވެސް ހެޔޮވަރު އޮޑިއެކެވެ. މީ އެމްޑީޕީއެވެ.\nވަޠަން އެދޭގޮތަށް ދަމާހެ ހެޔޮހިތުން މިޖާނުދޭން،\nވަޠަންގެ އާޒުވާނުނޭ ފަށާށެ އަދު އިޖާބަދޭން!


Eid Faahaga Kuran Maa Rangalhu Gotheh | Dhiislam\nޢީދު ފާހަގަ ކުރަން މާރަނގަޅު ގޮތެއް\nފާތިމަތު ސަނާ ޖޫން 14, 2018\nދިވެހިންގެ ޒަމާންވީ އާދަކާދައަށް ނަޒަރު ހިންގާލާއިރު ޢީދަށް ތައްޔާރުވުމުގެ ގޮތުން އެކި ކަހަލަ ކުޅިވަރުތައް ރާވާ ހަދައެވެ. ފެންކުޅި ކުޅުމާއި، ބޭން ޖެހުމާއި، ބޮޑު މަސް ދުއްވުން އަދި މާލި ނެށުން ފަދަ މުނިފޫހިފިލުވުމުގެ ތަފާތު ކުޅިވަރުތަކެވެ. އަޅުގަނޑުމެންނަކީ މުސްލިމުން ކަމުގައި ވީނަމަވެސް، މީގެން ގިނަ ކުޅިވަރުތައް ތައްޔާރު ކުރެވިފައިވަނީ އިސްލާމްދީނުގެ މިންގަނޑުތަކަށް ރިޢާޔަތް ކުރެވިގެންތޯއެވެ؟ ދެޖިންސުގެ މަސްހުނިވުންތަކާއި ލަވަ އާއި ނެށުމުގެ ޝޯވ ތަކުން މުޅި ދިވެހިރާއްޖެ ގުގުމާލާ ދުވަހެއް ކަމުގައި ޢީދު ވަނީ ވެފައެވެ. އެހެން ދީންތަކުގެ ޢީދުތަކުގައި ވެސް އެފަދައިން ޢަމަލުކުރާ މީހުން ނިސްބަތުން މަދެވެ. ރޯދަ މަހަކީ ތިމާއަށްވުރެން ދަތި ޙާލުގައި ދިރިއުޅެމުންދާ މީސްތަކުންގެ އިޙުސާސްތައް ދެނެގަނެވި، އެހެން މީހުންނަށްޓަކައި ތިމާގެ ހިތުގައިވާ ޙަމްދަރުދީ އާއި ލޯބި އާލާވެގެން ދިޔުމަށް ހުޅުވިގެންދާ ދޮރަކަށްވީ ހިނދު، އާދަވެގެން ޢީދު ދުވަސް ވޭތުކޮށްލެވެމުންދާގޮތް ތަފާތުކޮށްލުން ކިހިނެތްތޯއެވެ؟\nކޮންމެ އަހަރަކު އެއްފަހަރު ޢީދެއްގެ ގޮތުގައި އުފަން ދުވަސް ފާހަގަކުރުމަށް ގިނަ ދިވެހީންގެ ހިތް އެދި ގޮވާ އެއްސަބަބަކީ ވެސް މިއީކަމުގައި ވެދާނެއެވެ. އަނެކުންގެ އަޅާލުމާއި ސަމާލުކަން ތިމާއަށް ލިބޭތީއެވެ. ރޫޅިފައިވާ ރަޙުމަތްތެރިކަމާއި ރަޙިމުގެ ގުޅުންތައް، ތިމާ ހިތް އެދޭ ފަދަ އަގުހުރި ހަދިޔާތައް ލިބުމުގެ ސަބަބުން ހަރުދަނާވެގެން ދާތީއެވެ. ނަމަވެސް ފާހަގަކޮށްލަންޖެހޭ ކަމަކީ، އަޅުގަނޑުމެން މުސްލިމުންނަށްޓަކައި އަހަރަކު އެންމެ ޢީދެއްގެ ބަދަލުގައި ދެޢީދު ލައްވަވާފައި ވާކަމެވެ. އެއީ ފިތުރު ޢީދާއި އަޟްހާ ޢީދެވެ.\nއަނަސް ރަޟިޔަﷲ އަންހުގެ އަރިހުން ރިވާވެގެންވެއެވެ: "ރަސޫލުﷲ ޞައްލަﷲ ޢަލައިހި ވަސައްލަމް މަދީނާއަށް ހިޖުރަކުރެއްވިއިރު މަދީނާގެ މީސްތަކުން ދެ ދުވަހެއް ފާހަގަކުރަމުން ގެންދިޔައެވެ. އެ ދެ ދުވަހަކީ އުފާފާޅު ކުރުމުގެ ދެ ދުވަހެވެ. އެކަމާއި ބެހޭގޮތުން ރަސޫލުﷲ ޞައްލަﷲ ޢަލައިހި ވަސައްލަމް މަދީނާގެ މުސްލިމުންކުރެން (އަންޞާރިއްޔަ ބޭކަލުންކުރެން) ސުވާލުކުރެއްވިއެވެ. އެބޭކަލުން ވިދާޅުވި ގޮތުގައި އެއީ އިސްލާމްދީން އައުމުގެ ކުރިން އެބައިމީހުން އުފާފާޅުކޮށް، މަޖާކުރުމަށްޓަކައި ކާނިވާ ތައްޔާރުކޮށް ހަދާއުޅޭ ދެ ދުވަހެއް ކަމުގައެވެ. ދެން ފަހެ ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘްކުރެއްވިއެވެ: 'އެ ދެ ދުވަހުގެ ބަދަލުގައި، އެއަށްވުރެއް މާ މާތްވެގެންވާ ދެ ދުވަހެއް މާތް ﷲ ލައްވައިފިއެވެ. އެއީ ފިތުރު ޢީދާއި އަޟްހާ ޢީދުދުވަހެވެ.'" (އަބޫ ދާވޫދް)\nއިސްލާމްދީނުގައި އަހަރަކު ދެޢީދު ލައްވަވާ، އެދެ ޢީދުގެ އުފަލުގައި މުއްސަނދިންނާއި ފަޤީރުން – އެއްވެސް ފަރަޤެއް ނެތި – ބައިވެރިކުރުމަށް އަންގަވާފައިވާ ހިނދު، އެންމެ ޢީދަކުން (އުފަންދުވަހުން) ފުއްދާލުމުގެ ބޭނުމަކީ ކޮބައިތޯއެވެ؟ އެދުވަސްތަކަކީ އެކުވެރީންނަށާއި ރަޙިމުގެ ގުޅުމުން ގުޅިފައިވާ ޢާއިލާ މެމްބަރުންނަށް - އަދި ކިއެއްތަ، ތިމާ މީގެ ކުރިން ނުދަންނަ އެތަކެއް މުސްލިމުންނަށް – ޢީދުގެ ތަޙުނިޔާ ރައްދުކޮށް، ހަދިޔާ ބަދިޔާ ބަދަލުކުރުމަށް އަވަސްވެގަންނަންވީ ދުވަސްތަކެކެވެ.\nއިބްނު އައްބާސް ރަޟިޔަﷲ އަންހުގެ އަރިހުން ރިވާވެގެން ވެއެވެ: "މީސްތަކުންގެ ތެރެއިން އެންމެ ދީލަތި ބޭފުޅާކަމުގައި ރަސޫލުﷲ ޞައްލަﷲ ޢަލައިހި ވަސައްލަމް ވިއެވެ." (ބުޚާރީ)\nއަދި ވެސް ރިވާވެގެންވެއެވެ. އަބޫ ޙުރައިރާ ރަޟިޔަﷲ އަންހު ވިދާޅުވިއެވެ: "ރަސޫލުﷲ ޞައްލަﷲ ޢަލައިހި ވަސައްލަމް ހަދީޘްކުރެއްވިއެވެ. 'ތިޔަބައިމީހުން ހަދިޔާ ބަދަލު ކުރާށެވެ. އޭރުން ލޯބި އިތުރުވާހުއްޓެވެ.'" (ބުޚާރީ)\nއަޅުގަނޑުމެންގެ އަމާޒަކަށް ވާންވީ މިރަމަޟާން މަހުން ޢިބްރަތް ޙާޞިލްކޮށް، ދީލަތިވުމެވެ. ރަމަޟާން މަހުގައި ތިމާއަށް ލިބޭ ޙާއްސަ އިނާޔަތް ހަމައެކަނި މީރުހައި ކާނާއެއް ކައްކައި، އިސްރާފުކުރުމަށް ހޭދަ ނުކުރާށެވެ. އޭގެ ބަދަލުގައި އޭގެން ޞަދަޤާތްކޮށް، ތިމާގެ އުޚްރަވީ ޙަޔާތަށް ފައިދާކުރުވަނިވި ކަމެއް ކުރުމަށްޓަކައި ތިމާގެ މީހުންނަށް ހަދިޔާ ބަދިޔާ ދިނުން ކިހިނެއްތޯއެވެ؟\nބައެއް މީހުން ކަންކުރަމުން އަންނަ ޢުޞޫލަކީ، ތިމާއަށް ހަދިޔާއެއް ދީފިނަމަ އޭގެ ބަދަލުގައި ހަދިޔާއެއް ދިނުމެވެ. ނުވަތަ ތިމާއަށް ޒިޔާރަތް ކޮށްފިނަމަ އޭގެ ބަދަލުގައި ޒިޔާރަތްކުރުމެވެ. ތިމާއަށް ހަދިޔާއެއް ނުދޭނަމަ، ނުވަތަ ތިމާއަށް ޒިޔާރަތް ނުކުރާނަމަ އެއިން އެއްވެސްކަމެއް ނުކުރާނެއެވެ. މިއީ އިސްލާމްދީނުގައި ރަޙިމުގެ ގުޅުން ދަމަހައްޓަން އަންގަވާފައިވާ ގޮތެއް ނޫނެވެ. އަދި އެދެވިގެންވާ ގޮތެއްވެސް ނުމެނޫންމެއެވެ. މިއީ ޖަވާބުދާރީވުމެވެ. ނުވަތަ ބަދަލުދިނުމެވެ. އިސްލާމްދީނުގައި އަންގަވާފައިވާ އެންމެ މަތިވެރިވެގެންވާ ގޮތެއްނޫނެވެ.\nސޫރަތުއް ލައިލްގެ 17 ވަނަ އާޔަތުން ފެށިގެން ގޮސް އެސޫރަތް ނިމެންދެން މާތް ﷲ ސުބުޙާނަހޫ ވަތަޢާލާ ވަޙީކުރައްވާފައިވެއެވެ: "އަދި تقوى ވެރިކަން ބޮޑުމީހާ، އެ ނަރަކަޔާ ދުރުކުރައްވާނެތެވެ. އެމީހާއީ، އެމީހާ طاهر ވެގަތުމަށްޓަކައި، އޭނާގެ މުދާ ހޭދަކުރާ މީހާއެވެ. އެހެންމީހެއްގެ ފަރާތުން އޭނާޔަށް ލިބޭނެ ހެޔޮކަމެއްގެ ބަދަލުގައެއް ނޫނެވެ. (އެހެނެއްކަމަކު، އޭނާ ހޭދަކުރަނީ) އޭނާގެ ވެރި، މަތިވެރިވަންތަ ރަސްކަލާނގެ وجه ފުޅު އަދައިގެންނެވެ. އަދި ނިކަންހުރެ (ސުވަރުގެއަށް ވަދެވޭ ހިނދު) އޭނާ ރުހޭނެކަން ކަށަވަރެވެ."\nމީހަކު ރަސޫލުﷲ ޞައްލަﷲ ޢަލައިހި ވަސައްލަމަށް ދެންނެވިއެވެ. "އަހުރެން ގުޅުން ދަމަހައްޓަން އެދޭ ގާތްތިމާގެ މީހުން އަހުރެންގެ ވެއެވެ. ނަމަވެސް އެބައިމީހުން ވަނީ އަހުރެންނާއި ގުޅުންކަނޑާލައިފައެވެ. އަހުރެން އެމީހުންނަށް ހެޔޮކޮށް ހިތަމެވެ. ނަމަވެސް އެބައިމީހުން އަހުރެންނަށް އިހާނެތިކޮށް ކަންތައްކުރެއެވެ. އަހުރެން އެމީހުންނާއިމެދު ކެތްތެރިކަން އިސްކުރަމެވެ. ނަމަވެސް އެމީހުން އަހުރެންނަށް ހުތުރު ބަސް ރައްދުކޮށް ހަދައެވެ." ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘްކުރެއްވިއެވެ. "ތިޔަ ބުނާ ގޮތަށް ތިބާ ކަންކުރަމުންދާ ކަމުގައި ވަނީނަމަ، އެބައިމީހުންގެ އަނގަޔަށް ހޫނުވެގެންވާ ހިރަފުސް އެޅެމުންދާ ފަދައެވެ. ތިބާ ތިހުރި ގޮތުގައި ދެމިހުންނަހާ ހިނދަކު، މާތް ﷲ ސުބުޙާނަހޫ ވަތަޢާލާ ތިބާއަށް ނަޞްރު ދެއްވާހުއްޓެވެ." (މުސްލިމް)\nއެހެންކަމުން ރަސޫލުﷲ ޞައްލަﷲ ޢަލައިހި ވަސައްލަމް އަންގަވާފައިވާ ރިވެތި އުޞޫލުތަކަށް ތަބަޢަވަމާ ހިންގަވާށެވެ. ޢީދަކީ ރަޙިމުގެ ގުޅުން ދަމަހައްޓައި، ވަރުގަދަކުރުމަށް ލިބޭ މަތިވެރި ފުރުޞަތެކެވެ. ހަދިޔާ ތައްޔާރުކޮށް ހެދުމަކީ ފަސޭހަކަމެއްނޫނެވެ. ޢާއިލާގެ އެކި މެމްބަރުންގެ އެކި ބޭނުންތަކާއި ރަހަތައް ތަފާތު ވެގެންވާނޭކަން ގައިމެވެ. ނަމަވެސް މިއީ ހިތްވަރު އެލުވާލަންވީ ވަރުގެ ކަމެއްނޫނެވެ. ދުރާލާ ރާވާލާށެވެ. ޢީދާއި ބައްދަލުވާން ދުވަސްކޮޅެއް އޮތްކަމުގައި ވާނަމަ އެކަމަށް ޙާއްސަކޮށް ފަންޑު ފޮއްޓެއް ތައްޔާރުކޮށް، ފައިސާ އެއްކުރަން ފަށާށެވެ. ތިމާދޭ ހަދިޔާތަކަކީ އަގުބޮޑު ހަދިޔާތަކަކަށްވުން ކޮންމެހެން ލާޒިމެއްނޫނެވެ. އޭގެ ބަދަލުގައި ޢީދުގެ ތަހުނިޔާ ރައްދު ކުރުމަށްޓަކައި ކާޑުކޮޅެއް ވެސް ތައްޔާރު ކޮށްލެވިދާނެއެވެ. މިކަން ކުރުމަށް އެހީތެރިވެދޭން ގޭގައި އުޅޭ ކުދިވެރީން ވަރަށް ފޯރި ހުންނާނޭކަން ކަށަވަރެވެ. އަމިއްލަ އަތުން ފަރުމާކޮށްގެން ލިޔެލާ ކާޑުގައިވާ ފަށުވި ޢިބާރަތްކޮޅަކީ އަނެކާގެ ހިތަށް އުފާވެރިކަން ލިއްބައިދޭނޭ އެއްޗަކަށް ނުވާނެތޯއެވެ؟\nގިނަ ފަހަރަށް އަމިއްލަ އަނބިމީހާ ނުވަތަ ފިރިމީހާ ގާތުގައި ލޯބިވާ ވާހަކަ ބުނަން ކެރުނު ނަމަވެސް، ތިމާގެ ޢާއިލާގެ އެހެނިހެން މެމްބަރުން ގާތުގައި އެވާހަކަ އޮންނަނީ ބުނަން ނުކެރިފައެވެ. މަރަކީ އަންނާނޭ ދުވަހެއްކަން ގައިމެވެ. ވީއިރު ތިމާގެ ފެންވަރު ހުރި މިންވަރަކުން އެމީހުންގެ ހިތްހަމަޖައްސައިދޭން މަސައްކަތް ކުރާށެވެ. މާތްވެގެންވާ މިރަމަޟާން މަސް ނިންމާލާއިރު، ތިބާގެ ޢާއިލާގެ ހުރިހާ މެމްބަރުންގެ ލޯތްބާއި ހެޔޮ ދުޢާތައް ޙާޞިލްކުރެވޭތޯ އަތުކުރި އޮޅާލާށެވެ. މިއީ ފަހެ ޢީދުގެ އުފާ ފާޅުކުރެވިދާނެ މާރަނގަޅު ގޮތެއް ނޫންތޯއެވެ؟


Council thakah dhin baaraa medhu Fuad Shakku, Javaabu dhehvee Raees | #Huvadhoo\nކައުންސިލްތަކަށް ދިން ބާރާމެދު ފުއާދު ޝައްކު، ޖަވާބު ދެއްވީ ރައީސް\nވިއަވަތި ރާއްޖެ” މަޝްވަރާ ބައްދަލުވުމުގައި ފުއާދު (ކ) ރައީސާ ސުވާލު ކުރައްވަނީ\nކައުންސިލްތަކަށް ބޮޑެތި ބާރުތަކެއް ދިނުމަށް ފާސްކުރި ޤާނޫނު ތަންފީޒު ކުރުމަށް، މި ސަރުކާރުގެ ވަޒީރުން ވެސް ހުރަސް އަޅުއްވާފާނެ ކަމާމެދު ގއ. އަތޮޅު ކައުންސިލްގެ ރައީސް އަހްމަދު ފުއާދު ސުވާލު އުފެއްދެވުން، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އެކަމަށް ޖަވާބު ދެއްވައިފިއެވެ.\nރައީސް މުހައްމަދު ނަޝީދުގެ ސަރުކާރުގައި އަމަލު ކުރަން ފެށި ލާމަރުކަޒީ ގާނޫނުން ކައުންސިލްތަކަށް ދިން ބާރު، ހަނިކުރެވިގެން ދިޔައީ އޭރުގެ ވަޒީރުންގެ ސަބަބުން ކަމަށް އިޝާރާތްކޮށް، ފުއާދު ވާހަކަ ދެއްކެވީ ކައުންސިލަރުންނާ އެކު ކްރޮސްރޯޑުގައި ބޭއްވި “ވިއަވަތި ރާއްޖެ” މަޝްވަރާ ބައްދަލުވުމުގައެވެ. ފުއާދަކީ އެމްޑީޕީގެ ޓިކެޓުގައި ވިލިނގިލީ ދާއިރާގެ އަތޮޅު ކައުންސިލަށް 2017 ވަނަ އަހަރު ކުރިމަތިލައްވައި ބޮޑު އަގުލަބިއްޔަތުން އެ ގޮނޑި އުފުއްވަމުންދާ ބޭފުޅެކެވެ.\nރައީސް ސޯލިހު ރިޔާސަތު ބެލެހެއްޓެވި އެ މަޝްވަރާ ބައްދަލުވުމުގައި ފުއާދު ވިދާޅުވީ އެމްޑީޕީގެ ކުރު ތިން އަހަރުގައި ވެސް ރާއްޖެ ލާމަރުކަޒު ކުރެވޭތޯ މަސައްކަތް ކުރި ކަމަށާއި ނަމަވެސް އޭރުގެ ވަޒީރުން އެކަމަށް ފުރުސަތު ނުދެއްވި ކަމަށެވެ. ކައުންސިލްތަކަށް އަލުން ދިން ބާރާމެދު ޝައްކު އުފައްދައި، މި ސަރުކާރުން ވެސް ކަން ކުރާނީ އެގޮތަށްތޯ ވިދާޅުވެ، ފުއާދު ސުވާލު ކުރެއްވިއެވެ.\n“އެހެންނަމަވެސް އަޅުގަނޑު ހިތުގައި ކުޑަކުޑަ ޝައްކެއް އުފެދޭތީ، އަޅުގަނޑުމެންގެ އެމްޑީޕީގެ ކުރު ތިން އަހަރުގައި ވެސް ލާމަރުކަޒު ކުރެވޭތޯ ވަރަށް މަސައްކަތް ކުރި. އެހެންނަމަވެސް އަޅުގަނޑުމެންގެ ވަޒީރުން އެ ފުރުސަތު ދިން ތަނެއް އަޅުގަނޑަކަށް ނުފެނުނު. އަޅުގަނޑު ހިތަށް އަރަނީ މި ސަރުކާރުގައި ވެސް މިކަން ދާނީ މިގޮތަށްތޯއޭ. އެއީ އަޅުގަނޑުގެ ހިތުގައި ވަރަށް ބޮޑަށް އުފެދޭ ޝައްކެއް.” އުފާދު ވިދާޅުވިއެވެ.\nފުއާދު އެ ސުވާލު ކުރެއްވިއިރު، ޕެނަލް ޑިސްކަޝަންގައި ރައީސް ސޯލިހާއެކު ރައީސް މުހައްމަދު ނަޝީދު ވެސް އިންނެވިއެވެ. ނަޝީދު އެ ސުވާލަށް ޖަވާބެއް ނުދެއްވައެވެ.\nފުއާދު ކުރެއްވި ސުވާލަށް ޖަވާބު ދެއްވަމުން ރައީސް ސޯލިހު ވިދާޅުވީ ޤާނޫނުން ކައުންސިލްތަކަށް ލިބުނު ބާރާއެކު ސަރުކާރުން މަސައްކަތް ކުރާނެ ކަމަށެވެ.\n“އިރާދަ ކުރެއްވިއްޔާ އަޅުގަނޑުމެން މި މަސައްކަތް ކުރަނީ، ކައުންސިލްތަަކަށް ޤާނޫނީ ގޮތުން މި ލިބުނު ބާރުތަކާ އެކީގައި މަސައްކަތް ކުރުމުގެ ފުރުސަތު ދިނުމަށް. އިރާދަ ކުރެއްވިއްޔާ މި ސަރުކާރުގައި އެ ކަން އަޅުގަނޑުމެން ހާސިލުކޮށްދޭނަން،” ރައީސް ސޯލިހު ވިދާޅުވިއެވެ.\nލާމަރުކަޒީ ގާނޫނު ތަސްދީގު ކުރީ 2010 ވަަނަ އަހަރުގައެވެ. އެ ޤާނޫނުގެ ދަށުން ކައުންސިލް އިންތިހާބު ބޭއްވީ 2011 ވަނަ އަހަރުއެވެ. ލާމަރުކަޒީ ޤާނޫނަށް އެންމެ ފަހުން ގެނައި އިސްލާުހުތަކާއެކު، ކައުންސިލްތަކަށް ލިބުނު ބައެއް ބާރުތައް ރައީސް ނަޝީދުގެ ސަރުކާރުގައި ވެސް ކައުންސިލްތަކަށް ލިބުނެއެވެ. ނަމަވެސް ޤައުމީ އިދާރާގެ ނަމުގައި އޮފީސްތަކެއް ސަރުކާރުން އުފައްދައި، ކައުންސިލްތަކުގެ މައްޗަށް އެ ތަންތަނުގެ ބާރު ހިންގަން ފެށުމުން، ކައުންސިލްތަކުގެ ދައުރު ކުޑަވިއެވެ.


Mohamed Abdulla Shafeeg: 2014\nމިއަދަކީ ދިވެހީންގެ 49 ވަނަ މިނިވަން ދުވަހެވެ. މިނިވަންކަމުގެ ރަންޔޫބީލަށް ގުނަން ފެށުނީއެވެ. މިފަދަ އުފާވެރި ވަގުތެއްގައިވެސް ރާއްޖޭގެ ރައީސުލްޖުމްހޫރިއްޔާ އަބްދުﷲ ޔާމީން އަބްދުލްޤައްޔޫމް ދެއްވި ތަގްރީރުގެ ޚަބަރުން އަޅުގަނޑަށް ލިބުނީ އިންޒާރެވެ.\nރައީސް ނަޝީދުގެ ވެރިކަމުގައި ސިޔާސީ ހަލަބޮލިކަން އުފެއްދުމުގައި މިހާރުގެ ރައީސް ޔާމީނުގެ ދައުރު ބޮޑެވެ. އެހެންނަމަވެސް މިނިވަންދުވަހުގެ ފުރަތަމަ ތަގުރީގުގައި ރައީސް ޔާމީން ވިދާޅުވަނީ، "ގައުމު ހަމަޖެހުމުގެ ނޭވާއެއްލަމުންދާ މި ދަނޑިވަޅުގައި، ގައުމު ހަލަބޮލި ކަމުގެ ތެރެއަށް ސޮއްސާލާކަށް ސަރުކާރުން ފުރުސަތެއް ނުދޭނެ. ސިޔާސީ އިދިކޮޅު ފަރާތްތަކުން ގަސްދުގައި ހަމަޖެހުން ނަގާލުމަށް މަސައްކަތް ކުރަނީ، މުޖުތަމައުގައި ނުތަނަވަސްކަމުގެ އުދާސް އުފައްދައިގެން. ސިޔާސީ ބޭނުމުގައި އުފަން ކުރުވާ އުދާސްކަން މިނިވަންކަމަށް އަސަރު ފޯރާ ހިސާބަށް ގެންގޮސްފައި އެބަހުރި،" ކަމަށެވެ.\nLabels: Minivan Dhuvas, Raees Yameen\nޕީޖީ މަގާމަށް މުހުތާޒު އައްޔަންކުރުމުގައި ކުރެވޭ މާނަ\nއިއްޔެ (21 ޖުލައި 2014) އޮތް ރައްޔިތުންގެ މަޖިލީހުގެ ޖަލްސާގައި ޕްރޮސެކިއުޓަރ ޖެނެރަލްގެ މަގާމަށް އަލްއުސްތާޒު މުހުތާޒް މުހުސިން މިވަނީ އައްޔަންކޮށްފައެވެ. ވޯޓްގެ ނަތީޖާ ދައްކާގޮތުން އޭނާއަށް ތާއީދުކުރައްވައި 62 މެންބަރަކު ވޯޓް ދެއްވިއެވެ. ވަކިގޮތަކަށް ވޯޓް ނުދެއްވާ 12 މެންބަރަކު ތިއްބެވިއެވެ. އޭނާއާ ދެކޮޅަށް ވޯޓް ދެއްވީ7މެންބަރެކެވެ. މިނަތީޖާ އަކީ ރައީސް މައުމޫންގެ މައްޗަށް ރައީސް ޔާމީން ހޯއްދެވި ކާމިޔާބެއް ކަމަށް ބައެއް މީހުން ގަބޫލުކުރެއެވެ. އެހެނީ، ރައީސްމައުމޫން، ތާއީދުކުރެއްވީ މައުމޫން ހަމީދަށެވެ. ޕީޕީއެމް ޕާލަމެންޓްރީ ގްރޫޕުން ތްރީލައިން ވިޕް ނެރުނީ މުހްތާޒް ހޮވުމަށެވެ.\nމި ނަތީޖާއިން އަޅުގަނޑަށް ދޭހަވާ މާނައަކީ މައުމޫން ހަމީދު ފަދަ އާއިލީ ގޮތުން ރައީސް މައުމޫނާއި ރައީސް ޔާމީނާ ގާތް ބޭފުޅަކު ޕީޖީ ކަމުގައި ބަހައްޓައިގެން، ސަރުކާރާއި ޕީޕީއެމް ބޭނުންވާހާ ގޮތަކަށް ކަންކަން ކުރާނަމަ، އެބޭފުޅުންނަށް ލިބޭނެ ބަދުނާމާއި އަންނާނެ ޕްރެޝަރު ބޮޑުވާނެތީ އެކަން ކުޑަކުރެއްވުމަށް ކުރެއްވި ކަމެކެވެ. މަގާމަށް ގާބިލް އާއިލާގެ ބޭފުޅަކު ވާދަކުރެއްވުމުންވެސް، "މިނިވަން" ބޭފުޅަކަށް އިސްކަންދެއްވިކަން ކޮންމެވެސް ބަޔަކަށް ވިސްނައިދޭން ކުރެއްވި ކަމެކެވެ. މިކަން ރައީސް ޔާމީނަށާއި ޕީޕީއެމަށް ނިކަން ފުރިހަމައަށް ކާމިޔާބުވެސް ވެއްޖެއެވެ. އިދިކޮޅު އެމްޑީޕީގެ ބައެއް މެންބަރުންގެވެސް ތާއީދާ އެކުއެވެ.\nLabels: Majlis, Muhthaz, PG, Vote\nމި ދުވަސްވަރަކީ އިޒްރޭލު ސިފައިންގެ ފަރާތުން، ފަލަސްތީނުގެ ރައްޔިތުންނަށް އެތައް އަނިޔާތަކަކާއި ގެއްލުންތަކެއް ލިބެމުންދާ ދުވަސްވަރެކެވެ. ހިނގަމުންދާ ކަންތައްތަކުގެ ޚަބަރުތަކާއި މަންޒަރުތައް އެންމެ ތާޒާ ކަމާއެކު ލިބޭ ވަސީލަތަކީ ސޯޝަލް މީޑިއާ އެވެ. އޭގެތެރެއިންވެސް ޓްވިޓަރ އެވެ.\nމިހިނގާ ޖުލައި 20 ދުވަހުގެ ރެއެވެ. ކުއްލިއަކަށް އަޅުގަނޑަށް ފެނުނީ ކޮންމެވެސް މީހަކު ރިޓްވީޓް ކޮށްލި ފޮޓޯ އެކެވެ. ފަލަސްތީނުގެ މަޔަކު ގައްޒާގެ ހޮސްޕިޓަލެއްގައި ލެޔާ ތަތްތެޅިގެން ހުރިމަންޒަރެވެ. ވަރަށްވެސް މާނަ ފުން، އަދި އެހާމެ އަސަރު ގަދަ މަންޒަރެކެވެ. އެފޮޓޯ ޓްވީޓް ކުރެއްވި ބޭފުޅަކީ ޑރ.މުޙައްމަދު ވަހީދު ޙަސަންމަނިކެވެ. ޑރ.ވަހީދު މި ކުރެއްވި ރިޓްވީޓާއެކު އަޅުގަނޑުގެ ހަނދާނަށް އައީ ދެއަހަރެއްހާ ދުވަސް ކުރީގެ ހަނދާނެކެވެ.\nLabels: Dr.Waheed, Police brutality, tweet


ބައްޕައާއި އެކު ޝޫޓިންގެ ތެރެއިން ދެ ބެއިންގެ ފޮޓޯއެއް ބައްޕައާއި އެކު ޝޫޓިންގެ ތެރެއިން ދެ ބެއިންގެ ފޮޓޯއެއް\n90ގެ މަޝްހޫރު ޕްރޮޑިއުސަރ ޑައިރެކްޓަރ މަހޭޝް ބަޓް މިދުވަސްކޮޅު އުޅެމުންދަނީ އޭނާގެ އާ ފިލްމްގެ "ސަޅަކް 2" ގެ ޝޫޓިންގައި ވަރަށް ބިޒީކޮށެވެ. އަލީއާ ބަޓް، އަދްތިޔާ ރޯއީ، ސަންޖޭ ދަތު އަދި ޕޫޖާ ބަޓް މުހިއްމު ރޯލްތަކުން ފެނިގެންދާ މި ފިލްމަކީ ޑައިރެކްޝަނަށް މަހޭޝް ބަޓް އަލުން އެނބުރި އަންނަ ފިލްމެއްކަމަށް ވަނީ ބެލެވިފައެވެ. ޑައިރެކްޓްގެ ގޮނޑިން މަހޭޝް ބަޓް އެންމެ ފަހުން ފެނިގެންގޮސްފައިވަނީ 1999 ވަނަ އަހަރު ނެރުނު " ކަރްޓޫސް" ގައެވެ.\n"ސަޅަކް 2" މަހޭޝް ބަަޓަށް ހާއްސަވާ އެހެން ސަބަބެއްވެސް އެބައޮތެވެ. މީ މިހާރު އެންމެ ކާމިޔާބު އެއް އަންހެންތަރިކަމަށްވާ މަހޭޝް ބަޓްގެ އަމިއްލަ ދަރިިފުޅު އާލިއާ ބަޓް އޭނާގެ ބައްޕަގެ ފިލްމަކުން ފެނިގެންދާނެ ފުރަތަމަ ފަހަރުވެސް މެއެވެ.\nމި ފިލްމުގެ ވާހަތަކާއި އެކު މަހޭޝް ބަޓް ވަނީ މި ފިލްމްގެ ޝޫޓިންގެ ތެރެއިން ފޮޓޯއެއް އިންސްޓަރ ގްރާމަށް ޝެއަރކޮށްލާފައެވެ. މި ފޮޓޯގައި ފެންނަނީ މަހޭޝްގެ ދެ އަންހެން ދަރިންކަމަށްވާ ޕޫޖާ ބަޓާއި އާލިއާ ބަޓްއެވެ. އާލިއާވެސް ވަނީ މި ފޮޓޯ އޭނާގެ އިންސްޓަރ ގްރާމްގައި ޝެއަރކޮށްފައެވެ.\n"ސަޅަކް 2" އަކީ 1991 ވަނަ އަހަރު މަހޭޝް ބަޓް ނެރުނު ކާމިޔާބު ފިލްމް "ސަޅަކް" ގެ ސީކުއަލްއެކެވެ. ޕޫޖާ ބަޓާއި ސަންޖޭ ދަތު މުހިއްމު "ސަޅަކް " ގެ ލީޑު ރޯލްތަކުން ފެނިގެންދިޔައިރު މީގެ ސީކުއަލްގަވެސް ފެނިގެންދާނެއެވެ.\nވިވޭޝް ފިލްމާއި ފޮކްސް ސްޓަރ ސްޓޫޑިއޯ ގުޅިގެން ޕްރޮޑިއުސްކުރާ "ސަޅަކް2" ގެ ވާހަކަ ލިޔެފައިވަނީ ވިކްރަމް ބަޓާއި ސަގުފްތާ ރަގީފްއެވެ. މި އަހަރުގެ މޭ މަހު އިއުލާންކުރި މި ފިލްމްގެ ޝޫޓިންތައް ފެށިތާ މިހާރު 40 ދުވަސްވެފައިވާއިރު މި ފިލްމް ސްކްރީންތަކަށް އަންނާނީ އަންނަ އަހަރުގެ ޖުލައިމަހުގެ 10 ވަނަ ދުވަހުއެވެ.


ރޯދަ ވީއްލާ ގަޑިއަށް ސަންގު ފުމުނު ހަނދާން ހުރީ ކޮންބައެއް؟ – Dhen.mv\nރޯދަ ވީއްލާ ގަޑިއަށް ސަންގު ފުމުނު ހަނދާން ހުރީ ކޮންބައެއް؟\nޢާއިޝަތު ނުޒުހާ April 27, 2020 - 3:13 am\nއެހާރާއި މިހާރާއި އަޅާ ބަލާނަމަ އަހަރެމެންގެ އާދަކާދަތަކަށް މިވަނީ ބޮޑު ބަދަލުތަކެއް އައިސްފައެވެ. މިއީ ޓެކްނޮލޮޖީގެ ޒަމާނެވެ. ކޮންމެ މީހެއް ގެ އަތުގައި ފޯނެއް އޮވެއެވެ. އަތުކުރީ ގަޑިއެއް އޮވެއެވެ. ކޮންމެ ހިސާބެއް ގައި ހުރި ކަމުގައި ވިޔަސް ފޯނުން ނަމާދު ވަގުތު ތައް އަންގައިދެއެވެ. އެހެން މީހުނަށް އެ މައުލޫމާތު ފޯރު ކޮށްދެވެއެވެ.\nޒަމާނަށް އައި ބަދަލުތަކާއި ލުއިފަސޭހަތަކާއެކު ރޯދަ މަހަށް ވެސް ވަނީ އޭގެ އަސަރުތައް ކޮށްފައެވެ. އެގޮތުން މިހާރު ކޮންމެ ތަނެއްގައި ހުއްޓަސް ރޯދަ ވީއްލާ ގަޑި ވެސް އަންގައިދެއެވެ. ކަނޑުމަތީގައި ނުވަތަ އެއްގަމުގައި ހުރި ނަމަވެސް މެއެވެ.\nނަމަވެސް ޓެކްނޮލޮޖީ ގެ ލުއިފަސޭހަތައް ތައާރަފް ނުވާ ޒަމާނުގައި މިކަންތައް އޮތީ ކިހިނެއް ހެއްޔެވެ؟\nމީގެ ތިރީހަކަށް ނުވަތަ ސާޅީހަކަށް އަހަރު ކުރިއަށް ބަލާލާއިރު އެދުވަސްވަރު ރަށްރަށުގައި ޓީވީއަކީ ނެތް އެއްޗެކޭ ދެންނެވިޔަސް ދޮގަކަށް ނުވާނެއެވެ. ޓީވީ ހިފައިގެން ، ޓީވީ ދައްކައިދިނުމުގެ ޚިދުމަތް ދޭން ރަށްރަށަށް ދާ މީހުން ވެސް އޭރު އުޅުނެވެ. ރޭޑިއޯ ހުންނާނީވެސް މަދު ގެއެއްގައެވެ. ރާއްޖޭގެ ގިނަ ރަށްރަށުގައި ގަޑިއެއްވެސް ހުންނަނީ މިސްކިތާއި ރަށު އޮފީހުގައެވެ.\nކަން މިހެން އޮތުމާއެކު އެ ޒަމާނުގައި ރޯދަ ވިއްލާ ގަޑި ޖެހިއްޖެ ކަން އަންގަނީ ރަށު އޮފީހުންނެވެ. މިކަން ކުރަނީ ސަންގު ފުމެގެންނެވެ.\nއިރު އޮއްސުނުކަން ޔަގީން ކުރުމަށް އެކި ރަށުގައި ޢަމަލު ޚުމިކަން އޭރު ހިނގާ ގޮތް ކަމަށް ގިނަ ބަޔަކު އުޅެނީ ކޮންމެ ދުވަހަކު، އިރު އޮއްސެން ކައިރިވީމާ، ރަށުގައި ހުންނަ އެންމެ ދިގު ރުކަށް ރަށު އޮފީހުގެ ޕިޔޯނު ސަންގެއް ހިފައިގެން އަރައި އޮވެގެންނެވެ. ރުކުގައި އޮވެ ޕިޔޯނު ބަލަނީ އިރު އޮއްސިއްޖެތޯއެވެ. އިރު އޮއްސުމާއެކު މުޅި ރަށަށް އަޑު އިވޭވަރަށް ފަސްހަފަހަރު ސަންގު ފުމެނީއެވެ.\nއިރު އޮއްސުނުކަން ޔަގީން ކުރުމަށް ރުކަށް ނޭރިއެއް ކަމަކު ބައެއް ރަށްރަށުގައި 2000 ފެށުނު ފަހުން ވެސް ސަންގު ފުމެ އުޅުނެވެ.\nނަމަވެސް ޒަމާން ބަދަލުވެ، ތަރައްގީވުމާއެކު މިކަން ވެސް އުވި، ޕިޔޯނަށް ވެސް ރުކަށް އަރަން ނުޖެހި، އާއިލާ އާއެކު ރޯދަ ވިއްލާނެ ފުރުސަތު އޭނާ އަށް ވެސް މިހާރު ވަނީ ލިބިގެން ގޮސްފައެވެ.\nއެހެންވީމާ ބުނެބަލާށެވެ. ރޯދަ ވީއްލާ ގަޑިއަށް ސަންގު ފުމުނު ހަނދާން ހުރީ ކޮން ބައެއް ހެއްޔެވެ؟


Gaumee award gai "Ingili" hus athaa! | Mihaaru\n"އިނގިލި" ގެ ޕޯސްޓަރެއް: މި ފިލްމަށް ގައުމީ ފިލްމް އެވޯޑްސްގައި އެންމެ އެވޯޑެއް ވެސް ނުލިބޭ.\n22 ޑިސެމްބަރ 2016 - 10:41 11 comments\nމަހުދީ އަހުމަދުގެ ސްކްރީންޕްލޭއަކަށް، ރަވީ ފާރޫގް ޑައިރެކްޓް ކުރި މި ފިލްމަށް 2014 ގެ ސާކް ފިލްމު ފެސްޓިވަލްގައި ބްރޯންޒް މެޑެލް ލިބުނެވެ. އަދި "އިނގިލި" ގައި އިސްމާއީލް ރަޝީދު (ކޮޕީ އިއްސެ) ދައްކުވައިދިން އެކްޓިން އަށް އެ ފެސްޓިވަލްގެ އެންމެ މޮޅު އެކްޓަރުގެ އެވޯޑް ވެސް ލިބުނެވެ.\nމިއީ ދިވެހި ފިލްމަކަށް ރާއްޖޭން ބޭރުން މިހާތަނަށް ހޯދުނު އެންމެ ބޮޑު ކާމިޔާބީ އެވެ.\nއޭގެ އިތުރުން 2014 ގައި ބޭއްވި މޯލްޑިވްސް ފިލްމް އެސޯސިއޭޝަން (އެމްއެފްއޭ) އެވޯޑްގައި 14 ކެޓަގަރީއަކުން ނޮމިނޭޓްވެ، ޖުމްލަ 11 އެވޯޑް އުފުލާލައިގެން "އިނގިލި" އޭގެ މޮޅުކަން ދިވެހިންނަށް ވެސް ސާބިތުކޮށްދިނެވެ.\nއެކަމަކު ރޭގެ ގައުމީ ފިލްމު އެވޯޑްސްގައި 12 ކެޓަގަރީއަކުން ނޮމިނޭޓް ވިޔަސް އެންމެ އެވޯޑެއް ވެސް އެ ފިލްމަކަށް ނުލިބުނެވެ.\nމިއީ ރޭގެ އެވޯޑް ހަފުލާގެ އެންމެ ބޮޑު އެއް ޝޮކެވެ. އެކަން "އިނގިލި" ގެ ޓީމުން ވެސް ގަބޫލުކުރާނެ އެވެ.\nއެ ފިލްމުގެ އެއް ޕްރޮޑިއުސަރު ހުސައިން މުނައްވަރު (ކުޑަފޫޅު) ރޭ ސްޓޭޖް މަތީގައި އޭނާގެ ޝުއޫރުތައް ބަންޑުންކޮށްލި ގޮތުން ވެސް "އިނގިލި" އާ ދޭތެރޭ އެ މީހުންގެ އުންމީދުތައް ވަރަށް މަތިކަން ގަބޫލުކުރެވުނެވެ.\nއޭނާ ބުނި ގޮތުގައި މިހާތަނަށް ފިލްމެއްގެ ސިނަމަޓޮގްރަފީ އަށް އެންމެ ބުރަކޮށް އަދި އެންމެ މޮޅަށް އޭނާ އަށް މަސައްކަތް ކުރެވުނު ފިލްމަކަށް ވާނީ "އިނގިލި" އެވެ. އެކަމަކު އޭނާ އަށް އެވޯޑް އުފުލައިލަން ފުރުސަތު ލިބުނީ އަލަތު ޑައިރެކްޝަން "ސަޒާ" ގައި ކޮށްފައި ހުރި މަސައްކަތަށެވެ.\nކޮޕީ އިއްސެ "ލޫދިފާ" ގައި ދައްކުވައި ދިން އެކްޓިން އިން އެންމެ މޮޅު އެކްޓަރުގެ އެވޯޑް ރޭ އުފުލާލިޔަސް އޭނާ ވެސް އެންމެ ބޮޑަށް އުންމީދުކޮށްގެން ހުރީ "އިނގިލި" އިން އެވޯޑް ލިބޭނެ ކަމަށެވެ.\nއެންމެ ދެ މީހުންނާ އެކު، އެއް ތަނެއްގައި އެއް ރެއެއްގެ ހާދިސާއެއް ދައްކުވައިދޭ "އިނގިލި" އަށް ގައުމީ ފިލްމު އެވޯޑްސްގައި އެންމެ އެވޯޑެއް ވެސް ނުލިބުމުން، އިންސާފުވެރިކަމާ މެދު ބައެއް މީހުންގެ ހިތުގައި ސުވާލުތަކެއް އުފެދުނެވެ.\nއެންމެ މޮޅު އެކްޓަރަކަށް ހޮވުނު ކޮޕީ އިއްސެ (ވ) އެވޯޑާ ހަވާލު ވަނީ---މިހާރު ފޮޓޯ: ނިޝާން އަލީ\nއެކަމަކު ބޭރުގެ ފެސްޓިވަލަކުން އެވޯޑް ލިބި އަދި ރާއްޖޭގައި 11 އެވޯޑް އުފުލި ފިލްމަކަށް ކޮންމެހެން އަދި ގައުމީ އެވޯޑް ނުލިބުމަކީ، އަނެއް ބައެއްގެ ނަޒަރުގައި، މައްސަލައެއް ނޫނެވެ.\nނަމަވެސް ސުވާލަކީ 12 ކެޓަގަރީއަކުން ނޮމިނޭޓްވި ފިލްމެއްގައި، އެންމެ އެވޯޑެއް ލިބޭހާ ފެންވަރު ވެސް ނެތީ ހެއްޔެވެ؟\nއިތުރު ލިޔުންތައް ގައުމީ ފިލްމް އެވޯޑްސް ދިވެހި ފިލްމް އިންޑަސްޓްރީ ފިލްމް "އިނގިލި" މަހުދީ އަހުމަދު


United in League Hoadhan Umeedhu Kandaeh Nulan- Sokskjaer - Vaguthu\nއިނގިރޭސި ޕްރިމިއަރ ލީގުގެ ތާވަލުގެ އެއްވަނައިގައި މެންޗެސްޓަރ ސިޓީ އޮތީ ރަނގަޅު ފޯމަކާއެކު ކަމަށާއި، ނަމަވެސް ޔުނައިޓެޑުން އަދިވެސް ލީގު ހޯދުމުގެ އުއްމީދު ކަނޑާނުލާ ކަމަށް އެ ކުލަބުގެ ކޯޗު ސޯލްޝެއާ ބުނެފިއެވެ.\nޔުނައިޓެޑުން އެންމެ ފަހުން ވެސްޓް ބްރޮމް އާއި ދެކޮޅަށް ކުޅުނު މެޗު ނިމުނީ 1-1 އިން އެއްވަރުވެގެންނެވެ. މި ނަތީޖާއާއެކު ޔުނައިޓެޑް ވަނީ އެއްވަނައިގައި އޮތް ސިޓީއާއި ދެމެދު ފަރަގު ހަތް ޕޮއިންޓަށް ފުޅާވެފައެވެ.\nއެ ޓީމު އޮތީ ތާވަލުގެ ދެވަނައިގައި ކުޅުނު 24 މެޗުން ލިބުނު 46 ޕޮއިންޓާއެކުއެވެ. ތިންވަނައިގައި އޮތް ލެސްޓާ ސިޓީއަށްވެސް ހަމަ އެ އަދަދަށް ޕޮއިންޓް ލިބިފައިވާއިރު، ޔުނައިޓެޑަށް ކުރި ލިބެނީ ލަނޑުގެ ތަފާތުންނެވެ. އަދި ތާވަލުގެ އެއްވަނައިގައި އޮތް މެންޗެސްޓާ ސިޓީއަށް 23 މެޗުން ވަނީ 53 ޕޮއިންޓް ލިބިފައެވެ.\nމި މެޗަށްފަހު މީޑިއާތަކާއި ވާހަކަދައްކަމުން ސޯލްޝެއާ ބުނީ ޓީމުގެ އެތެރޭގައި މޮޅުވުމުގެ ރޫހެއް އާލާވާން ޖެހޭ ކަމަށާއި ތިންވަނައިގައި ޔުނައިޓެޑާއި އެއް އަދަދަކަށް ޕޮއިންޓް ހޯދާފައިވާ ލެސްޓާއިން އެއްވަނަ ހޯދުަމަށް ގިނަ މަސައްކަތްތަކެއް ކުރަންޖެހޭ ކަމަށެވެ. މި ދެ ޓީމު ޕޮއިންޓުގެ ގޮތުން ހަމަހަމަވި ނަމަވެސް ތިން ލަނޑުގެ ތަފާތުން ކުރީގައި އޮތީ ޔުނައިޓެޑެވެ. ލީގުގައި އެންމެ ފަހުން ކުޅުނު ފަސް މެޗުގެ ތެރެއިން ޔުނައިޓެޑަށް މޮޅުވެވިފައިވަނީ އެންމެ މެޗަކުންނެވެ.\nވެސްޓް ބްރޮމުގެ ދަނޑުގައި ކުޅުނު މި މެޗުގެ ވަރަށް ކުރީކޮޅު އެ ޓީމުން ވަނީ ލީޑު ނަގާފައެވެ. މެޗު ފަށައިގެން ދެވަނަ މިނެޓުގައި ވެސްޓް ބްރޮމް ލީޑުނެގިއެވެ. މި ލަނޑު ކާމިޔާބުކުރީ އެމްބާޔޭ ޑިޔާންޏޭއެވެ. ނަމަވެސް ފުރަތަމަ ހާފު ނިމު ނިމެން މިނެޓަކަށް ވެފައި ވަނިކޮށް ލޫކް ޝޯ ތަނަވަސްކޮށްދިން ފުރުސަތަކުން ބްރޫނޯ ފެނާންޑޭސް ވަނީ ލަނޑެއް ޖަހައި ޔުނައިޓެޑަށް ނަތީޖާ އެއްވަރުކޮށްދީފައެވެ.\nމެންޗެސްޓަރ ޔުނައިޓެޑްގެ ޗެއަރމަން އިސްތިއުފާ ދީފި


Sea House Ge Delivery Boy Ah Hamalaa Dhin Habarakee Dhogeh - Vaguthu\nސީހައުސްގެ ޑެލިވަރީ ބޯއީ އަށް ހަމަލާދިން ޚަބަރަކީ ދޮގެއް\nސީހައުސްގެ ޑެލިވަރީ ބޯއީ އަތުގައި ހުރި ބައެއް ކާތަކެތި – ފޮޓޯ: ސީހައުސް\nމާލޭގެ މަޝްހޫރު ރެސްޓޯރެންޓެއް ކަމަށްވާ ސީހައުސްގެ ޑެލިވަރީ ބޯއީ އަށް ބަޔަކު ހަމަލާދީ އޭނާ ޑެލިވަރީ ކުރަން އުޅުނު ކާތަކެތި ރޭ ފޭރިގެންފައިވާ ކަމަށް ސީހައުސް އިން ބުނި ނަމަވެސް މަންޒަރުދުއް މީހުން އެކަން ދޮގުކޮށްފިއެވެ.\nމަންޒަރުދުއް މީހަކު "ވަގުތަށް" މައުލޫމާތު ދެމުން ބުނީ ސީހައުސްގެ ޑެލިވަރީ ބޯއީ ދޮންއަދަރާދަ ހިނގުމުގައި ހުންނަ އެންޒީ މަސް ފިހާރަ ކައިރިން ދަނިކޮށް އޭނާ އަތުގައި ކާތަކެތި އަޅާފައި ހުރި ޕާރްސަލްތައް މަގުމައްޗަށް ވެއްޓުނީ އޭނާ ސައިކަލެއްގައި އަޅައި ގަތުމުންނެވެ.\n"އެއީ ވަރަށް ހިމަކޮށް އޮންނަ މަގެއް. އެމަގުން އޭނާ ދަނިކޮށް ސައިކަލެއްގައި އަޅައިގެންފައި ޕާރްސަލްތައް މަގުމައްޗަށް ވެއްޓުނީ. އޭނާ އެތަނުން ދިޔައީ އެޕާރްސަލްތަކުން ފޮޓޯއެއް ނަގައިގެން." މައުލޫމާތު ދިން މީހާ ބުންޏެވެ.\nނަމަވެސް ސީހައުސް އިން ކުރި ޓްވީޓެއްގައި ބުނީ "ރޭގެ ވަގުތެއްގައި ޒުވާނުންތަކެއް އަހަރެމެންގެ ޑެލިވަރީ ބޯއީ ހުއްޓުވައި އޭނާއަށް އަނިޔާކޮށް، ކަސްޓަމަރަކަށް ގެންދަން ތައްޔާރުކޮށްފައި ހުރި ކާތަކެތި ވަނީ ޖަހައިގެންފައި" ކަމަށެވެ.\nސީހައުސްގެ ޑެލިވަރީ ބޯއީ އަށް ހަމަލާދިން ކަމަށް ސީހައުސް އިން ބުނި ނަމަވެސް ސީހައުސް އިން ވެސް އެމައްސަލަ ފުލުހުންނަށް ހުށަހަޅާފައި ނުވާ ކަމަށް މައުލޫމާތު ލިބެއެވެ.\nގެސްޓް ހައުސްއެއްގެ ރިސެޕްޝަންގައި އިން މީހަކަށް ތޫނު އެއްޗަކުން ހަމަލާދީފި\nބޮލަށާއި މެއަށް ތޫނު އެއްޗަކުން ހަމަލާދީ މީހަކު ޒަހަމް ކޮށްލައިފި\nއޭޕްރީލް 2, 2018 00:27\nވިޔާފާރި އިޝްތިހާރު ކެރާން އައު އުކުޅަކިއްޔާ!\nއޭޕްރީލް 2, 2018 00:28\nމުޅިން ތިޔަ ޒާތުގެ ގޭސް އެނބުރުމުގަ އުޅޭނީ... ކަސްޓަމަރުގެ ރުޅިގަނޑު މައިތިރިކޮށްލާ ހަމްދަރުދީ ހޯދުމުގެ އިތުރަށް ވިޔަފާތި ޕުރަމޯޓްކޮށްލުމުގެ ސުޓަންޓެއް\nއޭޕްރީލް 2, 2018 09:54\nޑެލިވަރީ ބޯއީ ލާރި ދައްކަން ޖެހޭނެތީ ގޮއްސަ ދުގު ހެދީ އެ.


Vantilator Hiyaanaathaai, Gulhey Aa Mauloomaathu Thakeh Libijje - PG Shameem - Vaguthu\nކޮވިޑްގެ ފައްސި ކުއްލިއަކަށް ބޮޑުތަނުން މައްޗަށް! -2ގަޑިއިރު ކުރިން\nކޮވިޑް-19 ގެ ބައްޔަށް ފަރުވާ ދިނުމަށް ބޭނުންވާ ވެންޓިލޭޓަރުތައް ހޯދުމުގައި ހިންގި ޚިޔާނާތުގެ މައްސަލައާ ގުޅޭ އާ މައުލޫމާތުތަކެއް ލިބިފައިވާކަމަށް ޕްރޮސެކިއުޓަރ ޖެނެރަލް ހުސައިން ޝަމީމް ވިދާޅުވެއްޖެ އެވެެ.\nރައްޔިތުންގެ މަޖިލީހުގެ ޖުޑިޝަރީ ކޮމެޓީއަށް ހާޒިރުވެވަޑައިގެން ވާހަކަ ދައްކަވަމުން ޕީޖީ ޝަމީމް މިއަދު ވިދާޅުވީ، ވެންޓިލޭޓަރުގެ މައްސަލަ އާއި ގުޅިގެން އާ ކަންތައްތަކެއް ހޯދިފައިވަ ކަމަށާއި، ވަރަށް އަވަހަށް އެ މައްސަލަ ނިންމާނެ ކަމަށެވެ. މީގެ ކުރިން އެންޓިކޮރަޕްޝަން ކޮމިޝަނުން ޕީޖީއަށް އެ މައްސަަލަ ހުށަހެޅުމުން ޕީޖީން ވަނީ އެކަށީގެެންވާ މިންވަރަށް ހެކި ނެތް ކަމަށް ވިދާޅުވެފައެވެ. ނަމަވެސް މިކަން މުރާޖާ ކުރުމަށް ރައްޔިތުންގެ މަޖިލީހުން ފަހުން ޕީޖީއަށް ހުށަހެޅީއެެވެ.\nމި މައްްސަލަ އާއި ގުޅިގެން ބޭނުންވާ މައުލޫމާތު ހޯދުމަށް އޭސީސީ އަށް އަދި ފުލުހުންނަށް ހުށަހެޅުމުން، މައުލޫމާތުތަކެއް ލިބިފައި އެބަހުރި ކަމަށާއި، އަންނަ ހަފްތާގެ ތެރޭގައި މި މައްސަލަ ބަލާ ނިންމާ މަޖިލީހާއި ހިއްސާކުރައްވާނެ ކަމަށް ޝަމީމް ވަނީ ވިދާޅުވެފައެވެ.\n"އަޅުގަނޑުމެން ދިރާސާ ކުރަމުން މިދަނީ އެ މައްސަލައިގަ ފަހުން ލިބުނު މައުލޫމާތުތައް. އަޅުގަނޑަށް ފާހަގަ ކުރެވުނު ކަމަކީ ފަހުން އެބަހުރި ބައިވަރު އިތުރު މައުލޫމާތުތައް ލިބިފައި،" ޝަމީމް ވިދާޅުވި އެވެ.\nއެގޮތުން މިފަދަ މައުލޫމާތެެއް އާންމުކޮށް ހުޅުވާލައިގެން ކުރިއަށް ގެންދާ މަޖިލިސް ބައްދަލުވުމެއްގައި ހާމަކުރެެއްވުމަށް އުޒުރުވެރިވާ ކަމަށާއި، އޭގައި ހުރީ ފަސޭހައިން ނައްތާލެެވޭނެެ ހެކިތަކެެއް ކަމަށް ޝަމީީމް ވިދާޅުވިއެވެ.\n"އޭގައި ވަރަށް ބައިވަރު މީހުން ވެސް އެބަ ހިމެނޭ. އެ މީހުންނަށް އަޅުގަނޑުމެން ކުރަމުންދާ މަސައްކަތް އެނގިއްޖެއްޔާ އަދި އެހެން ގޮތަކަށް ވެސް މަސައްކަތް ބައްޓަން ކޮށްލުމުގެ ފުރުސަތު އޮވެދާނެތީ އަޅުގަނޑު އުޒުރުވެރިވަން މި ތަފުސީލްތައް ހާމަ ކުރަން،" ޕީޖީ ވިދާޅުވި އެވެ.\nވެންޓިލޭޓަރުތަކުގެ ހިޔާނާތާ ގުޅިގެން އޭރުގެ ހެލްތު މިނިސްޓަރ އަބްދުﷲ އަމީންގެ އިތުބާރު ނެތް ކަމުގެ މައްސަލައެއް ވެސް އެމްޑީޕީގެ 24 މެންބަރަކު ސޮއިކުރެއްވުމަށް ފަހު މަޖިލީހަށް ވެއްދިއެވެ. އެގެ ފަހުން އަމީން ވަނީ މިނިސްޓަރުކަން އިސްތިއުފާ ދެއްވަފައެވެ.\nފެބުރުއަރީ 22, 2021 19:09\nއޮޅުވާލުމާއި މަކަރުވެރިކަން. ޝިފާގެ މައްސަލަވެސް އަލުން ބަލާދީބަލަ އާކަންތައްތަކެއް ފެންނާނެ.\nފެބުރުއަރީ 22, 2021 19:36\nކަލޯ! ވެންޓިލޭޓަރ ޚިޔާނާތުގެ ވޯލްކަޕް ކޮލިފައިންގ ތަ ތި ކުޅެނީ؟ ފަހަރު ތަންކޮޅެއްގެ ފަހަރު މެޗެއްގެ ވާހަކަދައްކަން! ތިކަން އެއްފަހަރުން ފާޅުކުރަން ނުކެރެގެް ތި އުޅެނީ ކަލޭގެ ޖީބަށް އޭގެ ބައެއް ވަދެފައި ވާތީ!\nފެބުރުއަރީ 22, 2021 19:55\n,އެއްކަލަ ދެބޯގެރި**** އަލީވަހީދު ފުރުވާލިމައްސަލަ ހިތުން އޮއްބާލަންކަމަށްތަ ތިޔާއުޅެނީ. ބޭފުޅާވަޑަގަންނަވަންވީނޫންތޯ ދެކަނޑުދޭތެރޭ ރެކޯޑްހައްދަވަން. ލަދުކޮބައިބާއޭހިތައްއަރާ.\nފެބުރުއަރީ 22, 2021 22:58\nފެބުރުއަރީ 23, 2021 06:45\nތިކަން ނިމޭއިރު ކުށްވރިވާނީ ރައީސް ޔާމީންއާ ހެލްތު މިނިސްޓްރީގެ މޭޒުތައް!\nފެބުރުއަރީ 23, 2021 08:57\nއަނެއްކާ އެއްމެންގެ ފޯކަސް ބަދަލުކޮށްލަން މޮޅުވާހަކައެއް ފަޅާލީ! ހުރިހާކަމަކީވެސް ސަރުކާރުގެ ނާގާބިލުކަން ، އިންޑިޔާއިން މިގައުމު އަޅުވެތިކުރަމުން ދާއިރު ވެންޓިލޭލަޓަރަކުން ނޫން އެހެން އެއްޗެއް ބޭނުން ކޮށްގެންވެސް އަހަރުމެންނަކަށް ނޭވާލެވޭކަށްނެތް\nފެބުރުއަރީ 23, 2021 09:04\nމީނާ ފޮނުވަންވީ ހޮލީވުޑަށް ފިލްމު ޑައިރެކްޓަރަކަށް. ވަރަށް ފައްކާވާނެ\nފެބުރުއަރީ 23, 2021 09:20\nކުރިން ނެތް ހެއްކެތް މިހާރު އިތުރަށް ލިބުނީ..ތީވަރަށް މަޖާ...ކަލޭމެން އަމިއްލައަށް ހެކި ހަދައިގެން ތި ތެޅެނީ އަމިއްލައަށް އޮރިޔާން ވާން ..އިންޝާﷲ..ތިކަމުގައި ހެލްތްމިނިސްޓްރީގެ އެއްވެސް މުވައްޒަފަކު ނާޖާއިޒު ފައިދާ ނަގާފައެއްނެތް މަންފާހޯދާކަށް ހޯދަދޭކަށްމަަސައްކަތެއްނުކުރޭ..ކުރިކަމަކީ ރާޢްޖޭގެހާލަތަށްބަލާ ވެރިން ކުރަންއެންގި މަސައްކަތް ޤަވަޢިދާ ޤާނޫނާ އެއްގޮތަށްކުރީ..މައްސަލައަކީ ވިލުފުށި އަފިފަށް ލާރިގަނޑު ނުލިބުން. ދަޓްސްއޯލް އަފީފުއަށް ލާރި ނުދީގެން ވާކުއްވެރިއެއް ކުރައްވާ...ނަސީދު ރައްޔިތުންގެ މާލިއްޔަތު ދަވާލީ


Radisson Blu Maldives Resort Hulhuvaifi - Vaguthu\nރެޑިސަން ބްލޫ މޯލްޑިވްސް ހުޅުވައި ފަތުރުވެރިންނަށް ހިދުމަތް ދޭން ފަށައިފިއެވެ.\nމި ރިސޯޓަކީ އދ. ހުރުއެޅީގައި ތަރައްގީ ކޮށްފައިވާ ރިސޯޓަކީ ރެޑިސަން ހޮޓެލް ގްރޫޕާއި ޝަން ހުއާ ހޯލްޑިންގްސް އިން ހިންގާ ރިސޯޓެކެވެ. މި ރިސޯޓުގެ ފުރަތަމަ ފަތުރުވެރިޔާ އަށް މަރުހަބާ ކިޔާފައި ވަނީ އިއްޔެއެވެ.\nމިއީ ރެޑިސަން އިން ރާއްޖޭގައި ފުރަތަމަ ފަހަރަށް ތަރައްގީ ކުރި ރިސޯޓެވެ. އަދ. ހުރުއެޅިއަކީ ވެލާނާ އިންޓަނޭޝަނަލް އެއާޕޯޓުން ސީޕްލޭނުގައި 30 މިނެޓުން ދެވޭ ރަށެކެވެ. މި ރިސޯޓަކީ ފަސް ތަރީގެ ރިސޯޓެކެވެ.\nމި ރިސޯޓުގައި ޖުމްލަ 128 ވިލާ ހުރެއެވެ. ރިސޯޓު ބޮޑަށް ބައްޓަން ކޮށްފައި ވަނީ އާއިލާތަކާއި ލޯބިވެރިންނަށް ވެސް ކަމުދާނެ ގޮތްތަކަށެވެ. މި ރިސޯޓުގެ ކޮޓަރިއެއްގެ ފެށޭ އަގަކީ 600 ޑޮލަރެވެ.\nރެޑިސަން ހޮޓެލް އިން އަންނަނީ ދުނިޔޭގެ އެކި ކަންކޮޅުތަކުގައި 400އަށްވުރެ ގިނަ ރިސޯޓާއި ހޮޓާތައް ހިންގަމުންނެވެ.\nކޮވިޑް-19 ގެ ސަބަބުން ރާއްޖޭގެ ބޯޑަރު މިދިޔަ މާޗު މަހުގެ 27ވަނަ ދުވަހު ބަންދުކޮށްފައި ބެހެއްޓުމަށްފަހު މިދިޔަ މަހުގެ 15ވަނަ ދުވަހު އަލުން ވަނީ ބޯޑަރު ހުޅުވާލާފައެވެ. ޓޫރިޒަމް މިނިސްޓްރީން ދާދިފަހުން ބުނެފައި ވަނީ މިިދިޔަ މަހާއި ހަމައަށް 150 އަށް ވުރެ ގިނަ ރިސޯޓު ހިންގާ ކަމަށެވެ. ނަމަވެސް އޭގެތެރެއިން ބޯޑަރު ހުޅުވާލި ފަހުން އޮޕަރޭޝަން ފަށާ ފަތުރުވެރިންނަށް ހިދުމަތް ދެމުން އަންނަނީ 61 ރިސޯޓުން ކަމަށް ޓޫރިޒަމް މިނިސްޓްރީން ބުނެއެވެ.\nނާގިންގެ ތަރި މޯނީ ރޯއީ ރާއްޖޭގައި\nސޯލްޓް ލައިފް ފިޝިންގް ގްރޫޕް: މިއީ ރިސޯޓް ބޭސްޑް ހަމަ އެކަނި މަސްވެރި ޓީމް\nރާއްޖޭގެ ރިސޯޓެއްގައި ތިން ލައްކަ ރުފިޔާގެ ތަފާތު ޕެކޭޖެއް!


June mahuge furathama6dhuvahu Raajje ah 6541 fathuruverin ziyaaraiykuri | Jazeera\tމި މަހުގެ މިހާތަނަށް ރާއްޖެއަށް ޒިޔާރާތްކުރީ 6541 ފަތުރުވެރިން - Jazeera\nޖޫން މަހުގެ ފުރަތަމަ4ދުވަހު ރާއްޖެއަށް 6541 ފަތުރުވެރިން ޒިޔާރަތްކުރި\nޖަވިޔަނި June 5, 2021 689 views0\nމި ޖޫން މަހުގެ މިހާތަނަށް ރާއްޖެ ޒިޔާރާތް ކުރީ 6541 ފަތުރުވެރިން ކަމަށް ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައިފިއެވެ.\nމިނިސްޓްރީގެ ތަފާސްހިސާބުތަކުން ދައްކާގޮތުގައި ޖޫން މަހުގެ 1 އިން4އަކަށް 6541 ފަތުރުވެރިން ރާއްޖެ ޒިޔާރާތްކޮށްފައިވާއިރު އެ މީހުން އެވްރެޖްގޮތެއްގައި ރާއްޖޭގައި މަޑުކުރަނީ 8.9 ދުވަހަށެވެ\nޖޫން އެއް ވަނަ ދުވަހު ރާއްޖެ ޒިޔާރާތް ކުރީ 1,537 ފަތުރުވެރިންނެވެ. އޭގެ އަނެއް ދުވަހު 1,827 ފަތުރުވެރިން ޒިޔާރާތްކުރިއިރު މިމަހުގެ ތިން ވަނަ ދުވަހު 1,607 ފަތުރުވެރިން ޒިޔާރާތްކުރިއެވެ. އަދި އިއްޔެ 1,570 ފަތުރުވެރިން ރާއްޖެ އައިސްފައިވެއެވެ.\nމިދިޔަ މެއި މަހު ރާއްޖެއަށް 64,613 ޒިޔާރާތްކުރިއެވެ. އަދި އޭޕްރިލް މަހު 91,200 ފަތުރުވެރިން ޒިޔާރާތްކުރިއިރު، މި އަހަރު އެންމެ ގިނަ ފަތުރުވެރުން އައީ މާޗް މަހުއެވެ. އެ މަހު ރާއްޖެއަށް އެއް ލައްކައަށް ވުރެ ގިނަ ފަތުރުވެރިން ރާއްޖެއައިސްފައިވެއެވެ.\nސަރުކާރުގެ އަމާޒަކީ މިއަހަރު 1.5 މިލިއަން ފަތުރުވެރިން ރާއްޖެއަށް ގެނައުމެވެ. މިހާތަނަށް 460,924 ފަތުރުވެރިން ޒިޔާރާތްކުރިއިރު، މި އަހަރު ނިމެންވާއިރަށް، އަމާޒަށް ވާސިލުވެވޭނެ ކަމުގެ ޔަގީންކަން ޓޫރިޒަމް މިނިސްޓަރ ޑރ. އަބްދުﷲ މައުސޫމް ވަނީ ދެއްވާފައެވެ.\nމި މަހުގެ މިހާތަނަށް ރާއްޖެއަށް ޒިޔާރާތްކުރީ 6541 ފަތުރުވެރިން


އަނގޮޅިތީމުގެ މުޒާހަރާގައި މީހުން މަރަން ގޮވި މީހުން ފުލުހަށް ހާޒިރުކުރަނީ – Haftha\nFri, 10 July, 2020, 1:20 am\nއަނގޮޅިތީމުގެ މުޒާހަރާގައި މީހުން މަރަން ގޮވި މީހުން ފުލުހަށް ހާޒިރުކުރަނީ\nއޮކްޓޯބަރ 21, 2019\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން)އާ ދެކޮޅަށް ރ. އަނގޮޅިތީމުގައި ކުރި މުޒާހަރާގައި އެ ޖަމިއްޔާގެ އިސްވެރިން މެރުމަށް ގޮވި މައްސަލާގައި، އެކަންކުރި މީހުން ފުލުހަށް ހާޒިރުވާން އަންގައިފިއެވެ.\nފުލުހުންގެ ތަރުޖަމާން އިޒްމިއާ ޒާހިރު މީޑިއާތަކަށް ވިދާޅުވީ، އެ މައްސަލައިގެ ތަހުގީގެު ބޭނުމަށް ބަޔަކަށް ޗިޓު ކިޔާފައިވާނެ ކަމަށެވެ. ނަމަވެސް ޗިޓް ފޮނުވީ ކިތައް މީހުންނަށް ކަމެއް އަދި ހާޒިރުވާން އެންގީ ކޮން ދުވަހަކު ކަމެއް ވިދާޅެއް ނުވެއެވެ.\nއިސްލާމް ދީނަށާއި ރަސޫލާއަށް ފުރައްސާރަކޮށް އެމްޑީއެން އިން ނެރުނު ރިޕޯޓުގެ މައްސަލާގައި ކައުންސިލްތަކުންނާއި ވަކިވަކި ޖަމިއްޔާތަކުން ދަނީ އެކަން ކުށްވެރިކޮށް ބަޔާން ނެރެމުންނެވެ. އަދި ސޯޝަލް މީޑިއާގައި އެ ޖަމިއްޔާ އުވާލަން ގޮވަމުންދާއިރު، ބައެއް ރަށްރަށުގައި ވެސް އެކަމާ ދެކޮޅަށް މުޒާހަރާތައް ވެސް ބާއްވައިފައެވެ.\nއެގޮތުން މިދިޔަ ހަފްތާ ބަންދުގައި އެމްޑީއެންއާ ދެކޮޅަށް ރ. އަނގޮޅިތީމުގައިކުރި މުޒާހަރާގައި އެމްޑީއެންގެ ވެރިން މެރުމަށާއި އަންދާލުމަށް ގޮވާލާ ވީޑިއޯއެއް ސޯޝަލް މީޑިއާގައި ދައުރުވިއެވެ.\nނަމަވެސް އެރަށު ކައުންސިލުގެ ރައީސް ގާސިމް ހުސެއިން މީޑިއާތަކަށް ވިދާޅުވީ، އެއީ އެފަދަ ވިސްނުމެއްގައި ކުރި ކަމެއް ނޫން ކަމަށާއި މީހުން މެރުމަށް ގޮވާލީ ރައްޔިތުންގެ މެދުގައި އޮތް ނުރުހުން ސަރުކާރަށް ބަޔާންކުރުމުގެ ގޮތުން ކަމަށް އެކަމަށް ގޮވި މީހުން ބުނި ކަމަށެވެ.\nއެމްޑީއެންގެ ރިޕޯޓުގެ މައްސަލަ، ސީރިއަސް މައްސަލައެއްގެ ގޮތުގައި ފުލުހުން ތަހުގީގު ކުރަމުންދާއިރު، ފުލުހުން އިއްޔެ ނެރުނު ބަޔާނެއްގައި ބުނީ، އެމްޑީއެންގެ ރިޕޯޓުގެ މައްސަލަގެ ބޭނުން ނަހަމަ ގޮތުގައި ބަޔަކު މީހުން ބޭނުންކުރަމުންދާ ކަމަށެވެ.\nއެގޮތުން ދީން ހިމާޔަތްކުރުމުގެ ނަމުގައި ނަފުރަތާއި ބައިބައިވުމާއި ރުޅިވެރިކަން އުފެދޭ ފަދަ ވާހަކަ ފެތުރުމާއި، ބައެއް ކަންކަމުގައި ދީނުގެ މަންހަޖަކީ ރުޅިވެރިކަމާއި ދެކޮޅުވެރިވުންކަން ދައްކައި، ފިތުނަވެރި އަމަލުތަކަށް ހިތްވަރު ލިބޭގޮތަށް ބަޔަކު މީހުން އަމަލުކުރަމުން ދާތީ ކަންބޮޑުވާ ކަމަށް ފުލުހުންގެ ބަޔާނުގައި ބުނެފައިވެއެވެ.\nއަހަރީ ފީ ނުދައްކައިގެން، 4،900 އަށް ވުރެ ގިނަ ކުންފުނި އުވާލައިފި\n“އަންހެނުންނާއި ކުދިންނަށް ކުރާ އަނިޔާ ހުއްޓުވުމަކީ އެއް މުއައްސަސާއަށް އެކަނި ވާނެކަމެއް ނޫން”\nޖޭޕީގެ ރައީސްކަމުން އިސްތިއުފާ ދެއްވުމަށް ގާސިމް، އަލީ ވަހީދަށް އަންގަވައިފި


Araamu endhu thakaaeku cinema eh\nގޮނޑީގެ ބަދަލުގައި އަރާމު އެނދުތަކާއެކު ސިނަމާއެއް\nސްވިޒަލޭންޑް ޕާތޭ ސިނަމާ: މި ސިނަމާގައި ވީއައިޕީ ރޫމްތައް ހިމަނޭފައިވޭ\nފިލްމު ބަލަން ސިނަމާތަކަށް ދާ މީހުންނަށް އަރާމު އަދި ހިތްގައިމު މާހައުލެއް ގާއިމް ކޮށްދިނުމަށް ސިނަމާތައް ހިންގާ މީހުން ވަރަށް މަސައްކަތް ކުރެ އެވެ. ނަމަވެސް ސްވިސްގެ މި ސިނަމާއަށް ވުރެ އަރާމު ސިނަމާއެއް އަދި ދުނިޔޭގައި ހުރި ކަމަކަށް ނުބެލެވެ އެވެ.\nމި ސިނަމާއަށް ފިލްމު ބަލަން ދާ މީހުންނަށް ވަރަށް އުފާވެރި އަދި އެހާމެ އަރާމު ތަޖުރިބާއެއް ކުރެވޭނެ އެވެ. ސަބަބަކީ މި ސިނަމާގައި ގޮނޑީގެ ބަދަލުގައި އަރާމު އެނދުތަކެއް ބަހައްޓާފައި ވާތީ އެވެ.\nފިލްމު ބަލަން ދާ މީހުން އެނދުގައި ރީއްޗަށް އޮށޯވެލައިގެން އޮވެގެން ފިލްމު ބަލަން ވީ އެވެ. އެނދުގައި އޮށޯވެ އޮންނައިރު ރީއްޗަށް ފިލްމު ފެންނާނެ އިންތިޒާމުތައް ވެސް މި ސިނަމާ ހޯލުގައި ވަނީ ހަމަޖައްސާފަ އެވެ.\nސްވިޒަލެންޑަށް ދާން ޚިޔާލު ކުރާ މީހުންނަށް މި ސިނަމާގެ ފުރިހަމަކަން ބަލާލުމުގެ ފުރުސަތު އެބައޮތެވެ. އެނދުގައި އޮށޯވެލައިގެން އޮވެ ޕޮޕްކޯން ކަމުން ފިލްމު ބެލޭނެ އިންތިޒާމް ހަމަޖެހިފައިވާއިރު ފިލްމަށް ދާން ޓިކެޓް ބުކް ކުރާއިރު ވެސް ގޮނޑި ސެލެކްޓްކުރުމުގެ ބަދަލުގައި ނަގަން ޖެހޭނީ ބޭނުންވާ އެނދެކެވެ.\nއެއް އެނދުގައި ދެ މީހުންނަށް ތިބެވޭއިރު ގޮދަނޑި ހުންނަނީ ވަކިން ކޮންޓްރޯލް ކުރެވޭ ގޮތަށެވެ. އޭރުން އެނދުގައި ތިބޭ ދެ މީހުން ކުރެ އެކަކު އިށީނދެލައިގެން އިނދެ ފިލްމު ބަލަން ބޭނުންނަމަ އޭނާއަށް ކަނޑައެޅިފައިވާ ބައި ވަކިން ހިއްލާލައިގެން އިށީނދެލައިގެން ވެސް އިނދެވެ އެވެ. މިކަން ކުރަން އެނދުގައި އޮންނަ އަނެއް މީހާ އަށް އުނދަގޫ ކުރާކަށް ނުޖެހެ އެވެ،\nއެނދުގެ ކައިރީގައި ނައިޓްސްޓޭންޑެއް ބަހައްޓާފައި ހުރެ އެވެ. މީގައި އެކި ފާޑުގެ ލުއި ކާނާ އާއި ބުއިންތައް ބަހައްޓާފައި ހުރެ އެވެ. އަދި އަލި ކުރެވޭނެ ގޮތް ވެސް ހުރެ އެވެ.\nމި ސިނަމާގެ ނަމަކީ ސިނަމާ ޕާތޭ އެވެ. މިތަނުން ލިބޭ ލުއި ކާނާގެ ތެރޭގައި ޕޮޕްކޯންގެ އިތުރުން ވެސް ތަފާތު ވައްތަރުގެ މެޓާ ފަދަ ތަކެތި ހުރެ އެވެ.\nމިއަށް ވުރެ ވެސް ތަންކޮޅެއް އާދަޔާޚިލާފު ތަޖުރިބާއެއް ކޮށްލަން ބޭނުންވާ މީހުންނަށް ޚާއްސަކޮށް ވީއައިޕީ ރޫމްތައް ވެސް ހުރެ އެވެ. އެންމެ ޒަމާނީ ވަސީލަތްތަކާއެކު ތައްޔާރުކޮށްފައިވާ ވީއައިޕީ ރޫމެއް މި ސިނަމާއެއް ދޫކުރަނީ 35 ޑޮލަރަށެވެ.\nމި ކޮޓަރިތައް ހުންނަނީ ސިނަމާގެ އެންމެ ރަނގަޅު ހިސާބުގައި ސްކްރީނުން ދައްކާ ފިލްމުތައް އެންމެ ރީތިކޮށް ފެންނާނެ ގޮތަށެވެ. އާދައިގެ އެނދުތަކުން ލިބޭ ޚިދުމަތަށް ވުރެ ވީއައިޕީ ކޮޓަރިތަކުގެ ޚިދުމަތް ރަނގަޅެވެ. އެގޮތުން އެކި ފާޑުގެ ބުއިމާއި ހޮޓް ދޯގް އަދި ފިލްމު ބަލަން ތިބޭ ގަޑީގައި އަރާނެ މަޑު ފައިވާން ވެސް މި ކޮޓަރިތަކުގައި ހުރެ އެވެ.\nސިނަމާގައި ގޮނޑީގެ ބަދަލުގައި އެނދު ބެހެއްޓީ ކީއްވެތޯ އާއި މި ތަކެތީގެ ސާފުތާހިރުކަން ހުރީ ކިހާ ވަރަކަށް ތޯ ނޫސްވެރިއަކު ސުވާލުކުރުމުން ސިނަމާ ޕާތޭގެ ވެރިމީހާ ބުނީ މިއީ ފިލްމު ބަލާ މީހުންނަށް ތަފާތު އާދަޔާޚިލާފު ތަޖުރިބާއެއް އިހްސާސް ކުރުވަން ތައްޔާރުކުރި ސިނަމާއެއް ކަމަށާއި މިތަނުގެ ސާފުތާހިރު ކަމާ މެދު ޝައްކު އުފައްދަން ޖާގައެއް ނޯންނާނެ ކަމަށެވެ.\nކޮންމެ ފަހަރަކު ފިލްމު ނިމިގެން އަލުން ޝޯ ދައްކަން ފެށުމުގެ ކުރިން އެނދުގައި ހުރި ބެޑްޝީޓްތައް ބަދަލުކޮށް އާ ޝީޓްތަކެއް އަޅާނެ އެވެ.


Gehligen Hoadhamun Dhiya Misbaahu Mihaaru Huree Fuluhunge Belumuge Dhashugai ގެއްލިގެން ހޯދަމުން ދިޔަ މިސްބާހު މިހާރު ހުރީ ފުލުހުންގެ ބެލުމުގެ ދަށުގައި – Huvadhoo News Gehligen Hoadhamun Dhiya Misbaahu Mihaaru Huree Fuluhunge Belumuge Dhashugai Huvadhoo News\nގެއްލިގެން ހޯދަމުން ދިޔަ މިސްބާހު މިހާރު ހުރީ ފުލުހުންގެ ބެލުމުގެ ދަށުގައި\nގެއްލިގެން ހޯދި މިސްބާހު މުހައްމަދު\nމި އަހަރުގެ އޭޕްރިލް މަހުން ފެށިގެން ހޯދަމުން ދިޔަ މިސްބާހު މުހައްމަދު (25އ) މިހާރުވަނީ ފުލުހުންގެ ބެލުމުގެ ދަށުގައި ކަމަށް އެއިދާރާއިން ބުނެފިއެވެ.\nފުލުހުން ބުނީ ގެއްލިގެން މެއި މަހުގެ 14 ވަނަ ދުވަހު ހޯދަން އިއުލާން ކޮށްފައިވާ މިސްބާހު އައުމާއެކު މިހާރު ހުރީ ފުލުހުންގެ ބެލުމުގެ ދަށުގައި ކަމަށެވެ. މީގެ ކުރިން އޭނާ ކަރެކްޝަންސް އާއި ހަވާލު ކުރެވުނު ކަމަށް ބުނެވިފައިވަނީ އޮޅުމަކުން ކަމަށް ވެސް ފުލުހުން ބުނެއެވެ.\nއޭނާ ގެއްލިގެން ފުލުހުން ބެލި ބެލުމުން އެގުނު ގޮތުގައި 11، 2020 ވަނަ ދުވަހުގެ ރޭ 10:13 ގައި ފްލައި ދުބާއީގެ ފްލައިޓުން ދުބާއީއަށް މިސްބާހު ފުރާފައިވަނީ ފުޅާ ދާއިރާއެއްގައި ރާއްޖެއަށް މަސްތުވާތަކެތި އެތެރެކޮށް އެތަކެތީގެ ވިޔަފާރި ކުރާ ނެޓްވޯކްތައް ރާއްޖޭގައި ހިންގި، ސ. ހުޅުދޫ، ދޭލިޔާގެ، އިރުފާން ތަގިއްޔު އާއެކު ކަމަށް ފުލުހުން ވަނީ ބުނެފައެވެ. ފުލުހުން ބުނެފައިވަނީ އެމީހުން އެއާޕޯޓަށް ގޮސްފައިވާ ކާރަކީ 72 ކިލޯގެ މަސްތުވާތަކެތި ފެނުނު، އިރުފާން ދުއްވާ ކާރެއް ކަމަށްވާ “AB1B P1939” ގައި ކަމަށެވެ.\nމިސްބާހު ރާއްޖެ އައިސްފައި މިވަނީ ރާއްޖެ އަށް ގެނެވުނު މަސްދުވާތަކެތީގެ ގްރޭންޓެއްގެ ގޮތުގައި ނޮވެމްބަރު 23، 2020 ވަނަ ދުވަހުން ފެށިގެން ޕާކިސްތާނުގައި އެމީހުން މަސްތުވާތަކެތި އެތެރެ ކޮށްފައިވާ ބޭރުގެ ނެޓްވޯކްގެ ބެލުމުގައި ދަށުގައި ހުރުމަށް ފަހުއެވެ.\nއޭނާ ޕާކިސްތާނުގައި ހުރީ ގްރޭންޓް އެއްގެ ގޮތުގައި ކަމަށް ފުލުހުން ބުނި ނަމަވެސް މިވާހަކަތައް ދޮގުކޮށް މިސްބާހު ވަނީ ވީޑިއޯއެއް އާންމުކޮށްފައެވެ. މިކަމާއި ގުޅިގެންފުލުހުން ބުނީ، މިސްބާހު އާ ގުޅޭ މައްސަލައިގައި މީގެ ކުރިން ފުލުހުންގެ ފަރާތުން ހާމަ ކުރި މައުލޫމާތަކީ ފުލުހުންނަށް ކަށަވަރު ކުރެވޭ މައުލޫމާތެއް ކަަމުގައެވެ.


Maamigili Villa Kunfuneege Muvahzafunnah March Mahuge Musaara Adhives Nulibey | Kuhli Habaru\nމާމިގިލީ ވިލާ ކުންފުނީގެ މުވައްޒަފުންނަށް މާރިޗު މަހުގެ މުސާރަ އަދިވެސް ނުލިބޭ\nއދ.މާމިގިލީގައި މަސައްކަތްކުރާ ވިލާ ކުންފުނީގެ މުވައްޒަފުންނަށް އަދިވެސް މުސާރަ ނުލިބޭކަމަށް ބުނެ ކުންފުނީގެ މުވައްޒަފުން ކަނބޮޑުވުން ފާޅުކުރަން ފަށައިފިއެވެ.\nކުއްލި ޚަބަރަށް މަޢުލޫމާތު ލިބިފައިވާ ގޮތުގައި، މާމިގިލީގައި ވަޒީފާއަދާކުރާ 85% މުވައްޒަފުންނަކީ ވިލާ ކުންފުނީގައި މަސައްކަތްކުރާ މީހުން ކަމާއި، މާރިޗު މަހުގެ މުސާރަ ލިބިފައިވާ ވަރަށް މަދު މުވައްޒަފުންނަށެވެ. މުސާރަ ނުލިބުމުން އެތައް ޢާއިލީއަކަށް ދިރިއުޅުމުގެ ކަންކަން ހަމަޖެއްސުމަށް ބޮޑެތި ދަތިތަކާ ވަނީ ކުރިމަތިލާންޖެހިފައެވެ. މިފަދަ ބޮޑު ބަލިމަޑުކަމެއް އޮތް ދުވަސްވަރެއްގައި، މުވައްޒަފުންނަށް މުސާރަ ނުލިބުމުގެ ސަބަބުން ކެއިންބުއިމަށާއި ޒަރޫރީ ބޭނުންތަކަށް ކޮންމެހެން ގަންނަންޖެހޭ ތަކެތި ހޯދޭނެގޮތެއް ނެތްކަމަށްވެސް އެ ރަށުގެ ބައެއް މުވައްޒަފުން ދަނީ ބުނަމުންނެވެ. އެގޮތުން، ވިލާގެ މުވައްޒަފުންނަށް މުސާރަ ނުލިބުމުން އެފަދަ ތަކެތި އެމުވައްޒަފުންގެ ޢާއިލާތަކަށް ހޯދޭނެގޮތް ނެތި ގޮސްހުސްވެފައިވާކަމަށް މަޢުލޫމާތު ލިބެއެވެ.\nމީގެއިތުރުން، މާމިގީލިގެ ފިހާރާތަކުން މިހާރު ޒަރޫރީ ބޭނުންތަކަށް ބޭނުންކުރާ ގިނަ ތަކެތި ހުސްވެފައިވާކަމަށާއި، ބައެއް ފަރާތްތަކުން ހަނޑު ހަކުރު ފަދަ ތަކެތި އަދަދަކަށް ގަނެ ގޭގައި ސްޓޮކް ކުރުމުން، ރަށުގެ އާންމުންނަށް އެފަދަ ތަކެތި ލިބޭނެގޮތް މިވަނީ ހުސްވެފައެވެ. އެގޮތުން ބައެއް ފަރާތްތަކުން 15 ނުވަތަ 20 ބަސްތާ ހަނޑޫ ގޭގައި ފޮރުވާފައި ބަހައްޓާފައިވާކަމަށްވެސް އެރަށު މީހުން ދަނީ ބުނަމުންނެވެ.\nކޮވިޑް19 އާ ގުޅިގެން އަމިއްލަ ކުންފުނިތަކުގައި މަސައްކަތްކުރާ ގިނަ އަދަދެއްގެ މުވައްޒަފުންނަށް މުސާރަ ނުދިނުމާއި ވަޒީފާއިން ވަކިކުރުން ފަދަ ޙާލަތްތައް ދަނީ ކުރިމަތިވަމުންނެވެ. އެކަމުގެ ކަންބޮޑުވުން އެ މުވައްޒަފުން ދަނީ ކުރަމުންނެވެ.


Iran ge Missile Raajje Aai Hama Ah Foaraane - Vaguthu\nއިރާންގެ މިސައިލް ރާއްޖެއާއި ހަމައަށް ފޯރާނެ\n2 މަސް ކުރިން ( ޖެނުއަރީ 9, 2020 )\nއިރާން އިން ފޮނުވާލާ މިސައިލްތަކުގެ އަސަރު ރާއްޖެއަށްވެސް ފޯރާނެ ކަމަށް ބައެއް އިތުބާރު ހިފޭ މީޑީއާތަކުން ބުނެފިއެވެ.\nއަލްޖަޒީރާއިން އިރާންގެ މިސައިލްތަކުގައި ހުރި ގާބިލިއްޔަތު ކަމާއި އެ މިސައިލް ދަތުރުކުރާނެ ދުރު މިން ވަނީ ބުނެދީފައެވެ. އެގޮތުން އަލްޖަޒީރާއިން ވަނީ އިރާނުން އުފައްދާފައިވާ5ވައްތަރެއްގެ މިސައިލެއް އޭ ދަތުރުކުރާނެ ދުރު މިނާއި އެކު ބުނެދީފައެވެ.\nއެގޮތުން ހިމެނޭ5ވައްތަރުގެ މިސައިލަކީ، ޒޮލްފަގާ، ޤިއަމް1، ޝަހާބް3- އެމާދް/ ގަދްރް، ސެޖިލް އަދި ސައުމާ އެވެ.\nމީގެ ތެރެއިން ރާއްޖެއާއި ހަމައަށް ފޯރާނެ ކަމަށް އަލްޖަޒީރާއިން ބުނެފައިވަނީ ސައުމާއެވެ. އިރާނުން އުފައްދާފައިވާ ސައުމާ އަކީ އެއީ ކްރޫޒް މިސައިލެކެވެ. އޭގެ ދަތުރު ކުރާ ދުރުމިނަށް ބަލާއިރު 2000-3000 ކިލޯ މީޓަރަށް ދަތުރު ކުރާނެ ކަމަށް އެ ނޫހުން ވަނީ ބުނެފައެވެ.\nދެން ރާއްޖެއާއި އެންމެ ކާރި ކުރާ މިސައިލަކަށް އުޅޭނީ ސެޖިލް އަދި ޝަހާބް3- އެމާދް/ ގަދްރެވެ. ސެޖިލް އަށް 2000 ކިލޯ މީޓަރަށް ދަތުރު ކުރުމުގެ ގާބިލު ކަން ލިބިފައިވާ އިރު ޝަހާބް3- އެމާދް/ ގަދްރް އަށް ވަނީ 1300-1950 ކިލޯ މީޓަރަށް ދަތުރު ކުރުމުގެ ގާބިލު ކަން ވަނީ ލިބިފައެވެ.\nއިރާނުން ތައްޔާރު ކޮށްފައިވާ ޒޮލްފަގާ މިސައިލަށް 700 ކިލޯ މީޓަރަށް ދަތުރު ކުރުމުގެ ގާބިލު ކަން ލިބިފައިވާ އިރު ޤިއަމް އަށް 700-800 ކިލޯ މީޓަރަށް ދަތުރު ކުރުމުގެ ގާބިލު ކަން ވަނީ ލިބިފައެވެ. މި ދެ މިސައިލަށްވެސް ރާއްޖެއާއި ހަމައަށް ނާދެވޭނެއެވެ.\nޖެނުއަރީ 9, 2020 17:34\nޜާއްޖޭގައި އެބަހުރި ތިދިފާއުކުރެވޭ ރީދޫ އައްޑަނަ\nޖެނުއަރީ 9, 2020 17:54\nޖެނުއަރީ 9, 2020 18:45\nރާއްޖެ ސަލާމަތް ވަނީ ކިހިނެއް\nޖެނުއަރީ 9, 2020 18:52\nރާއްޖޭގެ ދޮންބަންޑާރަ މިސައިލް ޑިފެންސް ސިސްޓަމްކީ ރަޝިޔާގެ އެސް 400 އައްވުރެ ވަރުގަދަ އެއްޗެއް.. ސޯ ނޯވޮރީސް ބީހެޕީ\nޖެނުއަރީ 9, 2020 19:24\n100 އިގެ މުސްލިމު ގައުމަކަށް ނުވައްޓާނެ\nޖެނުއަރީ 9, 2020 19:29\nތިޔަ ފޮނުވިޔަސް މައްސަލައެއް ނެތެއްނުން. ތިޔައީ އެއްވެސް ގެއްލުމެއްވާ އެއްޗެއް ނޫނިއްޔަ\nޖެނުއަރީ 9, 2020 21:39\nއީރާނުން މިތާކަށް ހަމަލާ ދޭކަަށް ނޫޅޭ..\nޖެނުއަރީ 9, 2020 21:54\nރާއްޖެ އަށް ފޯރާތޯ ތިބަލަނީ ކީއްކުރަން.\nޖެނުއަރީ 9, 2020 22:31\nއެއީ މީހުން ބިރުގަންނަވާ އިންޒާރު ދޭ މިސައިލްތަކެކޭ، ފޮނުވާ ގިނަ އެއްޗެހި ފެއިލް ވަނީ، ނުމެއް ގޮވާ. އީރާނުން އެންމެ ފުރަތަމަ ރައްޔިތުންނަށް ކާންދީބަލަ\nޖެނުއަރީ 9, 2020 23:11\nރާއްޖެއާތަ ހަނގުރާމަ ކުރަނީ\nޖެނުއަރީ 10, 2020 00:42\nޔަޤީނުންވެސް އެމެރިކާ ހިސާބައށްފޯރާވަރުގެ މިސައިލެއް އިރާންއަރަކު ނޯންނާނެ!\nޖެނުއަރީ 10, 2020 02:23\nރާއްޖޭން ތީތި ހިފާފަ އެމެ އެން ޑީ އެފް އާމަރީ އަށް ލާފަ ފޮރުވާނީ. އޭރުން ތީގެ ބޭނުމެއް ޖެހިއްޖެއްޔާ މިކޮޅުންވެސް ފޮނުވާނެ އެއްޗެހި ހުންނާނެ. ހަހަހަ.\nޖެނުއަރީ 10, 2020 08:02\nޙުރިހާ މިސައިލް ތަކާ އެންމެހާ ތަކެތީގެ ވެރިﷲ ގެ ކުޅަދުން ވަންތަކަން މާބޮޑުވެ.\nޖެނުއަރީ 10, 2020 11:19\nތިހެން ފޮނިބުރުއްސާފައުޅުން އިރާގުވެސް ބަޔަކުއަރާ ހިރަފުހައްހަދާ ނިންމާލިއިރު ރައްދުގަ އެއްލާލާނެ ގާކޮޅެއްގެ މިންވަރުވެސް އަސްކަރިއްޔާގަ ނެތް އީރާނަކަށް އެމެރިކާއިންދޭ ދިހަ ހަމަލާއަށް އެކަތިވެސް ނުދެވޭނެ ނުވެސް ހުންނާނެ\nޖެނުއަރީ 13, 2020 13:54\nދިވެހިންނަކީ އަދި ދިވެހި ބަހަކީވެސް އިންޑޯ އިރޭނިއަން ދަރިކޮޅުގެ ބައެއް އަދި ބަހެއް! އިރާނުމީހުނަކީ އަދި ފާރިސީބަހަކީ އަހަރެމެންގެ ތިމާގެ ދެބެންގެ ދެދަރިމީހުން އަދި ބަސް! އެމީހުން އަހަރެމެންނަކަށް ގެއްލުމެއްދޭނެހެން ވަރަށް ހީނުވޭ!\nތަންދޮރު އޮޅުން ނުފިލާތީ ވަރަށް ދެރަ ވޭ ބައެއް މީ ހުން ނަށް... އައްޑޫ ސިޓީ ކައިރީގައި އޮންނަ އެމެރިކާގެ އެއާ ބޭ ހެއް ކަމަށް ވާ ޑިއޭގޯ ގްރީޟިއާ.. އޮތީ އީރާން ގެ މިސައިލް ރޭންޖުގެ އެތެރޭގައި ކަން މީގެ އިން ދޭ ހަވަނީ......


Midhiya mahu kuda kudhinnah aniyaa kurumuge 93 massalaeh! - One Online\nމިދިޔަ ޖުލައި މަހު ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 93 މައްސަލައެއް ހުށަހަޅާފައިވާ ކަމަށް ޖެންޑާ މިނިސްޓްރީން ބުނެފިއެވެ.\nޖެންޑާ މިނިސްޓްރީއަށް މިދިޔަ މަހު ހުށަހަޅާފައިވާ މައްސަލަތަކާ ގުޅޭ ތަފާސްހިސާބުތައް މިއަދު އާންމުކޮށްފައިވާ އިރު، ޖުލައި މަހު ޖެންޑާއަށް ޖުމްލަ 170 މައްސަލަ ރިޕޯޓުކޮށްފައިވާ ކަމަށް މިނިސްޓްރީން މައުލޫމާތުދެއެވެ. އޭގެ ތެރޭގައި ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 93 މައްސަލަ ހިމެނެއެވެ.\nއެގޮތުން އެންމެ ގިނައިން ރިޕޯޓްކޮށްފައިވަނީ ކުޑަކުދިންނަށް ކުރާ ޖިންސީ އަނިޔާގެ މައްސަލަތަކެވެ. މިދިޔަ މަހު 36 މައްސަލައެއް ހުށަހަޅާފައިވެއެވެ. މީގެ އިތުރުން ޖިސްމާނީ އަނިޔާގެ 20 މައްސަލައަކާއި އިހުމާލުވުމުގެ 20 މައްސަލައެއް ވަނީ ހުށަހަޅައިފައެވެ.\nގެވެށި އަނިޔާގެ އަމަލެއް ކުރާތަން ކުއްޖަކަށް ފެނުނު ހަތް މައްސަލައަކާއި ނަފުސާނީ އަނިޔާގެ ހަތަރު މައްސަލައަކާއި ނަހަމަގޮތުގައި ކުޑަކުއްޖާ ބޭނުންކުރުމުގެ ދެ މައްސަލައަކާއި އިންޓަނެޓް މެދުވެރިކޮށް ގަނާ ކުރުމުގެ ޝިކާރައަކަށްވި ދެ މައްސަލައަކާއި ގަނާގެ ޝިކާރައަކަށްވުމުގެ މައްސަލައެއް އަދި ފުރައްސާރައިގެ ޝިކާރައަކަށްވުމުގެ މައްސަލައެއް ވެސް މިދިޔަ މަހު ވަނީ ރިޕޯޓުކޮށްފައެވެ.\nތަފާސް ހިސާބުތަކުގައިވާ ގޮތުން އާއިލީ މައްސަލަތަކުގެ 19 މައްސަލައެއް ވަނީ ހުށަހަޅައިފައެވެ. އޭގެ ތެރޭގައި ކުދިން ބެލުމުގައި ޖެހޭ ހަތް މައްސަލައަކާއި ދަރިންނަށް ހަރަދު ދިނުމުގައި ދިމާވާ ހަ މައްސަލަ އަދި ކުދިންނާ ބައްދަލުނުކުރެވޭ ފަސް މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 29 މައްސަލަ ޖުލައި މަހު ހުށަހަޅަފައިވާ ކަމަށެވެ. އެގޮތުން ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ 12 މައްސަލައެއް ޖުލައި މަހު ވަނީ ރިޕޯޓުކޮށްފައެވެ.\nއޭގެ އިތުރުން ޖިސްމާނީ އަނިޔާކުރުމުގެ 11 މައްސަލައަކާއި ޖިންސީ އަނިޔާގެ ތިން މައްސަލައަކާއި މުދާ ހިފެހެއްޓުމާއި މުދަލަށް ގެއްލުންދިނުމުގެ އެއް މައްސަލައަކާއި ބާރާއި ނުފޫޒު ފޯރުވުމުގެ އެއް މައްސަލަ އަދި ބިރުދެއްކުމުގެ ގޮތުން ކުރެވޭ ކަންކަމާ ގުޅޭ މައްސަލައެއް ވެސް ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން 11 މައްސަލަ ޖުލައި މަހު މިނިސްޓްރީއަށް ހުށަހަޅައިފައިވެއެވެ. އަދި އަމިއްލަ ނަފުސަށް ގެއްލުންދިނުމާ ގުޅޭ 10 މައްސަލަ ޖުލައި މަހު ރިޕޯޓުކޮށްފައިވެއެވެ.\nއެކި ބާވަތުގެ ކުށްކުރާ ކުޑަކުދިންގެ ތިން މައްސަލައެއް ވެސް ހުށަހަޅާފައިވެއެވެ. އެފަދަ މައްސަލަތަކުގެ ތެރޭގައި މާރާމާރީ ހިންގުމުގެ މައްސަލައެއް ހިމެނެއެވެ. އަދި ހައްގުތަކުން ކުޑަކުދިން މަހުރޫމުކުރުމުގެ ދެ މައްސަލަ ޖުލައި މަހު ރިޕޯޓުކުރި އިރު އޭގެ ތެރޭގައި އުފަންވުން ރަޖިސްޓްރީ ނުކުރުމާ ބެހޭ މައްސަލައަކާއި ތައުލީމަށް ހުރަސްއެޅުމުގެ މައްސަލައެއް ހިމެނެއެވެ.\nގުޅޭ ޓެގު ކުޑަކުދީންނަށް ކުރާ އަނިޔާ ކުޑަކުދީން މިނިސްޓްރީ އޮފް ޖެންޑާ ފެމިލީ އެންޑް ސޯޝަލް ސާވިސެސް ކުޑަކުދިންނަށް ކުރާ ޖިންސީ ގޯނާ މިންތީގެ ހަމަހަމަކަން


Aarashu massalaiga Raees Yameenge machah kuraa dhauvaage hukum November mahu - vNews.mv\nއާރަށުގެ މައްސަލާގައި ރައީސް ޔާމީންގެ މައްޗަށްކުރާ ދަޢުވާގެ ހުކުމް ނޮވެމްބަރުމަހު\nއައިޝަތު އިބްރާހީމް Male' | 27 January 2022, 18:57\nވ. އަތޮޅު އާރަށް ކުއްޔައްދިނުމުގެ މުއާމަލާތާ ގުޅޭ ފައިސާ ލޯންޑަރ ކުރެއްވިކަމަށް ތުހުމަތުކުރެވޭ މައްސަލާގައި ކުރީގެ ރައީސް އަބްދުﷲ ޔާމީން ޢަބްދުލްޤައްޔޫމްގެ މައްޗަށް އުފުލާފައިވާ ދައުވާގެ ހުކުމް އަންނަ ނޮވެމްބަރުމަހު އިއްވަން، ކްރިމިނަލް ކޯޓުން ނިންމައިފިއެވެ.\nއާރަށުގެ މައްސަލައިގައި ރައީސް ޢަބްދުﷲ ޔާމީން ޢަބްދުލްޤައްޔޫމްގެ މައްޗަށްކުރީ މަނީލޯންޑަރިންގއާއި ރިޝްވަތު ޤަބޫލުކުރުމުގެ ކުށުގެ ދަޢުވާއެވެ.\nރައީސް ޔާމީންގެ އިތުރުން، މިމައްސަލާގައި ވ.ފެލިދޫ ހަނދުވަރީގެ ޔޫސުފް ނަޢީމްގެ މައްޗަށްވެސް ވަނީ ދަޢުވާ އުފުލާފައެވެ. އޭނާގެ މައްޗަށްކުރީ ރިޝްވަތު ދިނުމުގެ ކުށުގެ ދައުވާއެވެ.\nރައީސް ޔާމީންގެ މައްޗަށް ދައުވާ އުފުލާފައިވަނީ ވ. ފެލިދޫ ހަނދުވަރީގެ ޔޫސުފް ނައީމާ ދެބޭފުޅުން، ޓޫރިޒަމް މިނިސްޓްރީއާއި އެމްއެމްޕީއާރުސީ މެދުވެރިކޮށް، ރިސޯޓެއްގެ ގޮތުގައި އެރަށް ތަރައްގީ ކުރުމުގެ ބޭނުމުގައި ހިންގި ކުއްޔަށް ދޫކުރުމުގެ މުއާމަލާތުގެ ތެރެއިން މަގާމުގެ ނުފޫޒު ބޭނުން ކުރައްވައި، ރިޝްވަތުގެ ގޮތުގައި އެއްމިލިއަން ޑޮލަރު (15 މިލިއަން ރުފިޔާ) ނަގައި ލޯންޑާ ކޮށްފައިވާ ކަމަށް ތުހުމަތު ކުރެވޭ މައްސަލައިގައެެވެ.\nމިމައްސަލާގައި މިއަދު ބޭއްވި އަޑުއެހުމުގައި މައްސަލަ ބައްލަވާ އިސް ގާޒީ އަހުމަދު ޝަކީލް ވިދާޅުވީ، ދައުވާއަށް ޖަވާބުދާރީ ވުމާއި އިބްތިދާއީ މަރުހަލާ އަންނަ މެއިމަހާއި ހަމައަށް ކުރިއަށް ގެންދަވާނެ ކަމަށެވެ. އަދި ޖުލައިމަހުން ފެށިގެން ދައުލަތުގެ ހެކިންގެ ހެކިބަސް ނަގައި، އޮކްޓޫބަރުމަހު ހުލާސާ ބަޔާން ކުށައެޅުމާއި ހަމައަށް ކުރިއަށް ގެންދަވާނެކަމަށާއި، ނޮވެމްބަރު މަހުގެ 25 ވަނަ ދުވަހު މިމައްސަލައިގެ ހުކުމް އިއްވާނެކަމަށް އިސް ގާޒީ ޝަކީލް ވިދާޅުވިއެވެ.\nމިމައްސަލަ ވަގުތުން ދުރަށް ދައްކައިގެން ކުރިއަށް ގެންދިއުމަށް ރައީސް ޔާމީންގެ ވަކީލުން އެދިފައިވީ ނަމަވެސް މިއަދު ބޭއްވި އަޑުއެހުމުގައި މައްސަލަ ބައްލަވާ ކްރިމިނަލް ކޯޓުގެ އިސް ގާޒީ އަހްމަދު ޝަކީލް ވިދާޅުވީ ޝަރީއަތްތައް ލައިވް ކުރެވޭނެ އިންތިޒާމް މިވަގުތު އެ ކޯޓުގައި ހަމަޖެހިފައި ނެތް ކަމަށެވެ. ނަމަވެސް އެވަސީލަތްތައް ލިބުމާއެކު އަޑުއެހުންތައް ލައިވް ކުރާނެ ކަމަށް ވިދާޅުވިއެވެ.\nރައީސް ޔާމީންގެ ޝަރީއަތަށް ސަރުކާރުން ނުފޫޒް ފޯރުވަން މަސައްކަތް ކުރާކަމަށް ވިދާޅުވެ ރައީސް ޔާމީންގެ ވަކީލުން ކަންބޮޑުވުން ފާޅުކުރެއްވިއެވެ.\nމިކަމާއި ގުޅިގެން މައްސަލަ ބައްލަވާ އިސް ގާޒީ ވިދާޅުވީ، އެމައްސަލަ ކުރިއަށް ގެންދިއުމުގައި އެއްވެސް ފަރާތަކަށް ކޯޓުގެ މައްޗަށް ނުފޫޒެއް ނުފޯރުވޭނެ ކަމަށެވެ. އަދި އެހެންމީހުން ދައްކާ ވާހަކަތަކަށް ކޯޓުން ނުބަލާނެ ކަމަށްވެސް އިސް ގާޒީ ވިދާޅުވިއެވެ.\nފަޅުރަށެއްގެ ގޮތުގައި އޮތް ވ. އާރަށަކީ ކުރިން ޑީއާރްޕީގެ ކުރީގެ ލީޑަރު އަހުމަދު ތަސްމީން އަލީގެ ހިއްސާ އޮންނަ ރަށެކެވެ.\nނަމަވެސް 2015 ވަނަ އަހަރު ސަރުކާރުން ވަނީ އެރަށް ކުރީގެ މެމްބަރު ޔޫސުފް ނައީމްގެ ކުންފުންޏަކަށް ދީފައެވެ. އަދި ޔޫސުފް ނައީމްގެ ކުންފުނިން ވަނީ އެރަށް ބޭރުގެ ކުންފުންޏަކަށް 1 މިލިއަން ޑޮލަރަށް ވިއްކާލާފައެވެ.\nމައްސަލަ އުފެދިގެން އުޅެނީ އެ އެއްމިލިއަން ޑޮލަރު ރައީސް ޔާމީން އެޗުއެސްބީސީގައި ހުޅުވާފައިވާ އެކައުންޓަކަށް ޖަމާކުރިކަމަށް ބުނާ މައްސަލައަކާއި ގުޅިގެންނެވެ.\nމިމައްސަލާގައި ރައީސް ޔާމިނަށް މަނީލޯންޑަރިންގެ ދައުވާއެއް އުފުލާފައިވާއިރު، އެމްއެމްޕީއާރުސީގެ ހިޔާނާތުގެ މައްސަލައިގައި ރައީސް ޔާމިންގެ މައްޗަށް މީގެކުރިން އިއްވި ހުކުމް ސުޕްރީން ކޯޓުން ވަނީ ބާތިލްކޮށްފައެވެ.\nއޭގެ އިތުރުން ރ. ފުއްގިރި ކުއްޔަށް ދޫކުރުމުގެ މުއާމަލާތާއި ގުޅިގެން ވެސް އެމަނިކުފާނުގެ މައްޗަށް ވަނީ ރިޝްވަތު ގަބޫލުކުރުމާއި މަނީ ލޯންޑަރިންގެ ދައުވާ އުފުލާފައެވެ.\nއަބުދުﷲ ޔާމީން ކްރިމިނަލް ކޯޓު ރާއްޖެ


މެންބަރުންގެ ޚިޔާލު: އެމްޑީޕީ ސަރުކާރުން ފޮނަދުއަށް ކޮށްދިނީ ކޮންކަމެއް ހެއްޔެވެ؟ – Maldivian Democratic Party\nމެންބަރުންގެ ޚިޔާލު: އެމްޑީޕީ ސަރުކާރުން ފޮނަދުއަށް ކޮށްދިނީ ކޮންކަމެއް ހެއްޔެވެ؟\nލިޔުނީ: އަޙްމަދު ރަޝީދު – ލ. ފޮނަދޫ\n“އެމްޑީޕީ ސަރުކާރުން އަހަރުން އަތޮޅަށް ނުވަތަ ރަށަށް ކޮށްދިނީ ކޮން ކަމެއް ހެއްޔެވެ؟” މިއީ ޢާއްމުގޮތެއްގައި މި ސަރުކާރާއި އިދިކޮޅު ފަރާތްތަކުން ކުރިމަތި ކުރަމުން އަންނަ ސުވާލެކެވެ. ލޯކަލް ކައުންސިލް އިންތިޚާބަށް ކެމްޕޭން ކުރަމުން ގޮސް ޑީއާރްޕީއަށް ތާއިދުކުރާ ގެއަކަށް ވަދެވިއްޖެއްޔާ އެންމެ ފުރަތަމަވެސް ކުރިމަތި ކުރުވަނީ މި ސުވާލެވެ. އެގޮތުން ފޮނަދޫން ޑީއާރުޕީއަށް ތާއިދުކުރާ ގެއަކަށް ވަނުމުން އެގެއިން ކުރިމަތި ކުރުވީ “ފޮނަދުއަށް އަދުގެ ސަރުކާރުން ކޮށްދިން އެއްވެސް ކަމެއް ބުނެދީބަލާށެވެ؟” މި ސުވާލު ކުރިމަތި ކުރި ފަރާތުން މި ސުވާލު ކުރީ އަދުގެ ސަރުކާރުން ކޮށްދިން ކަމެއް ނުފެންނާތީކީ ނޫނެވެ. ނޭނގޭތީއެއް ނޫނެވެ. ކީރިތި ރަސޫލާ މުޙައްމަދު ސ.އ.ވ ރަސޫލުކަމައިގެން ފޮނުއްވުމުން ކާފަރުން ވެސް ކާބަފައިންގެ ދީން ދޫނުކުރަން ބަހަނާ ދައްކައި އުޅުނު ބީދައިން މިވެރިންވެސް ބަހާ ދައްކަނީ ކަމަށް ޤަބޫލު ކުރެވެއެވެ. މިހެން މިދެންނެވީ ސަބަބުތަކެއްވެސް ހުރެގެންނެވެ.\nފޮނަދުއަށް އަދުގެ ސަރުކާރުން ކޮށްދިނީ ކޮންކަމެއްހޭ ސުވާލުކުރާ ގިނަ މީހުންނަކީޢާއްމުގޮތެއްގައި ފެރީގެ އަގުހެޔޮ ޚިދުމަތް ބޭނުންކޮށްގެން އަތޮޅުތެރެއަށް ދަތުރުފަތުރު ކުރާ މީހުންނެވެ. މަދަނައިގެ ޚިދުމަތް ލިބިގަންނަ މީހުންނެވެ. 65 އަހަރުން މަތީ މީހުންނަކީ ސަރުކާރުން ދެއްވާ 2000 ރުފިޔާގެ ޚާއްޞަ ޢިނާޔަތް ލިބޭ މީހުންނެވެ. ޚާއްޞައެހީއަށް ބޭނުންވާ ކުއްޖެއް ނުވަތަ ބޭފުޅެއް އުޅުއްވާ ގެއެއްނަމަ އެކަމަށް ދެއްވާ ޢިނާޔަތްވެސް ނަގަމުން އަންނަ މީހުންނެވެ. ކަން މިހެން އޮތްއިރު މި ދެއްކެނީ ކޮން ވާހަކައެއް ހެއްޔެވެ؟ މިކުރެވެނީ ކޮން ޝަކުވާތަކެއް ހެއްޔެވެ؟. އަޅުގަނޑަށް މިކަމުން މޭރުންވަނީ ހަމަ އެންމެ ކަމެކެވެ. ރަސޫލު ޒަމާނުގައި ގޮތްދޫނުކޮށް ކާބަފައިންގެ ދީނުގައި ހިފަހައްޓައިގެންތިބި ކާފަރުންހެން ގޮތުގައި ތިބެނީއެވެ.\nޖަހާލަތުގެ އަނދިރިކަމުގައި ބަޔަކު އިރެއްގައި ބޭތިއްބި ގޮތަށް އަދު ސަރުކާރާއި އިދިކޮޅު ފަރާތްތަކަށް މަގުދައްކަން ތިއްބެވި ބޭފުޅުން އަންގަވަމުން ގެންދަވަނީ އަދިވެސް ތިޔަ ރައްޔިތުން އަނދިރި ކަމުގައި ތިބޭށެވެ. އެމްއެންބީސީ ވަން ނުބަލާށެވެ. ރާއްޖެ ރޭޑިއޯ އަޑު ނުއަހާށެވެ. ނުވަތަ ޙަޤީޤަތާއި އެއްގޮތަށް ހަމަހަމަކޮށް މަޢުލޫމާތު ފޯރުކޮށްދޭ ޗެނަލްތަކާއި ނޫސްތައް ނުކިޔާށެވެ. ޔަޢުނީ އެތަކެތި ބަލާނަމަ، އަޑުއަހާނަމަ، ނުވަތަ ކިޔާނަމަ ތިޔަބައިމީހުންނަށް ޙަޤީޤަތް އޮޅުން ފިލާފާނެއެވެ. ކަން މިހެން އޮތް ނަމަވެސް އަދުގެ ސަރުކާރުން ފޮނަދުއަށް ކޮށްދިން ބައެއް ކަންކަން މިލިޔުމުގައި ހިއްސާކޮށްލާނަމެވެ. އުއްމީދަކީ އަދުގެ ސަރުކާރުން ކޮށްދީފައިވާ ކަންކަމުގެ މަޢުލޫމާތު ފޯރުކޮށްދިނުމެވެ. ޞައްޙަ މަޢުލޫމާތު އެނގުނަސް އެމީހަކު ހުންނަން ބޭނުންވާ ޕާޓީއެއްގައި ހުރެވިދާނެކަން އަޅުގަނޑަށް ޤަބޫލުކުރެވެއެވެ. ސަބަބަކީ އަޅުގަނޑަށް ވަރަށް ހަމަޖެހިލައިގެން އިނދެ ޑީއާރްޕީން ބާއްވާ ޖަލްސާތަކާއި ނިއުސްކޮންފަރެންސްތައް ބަލައިލެވެއެވެ. އަދުގެ ސަރުކާރުން ބާއްވަވާ މިފަދަ ކަންކަންވެސް ބަލައިލެވެއެވެ. ބަނޑުދިޔާވެ، މޭ ނުބައިކޮށް ހޮޑުލަވާ ގޮތެއް ނުވެއެވެ. ބޮލަށް އެނބުރުމެއް ނާރައެވެ.\nވޭތުވެދިޔަ2އަހަރެއްހާ ދުވަހުގެރޭގައި އަދުގެ ސަރުކާރުން ފޮނަދުއަށް ކޮށްދީފައިވާ ބައެއް ކަންކަމާއި ކުރުމަށް ރާވައި ނިމިފައިވާ ބައެއް ކަންކަން ފާހަގަކޮށްލާނަމެވެ.\nފޮނަދޫގެ 455 މީހުންނަށް މެދުކެނޑުމެއްނެތި މަދަނައިގެޚިދުމަތް ލިބެމުން އެބަދެއެވެ.\n65 އަހަރުންމަތީގެ 100 މީހުންނަށް 2000 ރުފިޔާގެ ޢިނާޔަތް މެދު ނުކެނޑި ލިބެމުން އެބަދެއެވެ.\nޚާއްޞައެހީއަށް ބޭނުންވާ 17 ފަރާތަކަށް މެދުނުކެނޑި ޢިނާޔަތް ލިބެމުން އެބަދެއެވެ.\n2- ޖީސީއީ އޯލެވެލް އިމްތިހާނުގައި އިށީން ދަރިވަރުންނަށް 1،81800 (އެއް ލައްކަ އައްޑިހަ އެއްހާސް އަށްސަތޭކަ) ރުފިޔާ ޚަދުކުރެވިފައިވޭ\n3- ފޮނަދޫގައި 100 ހައުސިންގ ޔުނިޓް އެޅުމަށް ހަމެޖެހިފައިވެއެވެ.\n4- މަޢުމޫނު ސަރުކާރުގެ ދިގު 30 އަހަރު ދުވަހުގައި ފޮނަދޫގައި ހަދާ ނުދެވުނު ފެންވަރު ރަނގަޅު ބަނދަރު، އަދުގެ ސަރުކާރާއި ޙަވާލުވީފަހުން ހަދާފައިވަނީ 42 މިލިޔަން5ލައްކަ ރުފިޔާ ހޭދަކޮށްގެންނެވެ.\n5- ނަރުދަމާގެޢަމަލީ މަސައްކަތް ފެށެނީއެވެ.\n6- ފެރީ ނިޒާމް (ރަށު ބަންދުން ވީއްލުމަށް) ގެ ލުއި ފަސޭހަކަން ލިބެމުން އެބަދެއެވެ.\n7 އަހަރު ދުވަހުން ފުރިހަމަ ކުރުމަށް ޕްލޭންކޮށް ޓާރގެޓްކުރި ފެރީ ނިޒާމްގެ އަސާސީ ޚިދުމަތް ދޭންޖެހޭ މިންވަރު އެންމެ2އަހަރު ދުވަސްވެސް ފާއިތު ނުވަނީސް ދެވެން ފަށާފައިވެއެވެ. އެގޮތުން މުޅި ރާއްޖޭގައިވެސް ފެރީގެ ނިޒާމް އެންމެ ފުރަތަމަ ފަށާފައިވަނީ ފޮނަދޫ ހިމެނޭ މެދު ދެކުނު ޕްރޮވިންސަށެވެ. އަޅުގަނޑު މުޚާޠަބު ކުރާގޮތުންނަމަ “ހައްދުންމަޑުލު” ގެ ރަށްތަކަށެވެ.\nމިގޮތުން ފެރީގެ ޚިދުމަތް މުޅި ރާއްޖެއިން ބޭނުންކޮށްފައިވާ3ލައްކައެއްހާ ދަތުރުވެރިންގެ ތެރެއިން 1،13841 (އެއް ލައްކަ ތޭރަހާސް އައްސަތޭކަ ސާޅީސް އެކެއް) މީހުން މި ނިޒާމުގެ ބޭނުން މި ޕްރޮވިންސުން ހިފާފައިވެއެވެ. އޭގެތެރެއިން ފޮނަދޫ އިން އެކަނިވެސް 11،124 (އެގާރަ ހާސް އެއްސަތޭކަ ސައުވީސް) މީހުން ދަތުރު ފަތުރުކޮށްފައިވެއެވެ. އެހެނިހެން ރަށްރަށުން ފޮނަދުއަށް 10،944 (ދިހަ ހާސް ނުވަސަތޭކަ ސާޅީސް ހަތަރެއް) މީހުން އައިސްފައިވެއެވެ.\nއަތޮޅުގައި މަސްވެރިކަމުގެ ސިނާޢަތުގެ ޕްރޮޖެކްޓްތައް ހިންގުމަށް ހުޅުވާލެވުނު ފުރުޞަތުގެ ބޭނުން 8 ކުންފުނިން ހިފައި، ޕްރޮޕޯސަލް ހުށައަޅާފައިވެއެވެ.\n2008 ވަނަ އަހަރު މަސްކިލޯއެއް ސަރުކާރުން ގަންނަ އަގު 2.50 (ދެރުފިޔާ ފަންސާސް ލާރި) އަށް ހުރި ނަމަވެސް މިއަހަރު މިހާރު މަސްކިލޯ އެއް ގަންނަ އަގަކީ 10 ރުފިޔާ އާއި 12 ރުފިޔާއާއި ދެމެދުގެ ރޭޓެއްގައެވެ.\nގެސްޓްހައުސް ފަދަ ތަންތަން ހިންގުމަށް ފުރުޞަތު ހުޅުވާލެވި ވަޒީފާތައް ހުޅުވާލެވިފައި. އެގޮތުން މިހާރުވެސް އެއް ގެސްޓްހައުސް އިން ގިނަބަޔަކަށް ވަޒީފާ ދެވިފައިވެއެވެ.\nލ. އަތޮޅު ތަޢުލީމީ މަރުކަޒުގެ ދިގު ތާރީޚްގައި ސަރުކާރުން ހަމަޖައްސައި ނުދެވުނު ޤުރުއާން މުދައްރިސް ހަޖައްސަވައިދެއްވީ މިސަރުކާރުންނެވެ.\nގަމު އައްސޭރި ފަތުރުވެރިކަމުގެ ނަމުގައި ގަމުގެ “ބޭވޮޗް” ސަރަޙައްދުންފެށިގެން ތުނޑީގެ ސަރާސަރު ގޮނޑުދޮށާއި ހަމައަށް ފަތުވެރިކަމަށް ހުޅުވާލުމަށް ނިންމާފައެވެ. މިކަމުންވެސް ގަންފޮނަދޫގެ ގިނަބަޔަކަށް ވަޒީފާގެ ފުރުޞަތުތައް ހުޅުވިގެން ދާނެއެވެ.\nމި ލިޔުމުގައި ހިމަނާލެވުނު ކަންކަމުގެ އިތުރުންވެސް ގިނަކަންތައް ތަކެއް ޕްލޭންކުރެވިފައިވެއެވެ. އެގޮތުން ގަންފޮނަދޫގެ ސިނާޢީ މަގުގައި ތާރުއެޅުމުގެ މަސައްކަތް ކުރުމަށް ފަންޑުލިބިފައިވެއެވެ.


Chelsea ah Barkley soi kohfi\nޗެލްސީއަށް ބާކްލީ ސޮއިކޮށްފި\n11 މަސް, 1 ހަފްތާ,5ދުވަސް, 17 ގަޑި, 43 މިނެޓް, 23 ސިކުންތު ކުރިން 2780އަހުމަދު ތޯޢިލް\nޖުމްލަ 15 މިލިއަން ޕައުންޑްގެ އަގަކަށް ޗެލްސީއަށް އެވަޓަންގެ މިޑްފީލްޑަރު ރޮސް ބާކްލީ ސޮއިކޮށްފިއެވެ.\nއުމުރުން 24 އަހަރުގެ ކުޅުންތެރިއާ ޗެލްސީ އަށް ސޮއިކޮށްފައިވަނީ ފަސް އަހަރާ ހަ މަހުގެ އެއްބަސްވުމެއްގެ ދަށުންނެވެ. ޖުމްލަ 13 އަހަރުގެ ދިގު މުއްދަތަކަށް ފަހު އެވަޓަން އިން ބާކްލީ އަލްވަދާއު ކީއިރު، އޭނާ ހުރީ ފާއިތުވެދިޔަ އަހަރުގެ އޮގަސްޓް މަހު ހޭމްސްޓްރިންގަށް ލިބުނު އަނިޔާއެއްގެ ސަބަބުން ހަތް މަހުގެ މުއްދަތަކަށް ކުޅުމާ ދުރުގައެވެ. ޗެލްސީއަށް ސޮއިކުރުމަށް ފަހު އެއީ އާ ފެށުމެއްގެ ގޮތުގައި އެބަދަލު ބާކްލީ ސިފަކުރި އިރު، ޗެލްސީގެ ކޯޗު އެންޓޯނިއޯ ކޮންޓޭ ބުނީ ބާކްލީއަކީ އަދިވެސް ޒުވާން ކުޅުންތެރިއެއް ކަމަށާއި އޭނާގެ ކުޅުމުގައި އަދިވެސް ރަނގަޅު ކުރެވޭނެ ބައެއް ކަންތައްތައް އެބަހުރި ކަމަށެވެ.\nފަނަރަ މިލިއަން ޕައުންޑްގެ އަގަކަށް ބާކްލީ ޗެލްސީއަށް ބަދަލުވި އިރު، މިދިޔަ އަހަރުގެ ހޫނު މޫސުމުގެ ޓްރާންސްފާގައި ޗެލްސީއިން ވަނީ އޭނާ ހޯދުމަށް 30 މިލިއަން ޕައުންޑްގެ އަގެއް ހުށަހަޅާފައެވެ. މި ހިނގާ ޖަނަވަރީ މަހު އޭނާ ހޯދުމަށް 15 މިލިއަން ޕައުންޑް ޗެލްސީން ހުށަހެޅި އިރު، އޭނާގެ އަގު ވެއްޓިފައިވަނީ އެވަޓަން އާއެކު ބާކްލީ ހަދާފައިވާ އެއްބަސްވުން ހަމަވާން ކައިރިވުމުންނެވެ.\nޗެލްސީގައި ބާކްލީ ކުޅޭނީ ފްރޭންކް ލަމްޕާޑް އަދި އޮސްކާ ކުރިން ކުޅުނު އަށްނަމްބަރު ޖާޒީ އަށެވެ. ބާކްލީ އަކީ އުމުރުން އެންމެ 11 އަހަރުގައި އެވަޓަންގެ ޔޫތު އެކަޑެމީއަށް ތައާރަފްވި ކުޅުންތެރިއެކެވެ. އެ ކްލަބުގައި ކުރިއަރަމުން އައިސް އޭނާ ވަނީ ޕްރިމިއާ ލީގުގައި 150 މެޗު ކުޅެ 21 ލަނޑު ޖަހާފައެވެ.\nޗެލްސީ އަށް ބާކްލީ ދިޔަ އިރު، އެވަޓަން އިން ވަނީ 27 މިލިއަން ޕައުންޑްގެ އަގަކަށް ތުރުކީވިލާތުގެ ސްޓްރައިކަރު ސެންކް ޓޯސުންގެ ސޮއި ހޯދާފައެވެ. އުމުރުން 26 އަހަރުގެ ކުޅުންތެރިއާ އާ ގުޅޭގޮތުން އެވަޓަންގެ ކޯޗު ސޭމް އެލާޑިސް ބުނީ އެއީ މިހާރު މާކެޓްގައި ސްޓްރައިކަރުން ވިއްކާ އަގުތަކާ އަޅާ ކިޔާލާ އިރު، ފެންވަރު ރަނގަޅު ކުޅުންތެރިއަކަށް ކުޑަ އަގެއް ދީގެން ހޯދުން ކަމަށާއި ޓޯސުންގެ ފަރާތުން އެވަޓަންގައި މޮޅު ކުޅުމެއް ފެނިގެން ދާނެ ކަމަށް އުންމީދުކުރާ ކަމަށެވެ.\nފުޓްބޯލް ޕްރިމިއާ ލީގު ޗެލްސީ އެވަޓަން\nމެސީގެ ހެޓްރިކާއެކު ބާސާ ތާވަލުގެ އެއްވަނައަށް\nމެމްބަރު ޝިޔާމްގެ އެފްއެޗް ފައުންޑޭޝަނުން ނައިފަރުގައި އެޅި ފުޓުބޯޅަ ދަނޑު ރަސްމީކޮށް އިފްތިތާޙުކޮށްފި\n4 ދުވަސް ކުރިން 150 0\n1 ހަފްތާ ކުރިން 57 0


ކަނބަލުންނަށް ފުރުޞަތުދެމާ! (3) – ޖަމްޢިއްޔަތުއް ސަލަފް\nކަނބަލުންނަށް ފުރުޞަތުދެމާ! (3)\nތާރީޚް: 9:29 11 ޖުލައި 2020\n4- އެކަމުގައިބައިވެރިވާ ފަރާތްތަކުގެ ޒިންމާތައް، ވަކިވެ ބަހާލެވިފައި އޮތުން:\nކޮންމެކަމެއްވެސް ރީތިކޮށް ތަރުތީބުން ހިނގާނީ ޒިންމާތައް ވަކިވެ އެނގިގެންނެވެ. މިތަރުތީބު ބިނާވާން ޖެހޭނީ ފިޠުރީގޮތުން އިންސާނާގެ ކިބައިގައި ލެއްވިފައިވާ ފިޠުރީ ހުނަރާއި، އޭނާ ލިބިގެންފައިވާ ހުނަރުތަކުގެ މައްޗަށް ރިޢާޔަތްކުރެވިގެންނެވެ. ނުވަތަ އެކަމަކަށް އެންމެ އެކަށޭނަމީހާ އާ އެކަމެއް މަތިކޮށްގެންނެވެ. އިންސާނުންގެ ފިޠުރަތު އެގޮތެއްގައި ލައްވާފައިވާ ޞިފަތަކާއި، ހުނަރުތަކަށް ރިޢާޔަތްކުރުމެއްނެތި ޒިންމާތައް ޙާވަލުކޮށްގެން އެދެވޭ ނަތީޖާއެއް ނުނެރެވޭނެކަމީ ޤަބޫލުކުރަންޖެހޭ ޙަޤީޤަތެކެވެ.\nމި ނުކުތާއަކީ އަޅުގަނޑުމެން ވަރަށް ފުންކޮށް، ޙިކުމަތުގެ ނަޒަރަކުން ވިސްނާލަންޖެހޭ ނުކުތާއެކެވެ. ދަރިންގެ ތަރުބިޔަތުގައި ޢަމަލީގޮތުން މަސައްކަތް ކުރަންޖޭހޭ ފަރާތަކީ އެކުދިންގެ މައިންބަފައިން ނުވަތަ ޝަރުޢީގޮތުން ބަލަދުވެރިންކަމުގައި އަޅުގަނޑުމެން ޤަބޫލުކޮށްފީމުއެވެ. ދެފަރާތުގެ ޒިންމާވެސް ހަމަހަމަވާގޮތުގައެވެ. ނަމަވެސް ސުވާލަކީ އެފަރާތްތަކުން ޢަމަލީގޮތުން ކުރަންޖެހޭ މަސައްކަތުގައި އެއްވެސް ތަފާތެއް ވޭހެއްޔެވެ؟ ނުވަތަ ނުވޭހެއްޔެވެ؟ އެއްވެސް ތަފާތެއް ނުވާކަމަށް ޤަބޫލުކުރާނަމަ އޭގެ މާނައަކީ ދަރިން ފެންވަރުވާ ތެޔޮލާ ރީތިކުރުމާއި، އެދަރިންގެ ޚަރަދުބަރަދު ބެލެހެއްޓުމާއި މިހުރިހާކަމެއް ޢަމަލީގޮތުން ކުރުމުގައި މަންމައާއި ބައްޕަ ހަމަހަމައެވެ. އެހެންގޮތަކަށް ބުނާނަނަމަ، ކުރަންޖެހޭ މަސައްކަތުގެ ބާވަތާއި، މިންވަރުވެސް ހަމަހަމައެވެ. މިގޮތުގައި މިކަން އޮމާންކޮށް ހިނގާނެ ކަމަށް ބުއްދި ޤަބޫލުކުރޭ ހެއްޔެވެ؟ ނުވަތަ އެއީ އަޅުގަނޑުމެންގެ ދަރިންނަށް ނަފްސާނީގޮތުންނާއި ޖިސްމާނީގޮތުން އެންމެ ރައްކާތެރިކަން ބޮޑުގޮތް ހެއްޔެވެ؟ އިންސާނީ ފިޠުރަތު ނިޔާކުރަނީ އެގޮތަށް ހެއްޔެވެ؟ މި ސުވާލުތަކަށް ޖަވާބު ދިނުމުގެ ކުރީގައި އެހެން ސުވާލެއް ކޮށްލަމާހިނގާށެވެ! ދެމަފިރިން ވަރިވެގެންދާ ޙާލަތުގައި އެދެމީހުންގެ ތުއްތުދަރިން ތިބިނަމަ އެދަރިން، ތިބެން އެންމެ އެކަށީގެންވަނީ މަންމަގެ ގާތުގައިހެއްޔެވެ؟ ނުވަތަ ބައްޕަގެ ގާތުގައިހެއްޔެވެ؟ އާދެ ޝައްކެއްނެތެވެ. އެދަރިން ފެންވަރުވައި، ކާންދީ ބެލެހެއްޓުން އެންމެ ޙައްޤު ފަރާތަކީ މަންމައެވެ. މިއީ ސަލާމަތް ބުއްދި ލާޒިމް ކުރާގޮތެވެ. މަންމައެއްގެ ނުބައިކަމުގެ ސަބަބުން ދަރިޔަކަށް ފަހަރެއްގައި ދޭ ގެއްލުމަކީ ދަރިންގެ މައްޗަށް އެންމެ ކުލުނުވެރި ފަރާތަކީ މައިލަނގޮނޑިކަމުގައި އޮންނަ އުޞޫލު މުގުރިގެންދާނެ ކަމެއްނޫނެވެ. ދަރިން ހޭހަންކޮށް ބެލެހެއްޓުމީ މައިންގެ ކަމެއްކަމުގައި ބެލެވުމަކީ މުޖުތަމަޢުން އިންސާނާ ދަސްކުރާކަމެއް ކަމުގައި ބޭފުޅަކު ވިދާޅުވާނަމަ އެއީ ކުށްހީއެކެވެ. އަދި ކިއެއްތަ، އެއީ އިންސާނާގެ ފިޠުރަތު އެގޮތުގައި ބައްޓަންކުރައްވާފައިވާ ގޮތެވެ. މިއީ އިންސާނުން ޤަބޫލުކުރާ ތަފާތު ޢަޤީދާތަކާއި، ޘަޤާފީގޮތުން ހުރި ތަފާތުތަކާއެކުވެސް މުޅި އިންސާނިއްޔަތު ދައްކަމުންދާ ޙަޤީޤަތެވެ. ނާދިރު ޙާލަތްތަކަކީ ޢާންމު އުޞޫލުކަމަށް ބަލައި ޤިޔާސް ނުކުރެވޭކަން އެންމެން ޤަބޫލުކުރަން ޖެހެއެވެ.\nއާނއެކެވެ! ބައްޕަޔަކު ދަރިޔަކު ފެންވަރުވާލުން ގޯސް ވާހަކައެއް ނޫނެވެ. އަދި ދަރިފުޅު ރީތިކޮށް ހެދުން ލައްވާ ނިންދަވާލުން ގޯސް ވާހަކައެއް ނޫނެވެ. ނަމަވެސް އަޅުގަނޑު މި ދަންނަވާ ވާހަކައަކީ އެ މަސައްކަތުގެ ޙަޤީޤީ ބަލަދުވެރި ފަރާތަކީ މަންމައެވެ.\n5- މާނަވީ އަދި މާލީއެހީތެރިކަން ލިބުން:\nމާނަވީ އެހީތެރިކަމަކީ ވަރަށް ފުޅާމާނައެއް އޭގައި އެކުލެވޭ އެއްޗެއްކެވެ. ކަމެއްގައި މީހަކު އަދާކުރަމުންދާ ޒިންމާއަށް ވާގިދީ ހިތްވަރުދިނުމާއި، އެކަންކަން ފާހަގަކުރުމަކީ މާނަވީގޮތުން ދެވޭ އެހީތެރިކަމެކެވެ. ކަމެއްގެ ދަރުމަޔާއި ޘަވާބު އަންގައިދިނުމަކީ އެކަމަކަށް މާނަވީގޮތުން ދެވޭ އެންމެބޮޑު އެހީތެރިކަމެވެ. މުޖުތަޢުން ހެޔޮގޮތުގައި އެކަން ބަލައިގަތުމަކީވެސް މާނަވީ އެހީތެރިކަމެކެވެ.\nދަރިން ތަރުބިޔަތު ކުރުމަކީ މާލީގޮތުން އެކުދިންނަށް ޚަރަދުކުރުން ލާޒިމުކުރާކަމެކެވެ. މިކަމަކީ އެންމެންވެސް ޤަބޫލުކުރާ ޙަޤީޤަތެކެވެ. ނަމަވެސް ސުވާލަކީ އެއީ ކާކުގެ ޒިންމާއެއް ތޯއެވެ؟ ޝައްކެއްނެތެވެ. އެކަމަކީ ދަރިފުޅުގެ ބައްޕަ ނުވަތަ ޝަރުޢީ ބަލަދުވެރިޔާގެ ޝަރުޢީ ޒިންމާއެކެވެ. އެކަން އެހެން ފަރާތަކަށް މަތިކޮށްފައި، ބައްޕަޔަށް ނުވަތަ ބަލަދުވެރިޔާއަށް އެކަމުން ބޯދަމައި ނުގަނެވޭނެއެވެ. އެކަމަކީ ދަރިފުޅުގެ މަންމަގެ ޒިންމާއެއް ނޫނެވެ.


Thilamale bridge ah beynunva concrete foarukohdheynee STO in | Mihaaru\nވިޔަފާރި / އެސްޓީއޯ\nތިލަމާލެ ބްރިޖަށް ބޭނުންވާ ކޮންކްރީޓް ފޯރުކޮށްދޭނީ އެސްޓީއޯއިން އިން\nއެސްޓީއޯ އާއި އެފްކޮން އާ ދެމެދު އެއްބަސްވުމުގައި ސޮއި ކުރަނީ. ތިލަމާލެ ބްރިޖަށް ބޭނުންވާ ކޮންކްރީޓް ފޯރުކޮށްދޭނީ އެސްޓީއޯއިން--ފޮޓޯ:އެސްޓީއޯ\n12 މެއި 2022 - 12:13\nތިލަމާލެ ބްރިޖަށް ބޭނުންވާ ކޮންކްރީޓް ސަޕްލައި ކުރުމަށްޓަކައި އެސްޓީއޯ އާއި އެފްކޮން އިންފްރާސްރަކްޗާ ލިމިޓެޑާ ދެމެދު އެއްބަސްވުމުގައި ސޮއިކޮށްފި އެވެ.\nއެސްޓީއޯ ހެޑް އޮފީހުގައި ބޭއްވި ރަސްމިއްޔާތުގައި އެ ކުންފުނީގެ ފަރާތުން ސޮއި ކުރެއްވީ މެނޭޖިން ޑިރެކްޓަރު ހުސެއިން އަމްރު އެވެ. އެފްކޮންގެ ފަރާތުން ސޮއި ކުރެއްވީ އެ ކުންފުނީގެ ޑެޕިއުޓީ ޕްރޮޖެކް މެނޭޖަރު ވީ. މަދުސްދަނަން އެވެ.\nއެއްއަހަރު ދުވަހަށް ސޮއި ކުރި މި އެގްރީމަންޓްގެ ދަށުން 7،500 ކިއުބިކް މީޓަރުގެ ރެޑީމިކްސް ކޮންކްރީޓް ގަތުމަށް އެފްކޮން އިން އެއްބަސްވެ އެވެ.\nމި ޕްރޮޖެކްޓަށް ކޮންކްރީޓް ސަޕްލައި ކުރުމަށްޓަކައި ވޭތުވެދިޔަ ފަސް މަސް ދުވަހުގެ ތެރޭ އެސްޓީއޯއިން އައީ އެކަމަށް ތައްޔާރުވަމުންނެވެ. އެ ކުންފުނިން ސަޕްލައިކުރާ ކޮންކްރީޓަކީ "ހައި ސްޓްރެންތު" ކޮންކްރީޓަށް ވާތީ އެކަމަށް ބޭނުންވާ އިތުރު ވަސީލަތްތައް އެސްޓީއޯގެ ރެޑީމިކްސް ޕްލާންޓުގައި މިހާރު ވަނީ ހަމަޖައްސައިފަ އެވެ.\nރާއްޖޭގައި ހިންގާ އުމްރާނީ ތަރައްގީގެ އެންމެ ބޮޑު މި ޕްރޮޖެކްޓަށް ކޮންކްރީޓް ސަޕްލައި ކުރުމަށް އެސްޓީއޯ އަށް ފުރުސަތު ލިބުމަކީ ލިބުނު ވަރަށް ބޮޑު ޝަރަފެއް ކަމަށް އެސްޓީއޯއިން ދެކެ އެވެ.\nތިލަމާލެ ބްރިޖްގެ މަސައްކަަތް ކުރަން އިންޑިއާގެ އެޕްކޮންއާ ހަވާލުކުރީ މިދިޔަ އަހަރުގެ އޮގަސްޓް މަހު އެވެ. މި ޕްރޮޖެކްޓް ހިންގަނީ އިންޑިއާއިން 400 މިލިއަން ޑޮލަރު (6.1 ބިލިއަން ރުފިޔާ) ގެ ލޯނެއްގެ ދަށުންނެވެ. މި ޕްރޮޖެކްޓްގެ ދަށުން ވިލިމާލެ އާއި މާލެ އާއި ގުޅީފަޅާއި ތިލަފުށި ގުޅާލާނެ އެވެ.\nތަރައްގީގެ މަޝްރޫއުތައް އެސްޓީއޯ\n5 ކޮމެންޓް, 8 ރިއެކްޝަންސް\nއަބަދުވެސް ތައްޔާރުވާވާހަކަ އިވޭ. އާވާހަކައެއް ނުއިވޭ.\nބްރިޖް ވެއްޓްނީމަ އެސްޓީ ބޮލައް ކަޑާލެވޭނެ ދޯ...\nމާލެ...މިހެން ނުބުނެ ނޭވާ އަދި އެސްފިޔަވެސް ނުޖެހޭތޯ؟\nލިޔުންތެރިޔާއަށް ނޭނގެނީ ކަމެއް އޮޅުވާލަނީކަމެއް ނޭނގޭ، އެންމެ ބޮޑު އުމްރާނީ ޕުރޮޖެކްޓެއް ނޫން\nރަނގަޅުކަމެއްގެ ގޮތުގައި ދެކެން، އެސްޓީއޯވިޔަސް ބުރިޖަށްބޭނުންވާ ކޮންކުރީޓް ކުންނާނީ ސުޓޭންޑަރ އާއި އެއްގޮތަށްކަމަށް ދެކެން


Covid-19: Philippines ge9Doctor Aku Maruvejje - Vaguthu\nކޮވިޑް-19: ފިލިޕިންސްގެ9ޑޮކްޓަރަކު މަރުވެއްޖެ\nދުނިޔޭގެ ގިނަ ގައުމުތަކުގައި ހަލުވި ކަމާއި އެކީގައި މިހާރު ފެތުރެމުން އަންނަ ކޮވިޑް-19 ޖެހިގެން ފިލިޕިންސްގެ9ޑޮކްޓަރަކު މަރުވެއްޖެއެވެ.\nމިދިޔަ އަހަރުގެ ފަހުކޮޅު ޗައިނާ އިން ފެތުރެން ފެށި ކޮރޯނާ ވައިރަސް ނުތަވަ ކޮވިޑް-19 ގެ އަސަރު މުޅި ދުނިޔެއަށް ކޮށްފައިވާއިރު، މި ބަލި ޖެހިފައިވާ މީހާއަށް ފަރުވާ ދޭން ކުރީ ސަފުގައި ހަރަކާތްތެރިވާ ޑޮކްޓަރުންނަށް ވެސް ވަނީ މި ބަލީގެ އަސަރު ކޮށްފައެވެ.\nފިލިޕިންސްގެ މެޑިކަލް އެސޯސިއޭޝަނުން ބުނެފައިވަނީ ކޮވިޑް-19 ގެ ސަބަބުން އެގައުމުގެ ހޮސްޕިޓަލްތައް ފުރި ބަންޑުން ޖެހިފައިވާ ކަމަށެވެ. އެހެން ކަމުން ފަރުވާ ދިނުމަށް އެންމެ ކުރީ ސަފުގައި ހަރަކާތްތެރިވާ މީހުންނަށް [ޑޮކްޓަރުން] އެއްވެސް ކަހަލަ ރައްކާތެރި ކަމެއް ނެތް ކަމަށް ބުނެ ޝަކުވާ ކޮށްފައިވާ ކަމަށެވެ.\nއެ އެސޯސިއޭޝަންގެ ނައިބު ރައީސް ބެނިތޯ އެޓިއެންޒާ ބުނެފައިވަނީ ޓެސްޓް ކުރުމުގައި އޭނާ ހަރަކާތްތެރިވާ ނަމަ އެންމެ އިސްކަމެއް ދޭނީ ފަރުވާ ދެމުން އަންނަ ޑޮކްޓަރުންނާއި ނަރުހުންގެ އިތުރުން ހެލްތް ޕްރޮފެޝަނަލުން ކަމަށެވެ. އެގޮތުން ކޮންމެ7ދުވަހުން އެމީހުން ޓެސްޓް ކުރާނެ ކަމަށް އޭނާ ވަނީ ބުނެފައެވެ.\nކޮވިޑް-19 ޖެހިގެން މިހާތަނަށް އެގައުމުން 707 މީހަކު ރިޕޯޓް ކޮށްފައިވާއިރު އޭގެ ތެރެއިން 71 މީހުންނަކީ މިއަދު ރިޕޯޓް ކޮށްފައިވާ މީހުންނެވެ. މިއަދު އެގައުމުން މި ބަލި ޖެހިގެން7މީހަކު މަރުވެފައިވާއިރު މިހާތަނަށް މަރުވި މީހުންގެ އަދަދު ވަނީ 45 އަށް އަރާފައެވެ. މީގެ އިތުރުން 28 މީހަކު ބަލިން ރަނގަޅު ވެފައިވާއިރު އެކަކަށް އަންނަނީ އައިސީޔޫގައި ފަރުވާ ދެމުންނެވެ.